
Istoria sinodului de la Ferrara - Florenţa 


INTRODUCERE 


Izvoarele istoriei Sinodului de la Florenţa 


Duhul supremației a început să se arate încă de timpuriu la pontifii Romei. De îndată ce 
necontenitele şi înverşunatele lor straduinte de a-şi întinde monarhia spirituală asupra 
întregului Apus au fost încununate de izbândă, nemultumindu-se cu aceasta, au căutat să 
supună Scaunului lor pontifical şi pe egalii lor — Patriarhii Răsăriteni, dând astfel prilej marii 
despartiri între Apus şi Răsărit care, începând sub Fotie, a sfârşit cu definitiva schismă a 
Bisericii Romei fata de singura Biserică Ortodoxă, cea a Răsăritului. Nu doar iubirea de 
stăpânire a fost pricina acestei despărțiri, ci şi incapatanarea de a adopta multe abateri 
însemnate de la vechea învăţătură şi rânduială a Bisericii Universale. Timpul, în loc să 
domolească iubirea de stăpânire şi să înlăture greşalele, nu a făcut decât să le sporească şi să 
le întărească. Aşa s-a ajuns ca despărțirea Bisericilor să devină tot mai statornică, în vreme ce 
creştinii răsăriteni, credincioşi vechii lor Ortodoxii, s-au întărit în aversiunea lor fata de 
Biserica Latină. 


Starea dezastruoasă a Imperiului de Răsărit, lipsit de putere şi lăsat în voia pustiirii 
barbarelor şi crudelor neamuri din miazănoapte şi din răsărit, suferind nu mai putin din pricina 
cotropirilor propriilor frați din Apus, a stârnit nu o dată cârmuitorilor săi dorinţa de a reface 
duhul dragostei şi păcii între Biserici, ce existase mai înainte, nădăjduind ca prin aceasta să 
afle ajutor nemijlocit din partea capului creştinătăţii apusene împotriva duşmanilor ce 
amenințau Împărăția cu prăbuşirea şi devastarea. Papii nu erau defel potrivnici unor astfel de 
manifestări din partea Răsăritului, având mereu în minte propriul tel, atingerea supremaţiei şi 
stăpânirii asupra celor patru Patriarhate Răsăritene. Era însă vădit că, atâta vreme cât Papii vor 
urmări acest tel, refuzând a se întoarce la curata învățătură din vechime şi la practicile 
Bisericii, nici un fel de strădanie de împăcare nu va avea sorți de izbândă. 


Roada acestor strădanii în vremea existenței Imperiului Răsăritean a fost un Sinod care, 
plănuit a se tine la Ferrara, a fost mai apoi mutat la Florența, unde s-a şi încheiat. Cei douăzeci 
de ani de pregătire a Sinodului, prezența Împăratului răsăritean, a Patriarhului 
Constantinopolei împreună cu alti Vicari Patriarhali (Enirpono) şi Episcopi pe de-o parte, şi 
cea a Papei cu numeroasa suită de Cardinali şi Episcopi pe de altă parte; apoi lunga durată a 
dezbaterilor asupra pricinilor de căpetenie ale despărțirii; şi, în sfârşit, însăşi amanuntimea cu 
care punctele aflate în dispută au fost aduse la cunoştinţa soborului — toate laolaltă sporesc 
deosebita valoare a istoriei Sinodului. Apoi iarăşi, sfârşitul său, atât de deosebit fata de 
nădejdile şi aşteptările nutrite la deschiderea sa de către cei veniţi din îndepărtatul Răsărit, în 
ciuda văditei superioritati a celor din urmă în privința adevărului şi dreptăţii, dă naştere unei 
vrednice de laudă curiozitati fata de felul cum s-au petrecut cu adevărat lucrurile la această 
adunare. Pe deasupra, orice fiu al Bisericii Ortodoxe Greco-Ruse are o pricină aparte de a se 
familiariza cu istoria acestui Sinod, nu numai fiindcă a cuprins între membrii săi un Mitropolit 
rus, destul de implicat în lucrări, chiar dacă el însuşi nu a fost un mare apărător a vechii 
Ortodoxii a Bisericii sale, ci şi fiindcă hotărârile de la Florenţa au slujit drept temei al aşa- 
zisei „Unii” organizate în ţinuturile din sud-estul țării noaste, mulțumită iezuiţilor din veacul 
al şaisprezecelea. O istorie nepărtinitoare va arăta cât de nedrept au fost şi încă sunt socotite 
canoanele Sinodului de la Florența a fi produsul grecilor, rămaşi pururea fii credincioşi ai 
Bisericii Ortodoxe. 


Descrierea contemporană a Sinodului de către Siropulos, cunoscută sub numele de 
Adevărata istorie a nedreptei uniri, este primul şi cel mai însemnat izvor al istoriei acestui 

Sinod.[1] Silvestru Siropulos, grec din naştere, era fiul unui Dascăl al Bisericii,[2] care i-a 
fost şi învăţător, şi încă de timpuriu a cunoscut îndeaproape pe multi dintre bărbații evlavioşi 
şi învăţaţi ai vremii sale. Rânduit diacon al Bisericii din Constantinopole, cu rangul de 
ecclesiarh şi dikeofilax, el l-a însoțit pe Patriarh la Sinodul de la Florenţa, a fost de fata la el în 
calitate de membru, şi deci a văzut şi a auzit toate cele negociate acolo, luând chiar parte la 
multe din întrunirile restrânse ale Episcopilor; în sfârşit, el a fost nu o dată trimis de către 
ceilalți membri ai Sinodului la Papă. Statornicia sa în învățătura ortodoxă şi aversiunea față de 
unire i-au atras mânia Împăratului şi au pricinuit multă indignare latinilor şi grecilor ce au 
apostaziat de la Ortodoxie. La cererile stăruitoare ale dregătorilor împărăteşti, el a semnat 
hotărârile Sinodului; dar la scurt timp după aceea s-a căit sincer de ceea ce făcuse şi, 
lepădându-se de unire şi retrăgându-se din dregătoria Bisericii sale, a scris istoria 
Sinodului.[3] 


Istoria lui Siropulos se încheie cu evenimentele anilor 1444 şi 1445; putem deci 
presupune cu mare probabilitate că a fost scrisă cam în această perioadă şi, prin urmare, încă 
în timpul vieții împăratului loan Paleologul şi a altor membri ai Sinodului. Această 
împrejurare dovedeşte adevărul istoriei sale. El însuşi afirmă in mai multe locuri că istoria sa 
nu cuprinde nimic altceva decât adevărul[4] şi că, deşi ar fi vrut să lase deoparte multe lucruri, 
nu a putut s-o facă, întrucât martorii întâmplărilor erau încă in viata.[5] Fără a intra in 
amănuntele disputelor publice, consemnate chiar în timpul şedinţelor Sinodului, el povesteşte 
convorbirile aparte ale Episcopilor greci, folosind îndeobşte chiar cuvintele lor.[6] Când 
descrie întrevederile preliminare ale Împăratului şi Patriarhului cu Papii, el se foloseşte de 
ypáparta înscrise in codicele Bisericii;[7] de asemenea, el face loc în istoria sa câtorva din 
actele autentice ale Sinodului, cum ar fi părerile Patriarhului şi Împăratului despre purcederea 
Duhului Sfânt, ca şi obiecțiile latinilor împotriva infatisarii aceleiaşi învățături făcute de către 
Episcopii greci.[8] Cu o rară onestitate, el se fereşte să dea mărturie despre subiecte mai mult 
sau mai putin necunoscute lui, povestind doar ceea ce el însuşi a auzit.[9] Vorbind despre 
principalii autori ai unirii, este departe de a le ascunde bunele înzestrări, zicând că este 
nedrept a fi trecute sub tăcere; 10] nu rămâne tăcut nici în privinţa multor fapte nesăbuite ale 
apărătorilor Ortodoxiei;[11] apoi istoriseşte fără ocolişuri şi pe față cum a fost silit să-şi 
iscălească numele pe hotărârile Sinodului şi încearcă să se dezvinovateasca, zicând că nu a 
făcut-o pentru bani.[12] În sfârşit, trebuie să spunem că memoriile lui Siropulos corespund în 
punctele principale cu alte istorisiri greceşti şi latineşti asupra Sinodului. Toate acestea 
dovedesc sinceritatea scriitorului şi adevărul istoriei sale. 


Am pomenit mai înainte că Siropulos nu face loc în istoria sa nici uneia din disputele 
publice de la Sinod; însă în locul lor se străduieşte să dezvăluie țelul urmărit de către Împărat, 
Papă şi partizanii lor, şi pricinile pentru care au lucrat în Sinod. Descrierea întâlnirilor aparte, 
tainice, dintre latini şi greci după şedinţele publice ale Sinodului pune în lumină multe din 
faptele lor obscure care, de nu ar fi fost Siropulos, ar fi rămas până azi necunoscute nouă. 
Îndeobşte vorbind, de nu ar fi fost memoriile lui, descrierea Sinodului făcută de către alţi 
autori cu greu ar fi putut fi socotită ca multumitoare. 


Dintre toate analele acestui Sinod publicate de Biserica Romei, cea mai bună lucrare 
este pe drept cuvânt socotită a fi Istoria Sinodului de la Florenţa, scrisă în greceşte de unul 
dintre participanţi, Dorothei, Mitropolitul Mitilenei.[ 13] Ea constă în principal din înfăţişarea 
disputelor de la Sinod, alcătuită foarte veridic cu ajutorul însemnărilor făcute chiar în Sinod, 
la care istoricul face referință din când în când. La încheierea lucrărilor Sinodului, autorul îşi 
începe propriul jurnal asupra celor mai de seamă îndeletniciri ale Episcopilor greci până la 
sfârşitul Sinodului. Jurnalul e scurt, fiindcă scriitorul, care era unul dintre cei mai sârguincioşi 
partizani ai unirii bisericeşti, nu face loc decât subiectelor ce-i păreau a fi cele mai însemnate 
pentru ţinta ce o avea în vedere şi, pe deasupra, privite doar din perspectiva sa. În decursul 

istorisirii noastre asupra Sinodului Florentin ne vom putea folosi şi noi, sub îndrumarea lui 
Siropulos, de memoriile lui Dorothei, silindu-ne pe cât ne stă în putinţă a limpezi adevărul de 
minciună şi a îmbogăţi o istorisire prin cealaltă. 


Analele ruseşti şi amintirile despre călătoria Mitropolitului Isidor la Sinod pot fi şi ele 
de folos pentru a arăta feluritele împrejurări legate de Mitropolitul rus, despre care nu se 
pomeneşte la Siropulos sau în descrierile latinesti ale Sinodului.[ 14] 


O istorie completă a Sinodului de la Florenţa trebuie să arate nu numai mersul lucrărilor 
Sinodului şi rezultatele lui, ci şi să dea o schiță introductivă a stării contemporane a 
Imperiului de Răsărit şi a Bisericii Romei. Făcând aceasta, vom sluji la lămurirea pricinii 
puternicelor strădanii ale Împăratului şi Papei spre a convoca un Sinod şi a săvârşi unirea 
Bisericilor. 


CAPITOLUL I 
Starea Imperiului Răsăritean şi a Bisericii Romei înainte de Sinodul Florentin 


Jalnică era starea Imperiului Constantinopolului atunci când Manuil al II-lea (1391) a 
început cu Papa negocierile ce au condus la Sinodul de la Florenţa. La acea vreme totul era în 
mâna turcilor. Manuil însuşi, chiar în timpul vieţii tatălui său, a fost silit de către Baiazid a II- 
lea să se alăture expedițiilor sale. La porunca Sultanului, tatăl lui Manuil a fost constrâns să 
nimicească până în temelii întăriturile cetăţii aflate pe atunci încă în curs de ridicare. Apoi din 
partea lui Baiazid a venit cererea de a se ridica o moschee şi a se rândui un cadiu pentru turcii 
din oraş, cerere însoțită de amenințări cu împuşcarea locuitorilor dinăuntrul zidurilor cetății în 
caz de refuz. Credincios amenințărilor sale, Baiazid începu a prăda oraşele şi satele din 
marginea Constantinopolului, silind pe bietii locuitori să se mute în alte locuri; în acelaşi timp 
oştirile sale pustiau şi nimiceau oraşele de pe ţărmul Mării Negre. Oştile Islamului tăbărâseră 
foarte aproape de oraş, tăindu-i importul de grâne; foametea i-a adus pe locuitori la 
deznădejde. lată începutul domniei lui Manuil! Şase ani mai târziu, la cererea lui Baiazid, 
Manuil a fost silit să-şi împartă stăpânirea aproape lipsită de putere cu nepotul său Andronic — 
ce se proclamase singur ajutor al Sultanului — şi să plece el însuşi spre a cere sprijinul 
monarhilor din Europa Apuseană. În timpul lipsei sale Constantinopolul aproape că a căzut 
pradă ambitioaselor țeluri ale lui Baiazid. Din fericire pentru oraş, Sultanul a dat de un 
înspăimântător rival în persoana lui Timur. Izbanzile acestuia asupra Sultanului au prelungit o 
vreme existența Imperiului şi l-au facut din nou pe Manuil stăpân pe tronul său. Mahomed I, 
fiul şi urmaşul lui Baiazid, a respectat pacea cu Împăratul grec. 


Dar ce-i mai rămânea Împăratului din întinsele ţinuturi aflate cândva în stăpânirea sa? În 
Asia nu mai stăpânea nici măcar o singură provincie, sau măcar un singur oraş izolat. Este 
adevărat, Mahomed refăcuse ruinele de pe țărmul Mării Negre şi al Propontidei, ca şi cele din 
Thessalia, dar, alături de Constantinopol, doar aceste ruine erau tot ceea ce-i mai rămăsese din 
marele Imperiu de odinioară. Chiar şi pe acestea le stăpânea numai cu bunăvoința Sultanului. 
O astfel de stare de lucruri nu putea dura multă vreme. Sub domnia urmaşului lui Manuil, 
loan al VIII-lea Paleologul, hotarele Imperiului erau încă şi mai mici; Împăratul plătea 
sultanului Murad al II-lea 100.000 de aspri. În fapt acesta din urmă era stăpânul atotputernic 
al Imperiului, având chiar puterea de a recruta trupe din rândul grecilor. Turcii jefuiau oraşele, 
pustiau ținuturi întregi şi alungau locuitorii. Împăratul putea fi doar martor la nenorocirile 
supuşilor săi, dar nu putea să-i ajute. Oastea sa era alcătuită în cea mai mare parte din 
mercenari, flota sa era neînsemnată, finanțele Imperiului erau în mare neorânduială, astfel 

încât pana la urmă loan a fost pus în situaţia de a vinde Thessalonicul venețienilor spre a plăti 
cheltuielile curții sale. 


În chip vădit, Imperiul era pe marginea prăpastiei, iar sărăciţii stăpânitori ai 
Constantinopolei o ştiau foarte bine. Însă mai ştiau că atâta vreme cât oraşul rămânea în 
mâinile grecilor ar putea încă afla ajutor din partea monarhilor apuseni şi ar putea nădăjdui să 
izbândească asupra turcilor. Dar le era la fel de vădit că, atâta vreme cât Bisericile continuau a 
fi despărțite, creştinii apuseni vor sta mai curând de-o parte, îngăduind turcilor să nimicească 
întregul Răsărit, decât să dea o mână de ajutor la apărarea lui. lată deci pricina pentru care 
Manuil, în nădejdea de a-şi izbăvi Imperiul, a hotărât a începe negocieri cu Papa, continuate 
de Ioan, în vederea ajungerii la o unire a Bisericilor printr-un Sinod Ecumenic. Ei nădăjduiau 
că un astfel de Sinod ar putea, pe temeiul Sfintei Scripturi şi al Sfintei Predanii, să împace 
toate pricinile de neînțelegere dintre Biserici; Răsăritul şi Apusul ar fi căzut la pace în ce 
priveşte credinţa, iar apoi toate neamurile creştine, odată înlăturată pricina duşmăniei lor, şi-ar 
fi unit mâinile şi inimile întru apărarea credincioşilor împotriva păgânilor. 


Nu era un secret faptul că adevăratul motiv pentru care amândoi Împărații au propus 
Papei această unire era nădejdea ca, prin mijlocirea unui Sinod, să dobândească ajutor pentru 
Imperiu. Chiar şi turcii au ghicit planurile Împăraţilor şi s-au temut de o alianta.[15] Împăratul 
loan Paleologul însuşi le-a spus nu o dată demnitarilor săi, clerici şi mireni, atât la 
Constantinopole, cat şi la Ferrara şi Florenţa, că acesta era adevăratul tel al adunării 
Sinodului. 


Ne vom întoarce acum atenţia spre starea de lucruri din Apusul contemporan. Se va 
vedea astfel limpede pricina pentru care Papa, cu toată sinceritatea, s-a arătat gata să ia asupra 
sa adunarea Sinodului pentru unirea Bisericilor. 


De la mutarea scaunului papal la Avignon (1308), Biserica Apuseană fusese tulburată de 
mai multe zguduiri puternice, ce au dus la aşa-numita „mare schismă” (1378-1428). Vreme de 
o jumătate de veac Biserica Apuseană fusese împărțită între doi Papi, dintre care unul 
rămăsese în Italia iar celălalt îşi avea reşedinţa în Franţa. Papii şi anti-Papii, aruncându-şi unii 
altora anateme, pricinuiseră mari tulburări între clerici şi mireni: poporul şi cârmuitorii săi nu 
mai ştiau pe cine să primească drept cârmuitori legiuiti ai Bisericii; partida unui Papă 
prigonea partida celuilalt, şi ambele se foloseau de cele mai nelegiuite mijloace spre a-şi spori 
veniturile. Tocmai în timpul acestei tulburări generale monarhii şi clerul din Apus s-au 
încredinţat de necesitatea reformării Bisericii lor, începând cu capul şi sfârşind cu mădularele 
sale, deplin conştienţi în acelaşi timp că reforma trebuie făcută prin mijlocirea unui Sinod 
Ecumenic, iar nu de către Papii înşişi. Astfel, printr-un şir de nenorociri, Biserica Apuseană s- 
a întors la vechea convingere, oricât de potrivnică fata de cea a Papilor, că singura autoritate 
văzută şi universală trebuie să fie, fără excepție, cea a Sinoadelor Ecumenice. Aşa se face ca 
la începutul veacului al cincisprezecelea s-au convocat în Apus câteva Sinoade care, 
atribuindu-şi titlul de Ecumenice, pretindeau şi dreptul de a-i judeca pe Papi şi, cu mai mult 
sau mai puţin succes, au pornit la reformarea numeroaselor abuzuri pricinuite în Biserică de 
lăcomia şi ambițiile papale. 


Refuzul lui Grigorie al XII-lea, ales Papă de către Cardinalii italieni, şi a Papei Benedict 
al XII-lea, aflat atunci la Avignon, de a renunţa la pretenţiile la tronul papal (în ciuda 
propriilor fagaduinte şi a cererilor Împăraţilor şi Episcopilor), a fost urmat de Conciliul de la 
Pisa care, fiind convocat împotriva lor, a transferat tiara papală lui Alexandru al V-lea, 
înfierându-i cu numele de schismatici, eretici şi sperjuri. Dar alegerea sa, departe de a linişti 
tulburările din Biserică, n-a făcut decât să-i sporească nenorocirile prin adăugarea unui nou 
Papă. La moartea lui Alexandru, loan al XXIII-lea a continuat să-şi anatematizeze rivalii — 

Grigorie şi Benedict. Până la urmă Conciliul de la Constantia (1414), dorind să pună capăt 
tuturor tulburărilor, proclamă solemn că „acest Sinod Ecumenic a primit nemijlocită stăpânire 
de la Domnul nostru lisus Hristos, şi fiece mădular al Bisericii, nelăsându-se în afară nici 
Papa, are a se supune Sinodului în toate cele ce tin de credință, de încheierea schismei şi de 
reforma bisericească. Dacă, împotrivindu-se acestui canon, Papa sau oricine altcineva refuză a 
primi acesta sau orice alt Sinod Ecumenic, se va osândi cu canonisire şi, de va fi nevoie, se va 
supune chiar pedepsei legale.” Hotărârea i-a fost aplicată lui Ioan al XXIII-lea: el a fost 
osândit să se lipsească de scaunul papal, fiind urmat de Otho Colonna, care şi-a luat numele 
de Martin al V-lea (11 noiembrie, 1417). Apoi Conciliul a purces la reformarea Bisericii, deşi 
în realitate s-a mărginit la câteva schimbări, întrucât Papa nu îngăduia nici un fel de schimbări 
semnificative, aranjând să se amâne soluționarea cerinţelor generale de la un Conciliu la altul. 
Astfel în timpul vieţii aceluiaşi Papă Martin, Conciliul de la Constantia a fost urmat pe rând 
de cel de la Pavia (1423), cel de la Sienna (1424), fără mai mult succes, şi în sfârşit de cel de 
la Basel (1431), atât de temut de către urmaşul lui Martin, Eugenie al IV-lea. 


Tocmai în această perioadă când schisma pusese o frână aşa de puternică în calea 
autorităţii papale, când convingerea de mai înainte asupra infailibilitatii şi puterii absolute a 
Papei îşi pierduse din putere, făcând loc părerii că autoritatea Sinoadelor Ecumenice era mai 
mare decât cea a Papei, Papii, temându-se să nu-şi piardă cu totul puterea asupra Bisericii şi 
nefiind în stare să se lupte cu predominantul spirit al reformei, au primit cu bucurie 
propunerea Împăratului de unire a Bisericilor, cu atât mai mult cu cât această unire părea a le 
fi de foarte mult folos în susținerea puterii lor, care pe atunci se clătina. De îndată ce s-ar fi 
ajuns la unirea Bisericilor la un Sinod Ecumenic, ei ar fi putut prea bine să se aştepte să 
devină cârmuitorii supremi ai întregii lumi creştine, fiind apoi în stare să nimicească cu 
uşurinţă pe toți reformatorii din Apus. 


lată deci că Sinodul la care se aştepta săvârşirea unirii Bisericilor oferea mari foloase 
atât Impăratului cât şi Papei. 


CAPITOLUL II 


Negocierile Împăraţilor Manuil şi Ioan Paleologul cu Papii Romei şi cu 
Conciliul de la Basel privitor la unirea Bisericilor 


Negocierile dintre Constantinopol şi Roma referitoare la unirea Bisericilor au început 
în timpul vieţii Împăratului Manuil Paleologul.[16] Papa Martin al V-lea, sub înrâurirea 
legatului grec Evdemon, primise cu multă bunăvoință propunerea Împăratului, trimiţându-i 
scrisori atât lui cât şi Patriarhului Iosif, ales patriarh din Mitropolia Efesului (1416). 
Constantinopolitanii au văzut semnele înclinării Papei spre pace în faptul că l-a numit pe 
Patriarh frate, că şi-a dat încuviințarea căsătoriei a două principese de credință romană cu loan 
şi Theodor, fiii Împăratului şi, în sfârşit, că a trimis indulgente celor ce urmau să apere 
întăriturile proaspăt ridicate în Morea. Împăratul şi Patriarhul au trimis mulţumiri Papei pentru 
interesul fata de propusa unire a Bisericilor, observând în acelaşi timp ca, după părerea lor, 
singurul mijloc de a readuce pacea Bisericii ar putea fi oferit de un Sinod Ecumenic. Acest 
Sinod, spuneau ei, slobod de înrâuriri din afară şi ocolind certurile fără rost, putea foarte bine 
să cerceteze pricinile neintelegerii între Biserici, şi de îndată ce hotărârile sale, întemeiate pe 
învățătura vechilor Părinţi ai Bisericii, vor fi primite cu sinceritate şi de către toți, unirea putea 
să aibă loc.[17] La aceasta Împăratul a alăturat o cerere de ajutor împotriva turcilor. Martin a 
dat la iveală o Bulă, poftind pe toţi monarhii europeni să se alăture stârpirii turcilor, poruncind 

în acelaşi timp Episcopilor săi să propovăduiască o cruciadă împotriva lor (10 iulie, 1420); l-a 
numit pe Cardinalul de San Angelo legatul său la Constantinopol, cu instrucțiuni asupra 
tratativelor de pace, iar apoi, pentru a face fata cheltuielilor proiectatului Sinod, a cerut ajutor 
bănesc de la Arhiepiscopii de Colonia, Maienta şi Trevi.[18] 


Primind pe neaşteptate veşti de la Constantinopole despre unele mişcări ale turcilor ce 
împiedecau convocarea unui Sinod, Papa şi-a amânat planurile şi l-a trimis pe nunțiul Antonio 
Massana spre a face câteva înţelegeri pregătitoare privitoare la locul şi timpul Sinodului şi la 
condiţiile în care ar putea avea loc unirea. Împăratul l-a primit pe nunțiu cu multă bunăvoință 
(16 septembrie, 1422), statornicind mai dinainte ziua pentru discutarea condiţiilor, când dintr- 
o data a căzut la pat, lovit de un acces de apoplexie, fiind deci silit să incredinteze toate 
treburile statului fiului său loan. 


După multă amânare, Antonio a reuşit să înfățişeze pe larg cerințele papale, întâi 
înaintea Împăratului, apoi înaintea Patriarhului, de față fiind şi ceilalți Episcopi. Nuntiul a 
declarat că Papa dorea din toată inima unirea, cerând doar ca Împăratul, după cum făgăduise, 
să primească învăţătura Bisericii Romei şi să i se supună; că Papa este binevoitor convocării 
Sinodului, dar doreşte să ştie când şi unde va fi convocat.[19] Ca răspuns la această cerere 
neaşteptată, s-a trimis o epistolă de la Constantinopol, în care se afirma că Împăratul nu 
dăduse vreun consimțământ necondiționat fata de unire, ci doar făgăduise să convoace un 
Sinod asemeni celor Şapte Sinoade Ecumenice şi să se învoiască la toate hotărârile Părinților, 
luate de ei sub însuflarea Duhului Sfânt. Împăratul fixase Sinodul la Constantinopol, dar nu 
putuse hotărî perioada tinerii sale, întrucât oraşul era atunci ameninţat de turci. La sfârşitul 
epistolei sale Împăratul cerea la rândul său ca Papa să silească pe toţi monarhii creştini ai 
Europei să declare război împotriva necredinciosilor.[20] 


Papa a infatisat răspunsul Împăratului înaintea Conciliului convocat întâi la Pavia, 
apoi mutat la Sienna, pentru orânduirea treburilor Bisericii Apusene. Însă cum Conciliul a fost 
curând închis de către Martin, care se temea că hotărârile sale s-ar fi putut dovedi nefavorabile 
pentru el, proiectul unirii a rămas fără nici un fel de rezultate.[21] 


Între timp loan, care privea unirea ca pe singurul mijloc de îmbunătăţire a stării 
Imperiului său, a pornit spre Sigismund, Împăratul Germaniei, făcând tot ce-i stătea în putinţă 
spre a-l atrage într-un război împotriva turcilor. Sigismund, care pe atunci se războia el însuşi 
cu husitii, n-a făcut decât să-l sfătuiască pe Ioan să ducă la îndeplinire unirea cât mai iute cu 
putinta.[22] 


Urmându-i sfatul, şi credincios fagaduintei date Papei prin nunțiul acestuia, la 
întoarcerea din Ungaria loan şi-a reînnoit negocierile cu Roma privitoare la Sinod; dar de astă 
data legatii săi au întâmpinat o puternică împotrivire a Papei fata de propunerea lor de adunare 
a Sinodului la Constantinopol. Cardinalii, cu o neobişnuită semetie, le-au spus că „Biserica 
Romei este maica, iar Biserica Răsăriteană fiica; deci nu se obişnuieşte ca maica să meargă la 
fiică, ci fiica să se ducă la maica sa,” cerând apoi convocarea Sinodului în Italia. Spre a-şi 
respecta partea sa din învoială, Papa a făgăduit să-şi trimită corăbiile şi o oştire care să apere 
oraşul Constantinopol, şi să plătească grecilor 100.000 de florini spre a acoperi cheltuielile 
călătoriei lor la Sinod şi întreţinerea pe durata şedinţelor sale.[23] Legaţii greci au refuzat să 
primească o astfel de propunere fără învoirea Împăratului. Spre a da mai multă tărie cererii 
sale, Papa a trimis cu ei înapoi pe propriul legat, Andrei, Arhiepiscop de Colosse,[24] grec de 
obârşie, care se alăturase mai apoi Bisericii Romei. Se pare că la început Împăratul a consimţit 
să se ducă în Italia dar, după ce a cerut sfatul Patriarhului, şi-a retras cuvintele şi a slobozit pe 
legatul papal fără nici un răspuns, trimițând în acelaşi timp pe generalul său Iagaris şi pe 

protosinghelul Macarie cu o notă către Papă, al cărei cuprins, scrie Siropulos, ca şi răspunsul 
dat de Papă, ne sunt necunoscute.[25] 


Zi de zi legăturile Imperiului cu Sultanul deveneau tot mai stânjenitoare. În aprilie, 
1430, acesta a ocupat Thessalonicul prin forţa armelor; în octombrie, loannina a căzut şi ea 
sub stăpânirea sa. Hartuit din toate părţile, Împăratul a fost pus în fata necesităţii de a se invoi 
cu cerințele Papei. El a trimis neîntârziat o ambasadă la Roma cu consimţământul său la 
propunerile lui Martin. 


Patriarhul, desi pe faţă se învoia cu dorința Împăratului şi, supunându-se voii sale, 
ceruse consimțământul şi ajutorul Papei pentru unirea Bisericilor, totuşi în particular, când se 
afla cu cei mai apropiaţi dintre clericii săi, le spunea că nu s-ar duce cu nici un chip la Sinodul 
din Italia. „A fi plătit de Papa,” spunea el, „înseamnă a-i recunoaşte autoritatea asupra mea. $i 
cum ar putea o slugă năimită să nu facă ascultare de stăpânul său? Apoi ganditi-va ce s-ar 
întâmpla dacă, odată ajunşi în pământ străin, am afla că nu mai vor să ne plătească cheltuielile 
şi să ne dea cele trebuincioase pentru a ne întoarce acasă! Şi apoi, de ce să nu se convoace un 
Sinod aici, la Constantinopol? Cei ce ar veni aici din Apus nu ar avea trebuinta de ajutorul 
nostru. De ar avea nevoie chiar de 100.000 de aspri, aceştia s-ar putea aduna cu uşurinţă de la 
Episcopi. Numai Mitropolitul rus singur ar aduce Împăratului această sumă, din care poate 
economisi 20.000; tot atâta poate primi şi de la Arhiepiscopii Georgiei şi Serbiei; Patriarhii 
Răsăriteni pot da câte 2000 sau cel puţin 1000 de florini; oamenii noştri mai bogaţi vor da 
negresit câte 1000 fiecare, alții câte 600, alţii câte 300 sau 100 de aspri.” Aşa gândea 
Patriarhul; dar Împăratul avea alte planuri. 


Legatii ajunseră la Roma doar spre a fi de fata la moartea lui Martin (20 februarie, 
1431). El fu urmat de Eugenie al IV-lea (3 martie, 1431). În epistola sa către Împărat si 
Patriarh, noul Papă se învoia să adune un Sinod în Italia, fără însă a dovedi prea mult zel fata 
de cauza acestuia. Grecii fură foarte jigniti de unele din exprimările sale şi destul de tulburati 
de unele cerinţe nepomenite de către Martin.[26] De asemenea, Eugenie fu pus într-o situaţie 
foarte neplăcută, întrucât sumele strânse de Martin pentru adunarea Sinodului fuseseră 
însuşite de către rudele lui, astfel încât Eugenie fu silit să pornească război pe fata cu 
acestia.[27] 


Însă foarte curând Conciliul de la Basel l-a facut pe Papă să fie mai atent fata de planul 
unirii Bisericilor, făcându-l să-şi lase de-o parte mândria şi semetia în legăturile sale cu 
Împărații din Răsărit. Curând după deschiderea Conciliului de la Basel (23 iulie, 1431) 
Eugenie îşi dădu seama că Conciliul îşi propunea să lucreze în acelaşi spirit de independență 
fata de Papă ca şi Conciliul de mai înainte de la Constantia. Aceasta l-a hotărât să pună capăt 
Conciliului (18 decembrie, 1431), statornicind un altul la Bologna, care urma să se tina peste 
un an şi jumătate, sub pretext că grecii făgăduiseră să vină în Italia pentru unire. Dar Conciliul 
de la Basel, având în spate autoritatea Împăratului Sigismund şi interesele tuturor principilor 
germani şi ale Franţei, a dat Papei un răspuns foarte răspicat, afirmând că Conciliul nu are de 
gând să-şi schimbe locul de convocare ori să-şi încheie cele începute, ci mai curând înţelege 
să purceadă la smulgerea ereziilor, îmbunătăţirea moralei şi readucerea păcii; şi nădăjduieşte 
în acelaşi timp ca Papa Eugenie să arate bunăvoință fata de Conciliul deschis sub ocrotirea sa 
şi a înaintaşului său. În acelaşi timp, Conciliul a confirmat hotărârea de la Constantia privitor 
la supunerea oricărei persoane, inclusiv a Papei, faţă de autoritatea Conciliului şi a cerut 
înfăţişarea Papei înaintea lui, amenințând ca, în caz de refuz, să-l judece după legile Bisericii. 
Papa, temându-se pe de-o parte ca nu cumva Conciliul să facă alti paşi încă şi mai categorici, 
iar pe de altă parte constrâns de către supuşii săi nemulțumiți, care l-au împins să fugă din 
Roma, a fost silit să primească cererile Părinților de la Basel (15 decembrie, 1433), 
trimitandu-si imputernicitii spre a lua parte la Conciliu. 

În timpul acestor dispute, Conciliul, cu de la sine putere, a început negocieri cu 
Împăratul grec; căci Andrei, Arhiepiscopul de Colosse, trimis de către Papă să negocieze cu 
Conciliul, îi incredintase pe membrii acestuia că grecii doreau în chip sincer unirea 
Bisericilor.[28] 


Trimitand pe Episcopul Antonie şi pe Doctorul Albert la Constantinopol, Conciliul 
poftea pe greci să i se alăture, înfățişându-le, spre a-i atrage, superioritatea autorității 
Conciliului față de cea a Papei şi mai marea sa destoinicie întru a săvârşi unirea, arătând 
totodată că mulţi regi, şi chiar Împăratul Sigismund, erau de partea sa şi deci era mai multă 
nădejde de ajutor pentru greci din partea Conciliului decât din partea Papei, a cărui slavă avea 
să apună curand.[29] 


Împăratul Ioan, neţinând seama de faptul că începuse deja negocieri cu Eugenie, se 
învoi cu ademenitoarele propuneri ale Conciliului şi îşi trimise ambasadorii la Basel cu 
scrisori din partea sa şi a Patriarhului, împuternicindu-i să se învoiască cu orice lucru hotărât 
de Conciliu, cu consimțământul lor, ce ar duce la pacea Bisericilor. Între aceşti ambasadori se 
afla Isidor, igumenul mănăstirii Sf. Dimitrie şi mai apoi Mitropolit al Rusiei.[30] 


Eugenie, aflând despre ambasada Împăratului la Conciliu, schimbându-și planul de 
mai înainte, îl instiinté pe Împărat că este gata să convoace un Sinod la Constantinopol. 
Schimbarea tacticii lui Eugenie s-ar putea explica presupunând că nu putea renunţa la ideea de 
a pune capăt Conciliului, cu toate că în acel moment erau în relații paşnice. Împrejurările 
prezente păreau a fi foarte favorabile planurilor sale.[31] Neştiind ce sorți de izbândă ar avea 
negocierile sale cu Conciliul de la Basel, Împăratul se învoi cu propunerile Papei, instiintand 
Conciliul despre pasul făcut de el. 


Între timp, ambasadorii Împăratului la Basel, după o lungă consfătuire cu deputaţii 
Conciliului, au început negocieri cu ei (17 sept., 1434). Ei au declarat că (1) dacă Sinodul 
pentru unirea Bisericilor va fi convocat la Constantinopol, toate cheltuielile vor fi plătite de 
Împărat; în caz contrar, Biserica Apuseană trebuie să-i ajute pe greci. (2) În afară de 
Constantinopol, Sinodul ar putea fi convocat în Calabria, la Milano sau la Ancona, sau în 
orice alt oraş care să fie port la mare; la Bologna sau în alt oraş italian; în afara Italiei, la 
Viena, Buda sau în Savoia. (3) Ambasadorii au făgăduit că Împăratul, Patriarhul şi celelalte 
persoane necesare vor veni la Sinod. Auzind aceste condiţii, Conciliul s-a învoit să ia asupra 
sa cheltuielile trebuincioase întreţinerii şi călătoriei Împăratului şi Episcopilor de la 
Constantinopol şi înapoi; a făgăduit să trimită o flotă şi o oştire care să apere 
Constantinopolul în lipsa Împăratului; s-a arătat gata să stabilească Sinodul în oricare din 
locurile pomenite, în afară de Constantinopol; şi, în sfârşit, a făgăduit că Papa îşi va da 
consimțământul la toate conditiile.[32] Pentru ca negocierile să fie aprobate de către Împărat, 
trei membri ai clerului au fost trimişi la Constantinopol — loan din Ragusa, Henric Manger şi 
Simon Freyron, care au dus grecilor 8000 de florini pentru a se pregăti de călătorie.[33] 


Hristofor, legatul papal, a sosit deodată cu ambasadorii de la Basel; căci Conciliul, 
aflând de înţelegerea dintre Papă şi Împărat, arătase Papei cât de potrivnic cinstei Împăratului, 
Papei şi Conciliului ar fi fost faptul de a încălca nişte tratate încheiate în chip solemn şi cât de 
mare era primejdia ce amenința Constantinopolul înconjurat de turci. Deşi Eugenie, în 
epistola sa către Conciliul de la Basel (22 feb., 1435), stăruise pentru deschiderea Sinodului la 
Constantinopol,[34] îşi trimisese propriul împuternicit împreună cu legatii de la Basel, cu 
porunca să confirme toate hotărârile luate de Conciliu; însă în realitate acesta primise de la 
Papa instrucțiuni secrete de a împiedica Conciliul cât mai mult cu putință, de a strica relațiile 

acestuia cu grecii şi îndeosebi de a lucra asupra varstnicului Patriarh, cel mai dornic dintre toți 
ca Sinodul să se adune la Constantinopol. 


Ajungând în fata Împăratului, ambasadorii de la Basel s-au străduit să-l înduplece să 
convoace Sinodul la Basel, mai curând decât în oricare alt loc din cele pomenite.[35] 
Împăratul părea să se învoiască cu propunerea lor. Dar înainte de a-şi da pe deplin 
consimțământul, a alcătuit un comitet de clerici şi mireni spre a cerceta tratatul sau mai 
curând hotărârea Conciliului de la Basel.[36] 


Chiar la începutul hotărârii, între multe alte exprimări ciudate, era şi următoarea: 
„Părinţii s-au adunat la Conciliul Ecumenic (de la Basel) spre a smulge nou-apăruta erezie a 
boemienilor (husitilor) şi vechea erezie a grecilor.”[37] Mare a fost uimirea ortodocsilor la 
citirea acestor cuvinte, jignitoare pentru întreaga Biserică, şi îndată s-a cerut ca acele cuvinte 
să fie ori scoase, ori îndreptate. Ambasadorii au invocat drept scuză faptul că cuvintele atât de 
jignitoare pentru greci se datorau greşelii copistului hotărârii, şi chiar au încercat să pună toată 
vina în seama grecilor înşişi, întrucât aceştia auziseră hotărârea citită la Conciliu şi ar fi putut 
cere îndreptarea exprimărilor neplăcute lor. Până la urmă s-a hotărât să se alcătuiască un nou 
preambul al hotărârii şi să fie trimisă înapoi la Basel spre a primi pecetea Conciliului. 
Celelalte parti ale tratatului au fost primite fără un cuvânt. În ce priveşte locul Sinodului, 
acesta urma a fi statornicit de îndată ce grecii ar fi fost gata de plecare.[38] 


Următorul pas necesar era ratificarea tuturor acestor lucruri de către legatul papal. 
După multe straduinte zadarnice de a ocoli un răspuns clar, legatul spuse grecilor că avea 
împuternicirea Papei de a ratifica, şi a ratificat toate înțelegerile făcute până atunci, iar ca 
dovadă a cuvintelor sale a arătat Conciliului hotărârea papală, care într-adevăr îl împuternicea 
să acționeze aşa cum o făcuse. 


S-a copiat deci hotărârea şi a fost trimisă la Basel împreună cu scrisori de la Împărat, 
de la fratele său Constantin şi de la Patriarh (noiembrie, 1435), cuprinzând pe lângă condițiile 
de mai înainte o nouă cerere privitoare la prezența personală a Papei la Sinod, în calitatea de 
Cap al Bisericii Latine şi al Apusului.[39] 


Anul următor s-a trimis de la Basel hotărârea revizuită, cu pecetea Conciliului.[40] 
Împăratul începu să adune Episcopii. Legatii cu scrisori şi daruri fură trimişi in feluritele 
provincii ale Bisericii Răsăritene şi Sfinții Părinți începură să se adune la Constantinopol. 
Georgia trimise doi Episcopi şi un dregător de la curte; Trapezuntul a trimis un Mitropolit şi 
un legat; Mitropolitul Moldovlahiei a sosit şi el cu alaiul său. Isidor, hirotonit cu putin timp 
înainte Mitropolit al Rusiei, a primit poruncă la plecarea sa la Moscova să rânduiască astfel 
lucrurile încât şi Rusia să ia parte la unirea Bisericilor, iar la întoarcerea sa la Constantinopol 
să aducă cu el legaţi ruşi şi Episcopi. S-a trimis de asemenea o solie şi despotului Serbiei, dar 
nu s-a primit nici scrisoare, nici vreun legat de la el. Solii trimişi la Patriarhii Alexandriei, 
Antiohiei şi Ierusalimului aduseră scrisori in care patriarhii, deşi refuzau să se infatiseze 
personal la Sinod, îşi numeau totuşi nişte loctiitori.[41] Patriarhul Alexandriei i-a ales pe 
Antonie, Mitropolitul Iracliei, şi pe Marcu Evghenikos, pe atunci încă un simplu călugăr; 
Patriarhul Antiohiei a ales pe Ioasaf al Efesului şi pe duhovnicul Împăratului, Grigorie; 
Patriarhul Ierusalimului l-a numit pe Dionisie al Sardisului şi pe Isidor, Mitropolitul Rusiei. 
Toate aceste numiri s-au făcut sub îndrumarea trimişilor, după dorința Împăratului, şi chiar 
fără vreun consimtamant preliminar al Patriarhului Constantinopolei. 


În yp&uara data vicarilor patriarhali (emirponou) Patriarhii îi imputerniceau să-şi dea 


consimțământul numai pentru acele lucruri ce se potriveau cu legiuirile Sinoadelor şi scrierile 
Părinților. Asemenea condiţii nu erau nicidecum pe placul lui loan, trimisul de la Basel, şi nici 


11 


Ivan N. Ostrumov 


al Împăratului; vicarilor patriarhali li s-au părut a fi prea zgârcite, întrucât le limitau prea mult 
libertatea de acțiune. Împăratul ceru ca Patriarhii să trimită noi ypdapata, scrise după modelul 
trimis dinainte. Cererea a fost îndeplinită şi, pe deasupra, Patriarhii au schimbat unele 
numiri.[42] 


După ce a dat drumul trimisilor către Părinţii Răsăriteni, Împăratul l-a instiintat pe 
Papă că este gata să plece la Sinod împreună cu Patriarhul şi clerul. Un alt trimis a plecat către 
Părinţii de la Basel cu cererea ca galerele făgăduite să fie trimise la Constantinopol cam prin 
toamnă. 


Între timp Împăratul a adunat un sfat alcătuit din cei mai vestiți nobili dintre clerici si 
mireni, binecunoscuti pentru învăţătura lor, şi 1-a poftit să purceadă la convorbiri în vederea 
apropiatelor dispute cu latinii. Cantacuzino, unul dintre cei mai însemnați nobili ai Imperiului, 
şi un neabătut susținător al Ortodoxiei, a spus că primul subiect de discuţie al Sinodului se 
cuvine a fi adăugirea făcută la mărturisirea de credință, fiind una dintre principalele pricini de 
neînțelegere între Biserici. Gheorghie Sholarios, cel mai învăţat om al vremii sale, şi-a spus şi 
el părerea, observând că, pentru împăcarea Bisericilor, Sinodul trebuie să cerceteze cu grijă 
învăţătura aflată în dispută şi să o întărească cu cuvintele limpezi şi de netăgăduit ale 
Dascălilor Bisericii. Dacă Împăratul caută o unire din pricini politice, atunci nu este trebuinta 
să se ostenească atâţia oameni: doi sau trei trimişi pot foarte bine să încheie socoteala. 
Împăratul însuşi era departe de a dori ca grecii să lase cale liberă latinilor fără nici un fel de 
împotrivire. Din această pricină s-a hotărât să se cerceteze lucrările de mai înainte ale 
apărătorilor Ortodoxiei, scrise în timpul disputelor cu latinii, şi îndeosebi lucrările lui Nil 
Cavasila.[43] S-a dorit chiar să se trimită şi la Muntele Athos după câteva dintre vechile cărți, 
dar acestea nu au fost primite niciodata.[44] La sfârşit s-au pus în discuţie persoanele potrivite 
spre a fi trimise la Sinod, între care se afla un anume Nil Tarhaniotul; dar Împăratul, temându- 
se ca Nil, care era călugăr, să nu fie prea neclintit în păreri, şi astfel să strice totul, nu s-a 
invoit cu trimiterea lui.[45] 


Între timp la Basel aveau loc mari tulburări între membrii Conciliului, care nu se 
puteau înțelege asupra locului unde să se adune Sinodul, şi socoteau neîndestulătoare suma 
propusă pentru a plăti grecilor cheltuielile pentru călătorie şi şedere. Rezultatul a fost o 
ruptură definitivă între ei şi Papă. Cea mai mare parte a Conciliului a hotărât să tina un Sinod 
la Basel şi, în caz că grecii nu s-ar învoi — la Avignon sau în alt oraş din Savoia; pentru 
acoperirea cheltuielilor s-au făgăduit cu mărinimie indulgente celor ce ar ajuta material sfânta 
cauză a unirii, iar de la clerul apusean urma să se adune o zeciuială. Însă trimisul ce a sosit de 
la Constantinopol cu vestea că grecii sunt gata de plecare la Sinod (7 feb., 1437) s-a împotrivit 
planului adunării Sinodului la Basel sau la Avignon, întrucât cele două oraşe nu fuseseră 
numite în tratatul dintre Împărat şi Conciliu; el nu se învoia nici cu vreun alt oraş din Savoia, 
deşi fusese numită în tratat, sub cuvânt că grecii dădeau acest nume nu provinciei însăşi, ci 
oraşelor aparținând Ducelui de Savoia din Italia. De asemenea Papa, tintind mereu la 
dizolvarea Conciliului de la Basel, şi-a trimis legatul acolo ca să anunţe că nu aprobă nici 
locurile numite pentru ţinerea Sinodului, şi nici mijloacele de adunare a banilor pentru greci. 
La 7 mai, 1437, spre a se pune capăt tuturor neînțelegerilor, s-a recurs la vot, două treimi 
dintre participanți votând pentru primele oraşe, iar restul pentru Florenţa sau Udine. Ambele 
tabere şi-au scris voturile, care s-au citit în Catedrală, iar pecetea Conciliului a fost apoi pusă 
pe hotărârea reieşită din majoritatea voturilor. Atunci tabăra cea mai slabă a recurs la o faptă 
cât se poate de necinstită: noaptea, au luat pecetea Conciliului şi au pus-o pe propria hotărâre. 
Papa, folosindu-se de toate aceste tulburări, a aprobat hotărârea taberei mai slabe, care se 
potrivea şi cu părerile sale (29 iunie), deşi mai apoi s-a răzgândit şi a pus Sinodul la Ferrara. 
Între timp, nemultumitii membri ce părăseau Baselul au trecut de partea Papei. Între ei se afla 

Giuliano Cesarini, care mai apoi a jucat un rol de frunte în lucrările Sinodului de la Ferrara- 
Florenta.[46] 


Spre a o lua înaintea planurilor Conciliului de la Basel, Papa a trimis la 
Constantinopol câteva galere cu un legat si cu trei Episcopi, poftind pe Împărat si pe Episcopii 
greci la un Sinod în Italia. Sosirea Împăratului în Italia era un eveniment de mare însemnătate 
pentru Papă. Întrucât Conciliul de la Basel făgăduise ca pe un lucru de la sine înțeles că Papa 
va trebui să ia parte la unirea Bisericilor, iar Eugenie însuşi nu avea nimic de-a face cu 
Conciliul, devenise cât se poate de vădit că Sinodul avea să dea curând o sentință împotriva 
lui şi să aleagă un alt Papă. 


Legatul a declarat că Papa se împăcase cu părinții de la Conciliu şi că Conciliul era 
dizolvat, urmând a se convoca un altul în Italia.[47] În acelaşi timp, un învăţat grec, 
Gheorghie din Trapezunt, care trăia pe atunci în Apus şi era un fiu al Bisericii Latine, scrise 
Împăratului, incredintandu-l că în împrejurările tulburi din Biserica Apuseană — din timpul 
luptelor dintre Papă şi Conciliu — apariţia Împăratului în Italia de partea Papei ar pune capăt 
de la sine tuturor certurilor.[48] 


Împăratul dăduse deja porunci tuturor celor numiţi spre a lua parte la Sinod să se 
pregătească de călătorie. Dar abia trecuseră douăzeci de zile de la sosirea galerelor papale, 
când deodată galerele făgăduite de Conciliul de la Basel intrară în Bosfor. De nu i-ar fi oprit 
Împăratul, rivalii ar fi pornit o bătălie navală. Legatii papali şi cei de la Basel nu şi-au 
precupetit nici ostenelile, nici banii, spre a-i trage pe greci către părerile lor. Curând însă 
grecilor li se arătă în chip vădit starea reală a lucrurilor din Apus, ajungând şi mai nedumeriti 
în privinţa taberei căreia să i se alăture. Legatii de la Basel declarară că pacea între Conciliu şi 
Papă fusese şi încă era şi atunci cu neputinţă. Unul dintre ei, locuind de multă vreme la 
Constantinopol, îl sfătui pe Patriarh, ca prieten, să nu se ducă nici la Basel nici în Italia. Multi 
dintre Episcopi îl trăgeau pe Împărat să facă acelaşi pas. Chiar şi Sigismund trimise un sol la 
Constantinopol să-l înduplece pe Împărat să amâne o vreme unirea Bisericilor, până ce 
neînțelegerile lăuntrice din Biserica Apuseană vor lua sfârşit. În sfârşit, Sultanul Murad îl 
sfătui pe Împărat să se încreadă mai mult în statornicia unei alianţe cu el decât cu latinii. Dar, 
cu toate aceste sfaturi şi poveţe, Împăratul, respingând propunerile Conciliului de la Basel, 
hotărî să pornească spre Italia în galerele Romei.[49] 


CAPITOLUL III 
Plecarea grecilor la Sinod şi sosirea lor la Ferrara 


De îndată ce s-a hotărât călătoria spre Italia, Patriarhul şi-a ales Episcopii ce aveau să-l 
însoţească la Sinod. Ei erau în număr de douăzeci şi doi, cuprinzând şi pe cei trimişi din 
Trapezunt, Georgia şi Moldova, adică: Marcu, Mitropolitul Efesului, Antonie al 
Trapezuntului, Antonie al Iracliei, Mitrofan al Kizicului, Vissarion al Nikeii, Macarie al 
Nicomidiei, Dionisie al Sardisului, ca şi mitropoliţii Târnovei, Monemvasiei, Lakedemoniei, 
Amasiei, Mitilenei, Stavropolei, Moldovei, Rhodosului, Melenicului, Dramei, loanninei, 
Silistrei, Anhialei şi Georgiei, împreună cu un episcop.[50] Totodată ypáparta Patriarhilor au 
fost date Vicarilor, in alegerea cărora s-au făcut unele schimbări. Mitropolitul Iracliei a fost 
numit vicar al Patriarhatului Alexandriei; Grigorie, duhovnicul Împăratului, împreună cu 
Mitropolitul Rusiei — vicari ai Patriarhatului Antiohiei; Mitropolitii Efesului şi Sardisului — ai 
Patriarhatului Ierusalimului.[5 1] 


13 


Ivan N. Ostrumov 


Cel dintâi între Episcopii greci în privinţa învățăturii, tăriei de caracter şi ortodoxiei era 
Marcu, Mitropolitul Efesului. Născut la Constantinopol, primise în tinereţe o educaţie 
potrivită vârstei sale, afierosindu-se îndeosebi studiilor teologice şi artei ritoriceşti. Era mai- 
marele şcolii din Constantinopol[52] şi dobândise un renume asa de mare pentru cuvântările 
sale, încât multi oameni din alte ţinuturi îi cereau adesea să le scrie câte un Cuvânt pentru o 
anumită praznuire.[53] Făcând parte din kliros-ul Bisericii celei Mari din Constantinopole, a 
ales să se retragă din lume şi a intrat în Mănăstirea din Mangana. Aici, într-o chilie 
singuratică, nevăzut nici măcar de rubedeniile sale, a făcut din cercetarea Sfintelor Scripturi şi 
a Scrierilor Părinților singura şi cea mai plăcută lucrare a minții şi inimii sale.[54] Aşa a ajuns 
Marcu să dobândească cunoaşterea amănunțită a temeiurilor Credinței Ortodoxe. Mintea sa 
limpede şi încercată vedea îndată greşelile duşmanilor Ortodoxiei, găsind o grabnică cale de 
apărare a adevărului; adâncul său simtamant religios l-a susținut în timpul disputei, şi mai 
curând ar fi murit decât să se facă trădător adevărului. 


Vissarion, asemeni lui Marcu, era unul dintre bărbaţii cei mai învăţaţi ai vremii sale. 
Adânc cunoscător al ştiinţei teologice, dovedea totodată o asemenea uşurinţă în vorbire, încât 
până şi grecii mărturiseau superioritatea lui în această privință asupra lui Marcu, favoritul 
lor.[55] Pe lângă aceste însuşiri, îşi dobândise între contemporani faima de subtil filosof şi 
cald apărător al lui Platon. Era favoritul Împăratului Ioan Paleologul, care în preajma plecării 
la Sinod îi cerea sfatul pentru aproape orice lucru.[56] Dar avea şi lipsuri: tăria de caracter, 
dragostea de adevăr curată şi de nezdruncinat, temeinicia în dezvoltarea ideilor — trăsături atât 
de caracteristice lui Marcu — nu se găseau la Vissarion. Iubirea de sine avea să-l facă curând 
să strice prietenia cu un om ce în chip vădit urma să-i devină rival.[57] lată de ce Vissarion n- 
a putut defel să fie un ajutor de încredere al lui Marcu într-o cauză la care fusese chemat să se 
alăture de către Împărat. 


Iosif, Patriarhul Constantinopolei, al cărui rang înalt îl făcea să fie o persoană cu mare 
trecere în Sinod, a dovedit prin cârmuirea sa că abia făcea față slujirii sale în Biserică şi 
împrejurărilor vremii. Bătrân, slab şi nehotărât, se lăsa înrâurit de către mireni în aproape 
orice pas pe care-l făcea, şi în fapt nu putea să apere cu sorți de izbândă tabăra ortodoxă a 
Sinodului împotriva atacurilor unei opoziții puternice. Este adevărat că, din când în când, 
arăta o dorinţă sinceră de a păzi Ortodoxia de duşmanii ei; dar îi lipseau acele însuşiri 
temeinice şi tăria de caracter care să-l facă destoinic să-i înfrunte fatis pe duşmani. Desi 
nutrea nădejdi că va izbândi şi va fi slăvit de urmaşii săi, avea întotdeauna un răspuns pregătit 
în caz de neizbanda: „Chiar dacă latinii,” obişnuia el să spună, „ne silesc la ceva, noi vom tine 
totdeauna învățătura sănătoasă a Părinților. Nu au decât să ne amenințe cu chinuri; vom răbda 
mai curând orice durere decât să ajungem trădători față de tot ceea ce am primit de la 
Sinoadele Ecumenice şi de la sfinții Dascăli ai Bisericii: vom fi ori mucenici cu fapta, ori 
mucenici cu voia.”[58] Însă timpul l-a dovedit pe Iosif mincinos cuvintelor sale. 


Şase arhonti ai Marii Biserici din Constantinopole urmau să-l însoţească pe Patriarh la 
Sinod în calitate de sfetnici. Între ei era marele ecclesiarh Siropulos, autorul istoriei Sinodului; 
de asemenea trei igumeni, noul duhovnic al Împăratului, trei călugări (ieromonahi) şi câţiva 
membri ai clerului.[59] Grigorie, duhovnicul Împăratului, numit Mammas, având anumite 
drepturi în calitate de vicar, mai întâi al Patriarhului Antiohiei, apoi al Patriarhului 
Alexandriei, şi fiind foarte apropiat Împăratului, nu era totuşi în stare a-şi folosi drepturile cu 
folos pentru cauza Bisericii. Felul său de a fi — slab, supărăcios, fără rânduială statornică în 
purtări, şi în acelaşi timp plin de sine — dezgusta pe oricine avea de-a face cu el, făcându-l să 
fie urât de către toți. Este cu adevărat lucru de mirare cum un astfel de om a putut să câştige 
încrederea Împăratului, care era totdeauna aşa de prevăzător şi chibzuit. 

Împăratul era însoţit în Italia şi de multi mireni. Pe lângă fratele Împăratului, despotul 
Dimitrie, s-au alăturat alaiului împărătesc şi câţiva dregători ai curţii şi unii învățați. În fruntea 
listei acestor persoane, ţinând seama de vasta sa cunoaştere a teologiei şi filosofiei, se afla 
Gheorghie Sholarios. Bucurându-se de încrederea şi bunăvoința lui Ioan, avea în acelaşi timp 
şi legături de prietenie cu Marcu al Efesului, dascălul său. Faimosul filosof Ghemistos Pletho, 
deşi bătrân, a fost şi el luat la Sinod. Împăratul îi ceruse sfatul la începutul negocierilor cu 
Biserica Romei.[60] La Sinod el a fost un fierbinte apărător al Ortodoxiei,[61] şi în acelaşi 
timp a reînviat dragostea florentinilor pentru filosofia lui Platon, prin insufletitele sale 
prelegeri pe această temă din timpul şederii la Florenta.[62] 


La 27 noiembrie, 1437, după mai multe Te Deum-uri în Biserica cea Mare din 
Constantinopol şi la Mănăstirea Hodighitriei, Imparatul, Patriarhul şi alti reprezentanți din 
rândul clerului şi mirenilor, porniră la drum.[63] 


Între timp, în acelaşi an, la 18 octombrie, Papa Eugenie a dat o Bulă în care se spunea că 
pentru o cât mai folositoare unire a Bisericilor şi îmbunătățirea treburilor Bisericii, aduse de 
către Conciliul de la Basel într-o stare încă mai rea decât cea de dinainte, urma să se adune un 
Sinod la Ferrara, şi deci toţi cardinalii, episcopii şi abatii trebuie să se mute îndată de la Basel 
la Ferrara, spre a discuta treburile bisericesti.[64] Cu împuternicirea Papei, Nicolo 
Albergati,[65] Cardinal al Sfintei Cruci din Ierusalim, a venit la Ferrara cu câțiva episcopi şi a 
deschis Sinodul (8 ian., 1438). Când însuşi Eugenie împreună cu Cardinalii săi a sosit la a 
doua şedinţă a Sinodului (14 feb.), erau deja de fata şaptezeci de episcopi. S-a citit apoi Bula 
papală ce excomunica pe toţi cei aflaţi la Conciliul de la Basel, scoțând din cinurile lor pe toți 
clericii şi mirenii şi cerând magistraților oraşului să alunge pe toți Părinţii Conciliului de la 
Basel, şi aceasta până într-o lună, sub ameninţarea excomunicarii.[66] 


La rândul său, Conciliul de la Basel (în şedinţele din 12 octombrie 1437, şi 24 ianuarie 
şi 24 martie, 1438) declară nelegitim Sinodul de la Ferrara şi toate actele sale; iar după mai 
multe invitaţii către Eugenie de a veni la Basel, îl excomunică, cerând până la urmă ca toți 
episcopii adunaţi la Ferrara să vină în decurs de o lună la Basel, sub amenințarea pedepsei 
bisericeşti pentru neascultare.[67] S-a ivit astfel o nouă dezbinare în Biserica Apuseană; şi 
ceea ce era şi mai rău, ea era pricinuită chiar de către acele persoane ce îşi luaseră asupra lor 
îndatorirea de a împăca Biserica Răsăritului cu a lor.[68] 


La sosirea grecilor la Venetia, Papa l-a trimis întâi pe Nicolo Albergati, apoi pe Giuliano 
Cesarini, poftind pe Împărat şi pe Patriarh la Ferrara. Ajunşi aici, grecii s-au întrebat din nou 
dacă să meargă la Basel sau la Ferrara. Dogele Veneţiei i-a sfătuit să aştepte venirea unei noi 
solii de la Basel. Pe de altă parte, legatul Hristofor făcu tot ce-i stătea în putință spre a 
îndupleca pe Împărat şi pe Patriarh să se alăture Papei, folosindu-se nu o dată de daruri şi de 
argumentele cele mai grăitoare. Până la urmă grecii căzură în capcana lui.[69] Cele trei 
săptămâni petrecute la Venetia fură aşa de prielnice pentru cei mai multi dintre greci, şi chiar 
pentru câțiva episcopi, încât au numit-o pământul fagaduintei.[70] lată încă o piatră de 
poticnire pentru viitorii apărători ai Ortodoxiei! Asemuind jalnica stare a Imperiului lor, pe 
atunci aproape biruit de către turci, cu luxul, libertatea şi înlesnirile vieţii apusene, grecii mai 
slabi erau cu uşurinţă ispititi spre o pace ce făgăduia multe pentru bunăstarea lor pământească. 


La Francolino, un sat aşezat cam la un ceas si jumătate călare de Ferrara, Împăratul fu 
întâmpinat de legatul papal, de cârmuitorul oraşului şi de alţi dregători ai cetăţii. În ziua 
următoare (4 martie) Împăratul, însoţit de alaiul său, de Episcopii Papei şi de dregătorii din 
Ferrara, şi-a făcut intrarea solemnă în oraş. Papa, împreună cu Cardinalii, Episcopii şi Abatii, 
îl aşteptau în palat. La intrarea Împăratului, Papa s-a ridicat, l-a imbratisat şi, dându-i mâna, 

pe care Împăratul i-a sărutat-o, l-a aşezat alături de sine. După o convorbire aparte, Împăratul 
s-a retras la palatul pregătit lui.[71] 


Patriarhul a sosit la Ferrara mai târziu decât Împăratul. De îndată ce Iosif s-a apropiat de 
Francolino, i s-a trimis o măreață galera care l-a adus la țărm împreună cu Episcopii şi restul 
clerului. În ziua următoare Împăratul l-a instiintat pe Patriarh că Papa se aştepta ca el să-şi 
plece genunchii în fața sa şi să-i sărute papucul. Era o grea lovitură pentru Patriarh, care nu 
prea se aştepta la o asemenea primire de la fratele său în Hristos. Pe când se afla la Veneţia, el 
spusese unuia dintre oamenii de încredere ai Papei: „Dacă Papa e mai bătrân decât mine, îl voi 
cinsti ca pe un părinte; de este de aceeaşi vârstă cu mine, îl voi socoti ca pe un frate; de este 
mai tânăr, îmi va fi ca un fiu.” După amiază au fost trimişi şase episcopi spre a-l felicita pe 
Iosif pentru sosirea sa şi a-i cere obişnuita prosternare fata de Papă. Patriarhul spuse fara 
înconjur Episcopilor că nu se învoieşte decât cu o imbratisare frateasca; şi, adunându-şi 
Episcopii, le spuse cu indignare despre cererea papală. Mitropolitul Trapezuntului îi aduse 
aminte că, pe când se afla la Veneţia, fusese sfătuit să se gândească cu multă grijă la aceasta; 
dar răspunsul lui fusese că Papa primea pe toţi cu cinstire şi cuviință. Mitropolitul Iracliei 
declară că el şi Mitropolitul Monemvasiei nu vor săruta pantofii Papei cand îi vor fi infatisati, 
fără să le pese de mânia sa. Între timp Împăratul trimise un alt sol, zicând că încă mai discuta 
cu Papa în privința mijloacelor de a nu aduce atingere rangului Patriarhului. Iosif puse 
următoarea întrebare Episcopilor trimişi a doua oară la el de către Papă: ,,Spuneti-mi, de ce-şi 
însuşeşte Papa asemenea privilegii? Care Sinod sau canon al Bisericii a întărit acest obicei? 
Dacă Papa este urmaşul Apostolului Petru, noi suntem urmaşii celorlalți Apostoli. Şi oare 
ceilalți Apostoli au sărutat picioarele lui Petru? Cine a mai auzit aşa ceva?” Legatii răspunseră 
că obiceiul era din vechime şi că episcopii, regii, Împăratul Germaniei şi chiar Cardinalii, ce 
sunt mai presus de Împărat, îi rămân credincioşi. Dar Patriarhul, cu multă hotărâre, îşi păstră 
cererea de mai înainte asupra unei primiri fratesti din partea Papei, făgăduind că în caz de 
refuz nu va debarca şi nici nu va lăsa pe vreun episcop de-al său să o facă. Până la urmă Papa 
incuviinta cererea lui Iosif, pretinzând că doreşte în chip sincer pacea.[72] 


La 8 martie, patru Cardinali, vreo douăzeci şi cinci de Episcopi şi cârmuitorul cetăţii cu 
mai multi curteni venira la Patriarh dimineaţa în zori şi-l insotira pe el şi clerul său până la 
palatul papal. Papa, spre a-şi ascunde de norod silita smerenie, nu dădu Părinților răsăriteni o 
audiență solemnă, ci îi primi în odaia sa. La intrarea Patriarhului cu şase Mitropoliti, Eugenie 
s-a ridicat şi 1-a dat un sărut fratesc. Restul Episcopilor urmară după el, câte şase o dată, 
sărutând mâna şi obrazul drept al Papei. În timpul înfățișării grecilor numai Patriarhul şedea 
pe un scaun mai scund, la stânga Papei, în spatele legatului Hristofor ce slujea ca tălmaci: 
ceilalți Episcopi rămaseră în picioare. În aceeaşi zi Patriarhul ceru îngăduinţa Papei de a sluji 
Liturghia după rânduielile Bisericii Greceşti.[ 73] 

CAPITOLUL IV 


Deschiderea Sinodului de la Ferrara. Discuţii private asupra Purgatoriului. 


Orânduirea scaunelor pentru membrii Sinodului în Catedrala Sf. Gheorghe a fost de 
asemenea obiect de discuție. Latinii voiau ca scaunul papal să fie ridicat în mijlocul bisericii 
iar episcopii latini şi greci să ia loc de-a dreapta şi de-a stânga tronului. Lovindu-se de refuzul 
grecilor, latinii hotărâră să mute scaunul papal în nava din dreapta şi să construiască acolo 
locurile pentru episcopii latini, lăsând partea opusă Împăratului, Patriarhului şi celorlalţi greci. 
Lângă jiltul papal s-a ridicat un tron pentru Împăratul Germaniei; urmau apoi jilturile pentru 
Cardinali şi Episcopi. Pe partea stângă s-a construit un tron asemănător pentru Împăratul grec; 
lângă el un scaun pentru Patriarh şi jilturi pentru Episcopii Răsăriteni. În mijlocul bisericii s-a 
lăsat un loc aparte pentru vorbitori sau pentru cei ce aveau să poarte discuţii în contradictoriu. 
Dar şi atunci grecii se simtira foarte neplăcut. Scaunul papal se deosebea mult nu doar de cel 
al Patriarhului, ci chiar de tronul Împăratului, fiind mai înălţat şi dintr-un material mai scump. 
Patriarhul s-a plâns. Împăratul a spus doar în treacăt că în orânduirea Sinodului nu era altceva 
decât deşertăciune lumească, potrivnică rânduielilor Bisericii.[74] 


Dorind a pune rânduială în treburile Imperiului cu ajutorul monarhilor apuseni, loan i-a 
arătat Papei dorinţa sa ca la Sinod să prezideze nu doar Episcopii Apuseni, ci şi suveranii 
Europei, ori cel putin loctiitorii lor. La început Papa refuză să îndeplinească dorința 
Împăratului, văzând un obstacol în calea ei în feluritele războaie şi certuri între regatele 
Europei; dar, la cererea stăruitoare a Împăratului, făgădui să-şi trimită legatii la regii si 
principii europeni, poftindu-i la Sinod. Din pricina aceasta subiectele dogmatice fură lăsate 
de-o parte vreme de patru luni. Dar spre a nu se pierde timpul, Papa, cu învoirea Împăratului, 
hotărî să deschidă Sinodul, nădăjduind să ademenească câțiva Episcopi de la Basel prin 
înştiințarea asupra deschiderii Sinodului, făcând o impresie favorabilă şi întărind astfel tabăra 
mai slabă. Potrivit aranjamentelor papale, delegaţii ambelor părți aveau să se ocupe în aceste 
patru luni cu discuţii private privitoare la neînțelegerile dintre greci şi latini. 


În acelaşi timp Împăratul îl înduplecă cu mare greutate pe Papă să dea grecilor bani 
pentru întreţinere, în locul portiilor zilnice de mâncare pe care le primeau ca nişte cerşetori, cu 
totul potrivnic înțelegerilor făcute în tratat.[75] 


Cu puţin timp înainte de deschiderea Sinodului avură loc noi schimbări în numirile 
vicarilor Patriarhilor Răsăriteni. Grigorie duhovnicul a fost numit al doilea vicar al 
Patriarhului Alexandriei, împreună cu Mitropolitul Iracliei, iar Marcu al Efesului vicar al 
Antiohiei, împreună cu Isidor al Rusiei. Pare cât se poate de vădit că Împăratul dorea prin 
aceste schimbări ca în caz de nevoie să găsească între aceşti loctiitori ai Patriarhilor cel putin 
unul care să fie de partea sa. Având în vedere acest lucru, el i-a numit pe Grigorie şi pe Isidor, 
amândoi nişte persoane cu un caracter foarte slab, alături de neclintitii apărători ai Ortodoxiei 
— Antonie al Iracliei şi Marcu al Efesului. Dionisie, vicarul Patriarhului Ierusalimului, era 
atunci bolnav şi, curând după deschiderea Sinodului, a murit.[76] Deschiderea Sinodului a 
fost stabilită de către Papă la 9 aprilie, Miercurea Cenusii. Patriarhul a refuzat să fie de fata, 
sub cuvânt că este bolnav, dar şi-a dat învoirea pentru deschidere. 


Papa a fost primul care a intrat în catedrală, aşezându-se îndată pe scaunul său din 
nava dinspre miazănoapte. După el a venit Împăratul cu fratele său, cu Vicarii patriarhali şi 
Episcopii, şi cu clerul din cinurile mai de jos, aşezându-se în fata Papei. Biserica Latină era 

reprezentată de opt Cardinali şi de un mare număr de Episcopi şi clerici de rand.[77] Pe un 
tetrapod din mijlocul bisericii, în fata altarului, s-a aşezat Evanghelia, iar de-o parte şi de alta 
a ei statuile Sfinților Petru şi Pavel.[78] De îndată ce s-a făcut tăcere, Papa a exclamat: 
„Binecuvântat fie Domnul Dumnezeul lui Israil!” S-au cântat câțiva psalmi şi s-au rostit 
rugăciuni, după care Arhidiaconul grec a citit hotărârea patriarhală prin care toţi erau chemați 
să ia parte la Sinod. „Toate cinurile mai înalte ale clerului, regii şi principii,” spunea 
hotărârea, „au a-şi trimite vicarii şi solii, de nu vor putea să vină ei înşişi. Oricine nu va veni 
la vremea statornicită, iar mai apoi nu va primi hotărârile Sinodului, se va scoate din 
Biserică.” S-a citit apoi hotărârea papală, privitoare la deschiderea unui Sinod Ecumenic la 
Ferrara, iar apoi scurta şedinţă de început s-a încheiat cu imnuri. 


Papa trimise copii ale hotărârii sale la monarhii apuseni, îndemnându-i să-şi trimită 
reprezentanţi la Sinod.[79] Dar toate aşteptările Papei s-au dovedit zadarnice. Conciliul de la 
Basel continua să amenințe scaunul papal şi amenința cu excomunicarea pe oricine ar fi 
îndrăznit să se ducă măcar la Sinodul convocat de către Papa. Este adevărat că, la moartea lui 
Sigismund, curtea imperială declară că nu va primi nici o hotărâre a Conciliului împotriva 
Papei, nici pe cele ale Papei împotriva Conciliului, ci primeşte atât Conciliul cât şi pe Papa. 
Dar nici unul dintre monarhii apuseni nu a aprobat Sinodul convocat de către Papa şi nici nu a 
dorit să se impotriveasca Conciliului de la Basel, netrimitand pe nimeni la Sinodul convocat 
în Italia. Numai către sfârşitul şedinţelor Sinodului ținute la Ferrara au sosit trimişii Ducelui 
de Burgundia; intrând la Sinod, ei sărutară papucul Papei, dar nu arătară nici un semn de 
cinstire față de Împărat, purtându-se ca si cum nu ar fi fost de față.[80] 


După Paşti (13 aprilie), Papa ceru grecilor să înceapă convorbiri private. Grecii 
amânau, aşteptând trimişii de la Basel.[81] Dar până la urmă, după ce Papa repetase cererile 
sale de trei ori, s-au ales câte zece persoane de fiecare parte, care aveau să se adune de trei ori 
pe săptămână în biserica mănăstirii spre a discuta asupra feluritelor puncte de 
neintelegere.[82] Grecii aleseră de partea lor pe mitropoliţii Efesului, Monemvasiei, Nikeii, 
Lakedemoniei şi Anhialei, şi încă alți cinci participanți la Sinod. Dregătorul împărătesc 
Manuil Iagaris a primit şi el poruncă să fie de faţă. Împăratul a dat porunci straşnice ca numai 
Marcu şi Vissarion să intre în dispute cu latinii, dar, la nevoie, urmau să ceară sfatul celorlalți; 
apoi, să nu trebuia să se vorbească defel despre cele mai grave puncte de neînțelegere, iar la 
sfârşitul fiecărei şedinţe trebuia să i se facă o dare de seamă.[83] Îndeobşte vorbind, Împăratul 
dorea ca neputinta împăcării Ortodoxiei cu învăţătura latină să nu se facă prea vădită înainte 
de a-şi fi atins ţinta pe care o urmărea. 


Curând după sosirea sa la Ferrara, Marcu al Efesului, la îndemnul Cardinalului 
Giuliano, hotărî să scrie o scrisoare de mulțumire Papei pentru adunarea Sinodului, în care 
observa că, dacă Biserica Romei doreşte să şi sfârşească la fel de bine cum a început, atunci 
trebuie să se lepede de învăţătura asupra purcederii Duhului Sfânt şi să nu mai săvârşească 
Liturghia cu azime. Auzind aceasta, Împăratul fu cât pe ce să-l supună pe Marcu judecății 
Sinodului Grec pentru că a îndrăznit să infatiseze asemenea gânduri latinilor.[84] Şi chiar 
acum, când împuternicea pe cei aleşi să discute cu latinii, le-a cerut să nu respingă părerile 
latinilor numai fiindcă nu se potrivesc cu învățătura grecilor, ci să cerceteze fiecare lucru ca 
pe ceva ce nu e încă hotărât şi apoi, prin straduintele tuturor, să ajungă la o rezolvare, căutând 
ca părerea de obşte să fie cea ultimă şi hotaratoare.[85] 


Latinii aleseră pentru a purta discuţiile pe doi Cardinali, Giuliano Cesarini şi Nicolo 


Albergati, apoi pe Andrei, Episcop de Colosse sau Rhodos, pe loan de Turrecremata,[86] şi pe 
câțiva abati. 

În a treia şedinţă a Sinodului, după urările reciproce, Giuliano arătă că principalele 
puncte de neînțelegere între greci şi latini țineau de învăţătura (1) despre purcederea Duhului 
Sfânt, (2) despre folosirea azimelor in Euharistie, (3) despre purgatoriu şi (4) despre 
supremaţia papală; iar apoi 1-a întrebat care dintre subiecte avea să fie discutat mai întâi. 
Grecii amânară discutarea primului punct până la deschiderea Sinodului Ecumenic, făgăduind 
să dea un răspuns grabnic asupra celorlalte de îndată ce vor auzi sfatul Împăratului. Pentru 
începerea discuţiilor Împăratul s-a oprit la unul dintre ultimele două subiecte.[87] Latinii s-au 
învoit să discute despre purgatoriu. 


În a cincea şedinţă (4 iunie) Cardinalul Giuliano a dat următoarea definiţie a 
învățăturii latine despre purgatoriu: „Încă din vremea Apostolilor,” a spus el, „Biserica Romei 
a învăţat că sufletele ce pleacă din această lume curate şi fără nici o prihană — adică sufletele 
sfinților — se duc îndată în tărâmurile fericirii. Sufletele celor ce după botez au păcătuit, dar 
apoi s-au pocăit cu sinceritate şi şi-au mărturisit păcatele, însă nu au reuşit să împlinească 
epitimia dată lor de către părintele lor duhovnicesc ori să aducă roade de pocăință 
îndestulătoare pentru a-şi ispăşi păcatele, se curatesc prin focul purgatoriului, unele mai 
grabnic, altele mai încet, după păcatele lor; iar apoi, după curăţire, pleacă spre tărâmul 
veşnicei fericiri. Rugăciunile preotului, liturghiile şi faptele de milostenie ajută mult la 
curățirea lor. Sufletele celor raposati în păcat de moarte sau în păcatul strămoşesc se duc de-a 
dreptul întru osândă."[88] 


Grecii au cerut o înfăţişare scrisă a acestei învățături. Când au primit-o, Marcu al 
Efesului şi Vissarion al Nikeii şi-au scris amândoi observaţiile asupra ei, care mai apoi au 
slujit ca răspuns general la învățătura latinilor.[89] 


Când a făcut cunoscut răspunsul (14 iunie), Vissarion a explicat deosebirea dintre 
învățătura grecească şi cea latină pe această temă. Latinii, a spus el, admit că în vremea de 
acum, şi până în ziua judecății celei de pe urmă, sufletele raposatilor se curatesc prin foc, 
slobozindu-se astfel de păcate; deci cel ce a păcătuit cel mai mult va avea parte de un mai 
îndelungat răstimp de curăţire, pe când ce cu mai puţine păcate va fi dezlegat mai curând, cu 
ajutorul Bisericii; dar în viata viitoare ei admit focul veşnic, nu pe cel curatitor. Astfel latinii 
primesc şi existenţa focului vremelnic şi a celui veşnic, numindu-l pe cel dintâi foc curatitor 
sau purgatoriu. Pe de altă parte, grecii învață despre existența unui singur foc veşnic, 
înțelegând că pedepsirea vremelnică a sufletelor păcătoase înseamnă că ele se duc o vreme 
într-un loc de întuneric şi durere, sunt pedepsite prin lipsirea de Dumnezeiasca lumină şi se 
curatesc — adică sunt slobozite din locul acela de întuneric şi jale — prin rugăciuni, Sfânta 
Liturghie şi fapte de milostenie, iar nu prin foc. Grecii mai cred că până la unirea sufletelor cu 
trupurile, întrucât sufletele păcătoşilor nu suferă pedeapsa deplină, la fel şi cele ale sfinților nu 
se bucură de fericirea deplină. Dar latinii, fiind de acord cu grecii în privinţa primului punct, 
nu-l admit pe cel de-al doilea, zicând că sufletele sfinților şi-au primit deplina răsplată 
cerească încă de pe acum.[90] 


În şedinţa următoare latinii au infatisat o apărare a învăţăturii lor despre purgatoriu. 
Din câte înţelegem din răspunsul dat de către greci, ei au încercat să-şi dovedească învățătura 
prin cuvintele din 2 Maccavei 12, 42-46, unde se spune că Iuda Maccaveul „a trimis în 
Ierusalim să aducă jertfă pentru păcat,” cugetand totodată că „sfânt şi cucernic gând a fost că a 
făcut curățire pentru cei morţi, ca să se slobozeasca de păcat.” Ei mai citară cuvintele lui lisus 
Hristos, „oricine va zice împotriva Duhului Sfânt, nu se va ierta lui nici în veacul de acum, 
nici în cel ce va să fie” (Mat. 12, 32). Dar apărarea lor s-a întemeiat îndeosebi pe cuvintele Sf. 
Apostol Pavel (1 Cor. 3, 11-15): „Că altă temelie nimenea poate să pună, afară de ceea ce este 
pusă, care este lisus Hristos. lar de zideşte cineva pre această temelie aur, argint, pietre 
scumpe, lemne, fân, trestie, al fieştecăruia lucru arătat va fi: că ziua îl va arăta, pentru că cu 

foc se va descoperi; şi al fieştecăruia lucru în ce chip va fi, focul îl va lămuri. Şi al căruia 
lucru va rămânea, carele a zidit, plată va lua; iar al căruia lucru va arde, se va păgubi, dar el 
însuşi se va mântui, însă aşa ca prin foc.” De asemenea latinii au scos felurite locuri de la 
Părinţii răsăriteni — Vasilie cel Mare, Epifanie al Ciprului, loan Damaschin, Dionisie 
Areopaghitul, Theodorit, Grigorie al Nissei; ca şi de la cei apuseni — Augustin, Amvrosie şi 
Grigorie cel Mare. De asemenea, nu au uitat să citeze autoritatea Bisericii Romei întru 
apărarea învăţăturii lor, şi să se folosească de obişnuitele lor sofisme. 


La toate acestea partea Ortodoxă a dat un răspuns limpede şi îndestulător.[91] 
Ortodocşii au arătat că cuvintele citate din cartea Maccaveilor, ca şi cuvintele Mântuitorului, 
nu pot dovedi decât că unele păcate se vor ierta după moarte, dar nu se putea şti neîndoielnic 
dacă prin osânda focului sau prin alte mijloace. Pe deasupra, ce are de-a face iertarea 
păcatelor cu osânda prin foc şi cu chinurile? Nu poate fi decât ori una ori alta: fie osândă, fie 
iertare, iar nu amândouă deodată. 


Ca explicaţie la cuvintele Apostolului ei au citat tâlcuirea Sf. loan Gură de Aur care 
foloseşte cuvântul foc în înțelesul de foc veşnic, iar nu vremelnic sau curatitor; explică 
cuvintele lemn, fân şi trestie ca fapte rele, hrană pentru focul veşnic; cuvântul zi, ca 
însemnând ziua judecății de apoi; iar cuvintele se va mântui, însă aşa ca prin foc ca 
însemnând păstrarea şi dăinuirea existenţei păcătosului în vreme ce suferă osânda. Urmând 
această talcuire, ei resping cealaltă explicație dată de Fericitul Augustin, întemeiată pe 
cuvintele se va mântui pe care el le-a luat în înţelesul de fericire, şi deci a dat un cu totul alt 
înțeles întregului citat. „Este cât se poate de îndreptățit,” scriau dascălii ortodocşi, „să socotim 
că grecii trebuie să înțeleagă cuvintele greceşti mai bine decât străinii. Ca atare, dacă nu 
putem dovedi că vreunul dintre sfinții ce vorbeau limba greacă tâlcuiesc cuvintele 
Apostolului, scrise în greceşte, într-un alt înţeles decât cel dat de fericitul loan, atunci negreşit 
că trebuie să ne învoim cu cei mai multi dintre aceşti oameni vestiți ai Bisericii.” Expresiile 
oowbfau, owléo8at şi owtrpta, folosite de scriitorii păgâni, înseamnă în limba noastră 
dăinuire, fiintare (S.autvewwv, eivat). Însăşi ideea din cuvintele Apostolului arată aceasta. 
Întrucât focul în chip firesc nimiceşte, dar cei ce sunt osândiţi la focul cel veşnic nu sunt 
nimiciti, Apostolul spune că ei dăinuie în foc, păstrându-şi şi urmându-şi existenţa, fiind 
totodată arşi de către foc. Spre a dovedi adevărul unei astfel de tâlcuiri a cuvintelor 
Apostolului (stih. 11 şi 15) ei fac următoarea observaţie: Apostolul împarte tot ceea ce este 
zidit pe numita temelie în două părți, fără ca să pomenească măcar vreodată de o a treia parte, 
mijlocie. Prin aur, argint, pietre scumpe el înţelege virtuțile; prin lemne, fân, trestie ceea ce e 
potrivnic virtuţii, adică lucrurile rele. „Învățătura voastră,” urmară ei a zice latinilor, „ar avea 
poate un oarecare temei dacă el (Apostolul) ar fi împărțit lucrurile rele în două feluri, şi ar fi 
spus că cele de un fel sunt curatite de către Dumnezeu, iar celelalte sunt vrednice de osânda 
veşnică. Dar el nu a făcut o asemenea împărțire, numind doar lucrurile ce-l indreptatesc pe om 
la fericirea veşnică, adică virtuțile, şi cele ce sunt vrednice de osânda veşnică, adică păcatele. 
După care zice că ‘al fieştecăruia lucru arătat va fi,’ şi spune când anume se va întâmpla 
aceasta, arătând către ziua cea de pe urmă, când Dumnezeu va răsplăti fieştecăruia după cum i 
se cuvine: “Că ziua, zice el, “îl va arăta, pentru că cu foc se va descoperi.” Negreşit, aceasta 
este ziua celei de-a doua veniri a lui Hristos, veacul viitor, numită zi în înțeles aparte, sau spre 
a o osebi de viata de acum, care nu este decât noapte. Aceasta este ziua când El va veni întru 
slavă, şi un râu de foc va curge dinaintea Lui (Daniil 7, 10; Ps. 50, 3 şi 97, 3; 2 Petru 3, 12- 
15). Toate acestea ne arată că Sf. Pavel vorbeşte aici de ziua cea de pe urmă şi de focul cel 
veşnic gătit păcătoşilor. “Acest foc,’ zice el “va pune la încercare lucrul fieştecărui om, în ce 
chip va fi,’ lămurind unele lucruri şi arzând altele dimpreună cu lucrătorii. Dar când fapta rea 
se va nimici prin foc, făcătorii răului nu se vor nimici, ci vor continua să existe în foc şi vor 
suferi veşnic. Deci întrucât Apostolul nu împarte aici păcatele în cele de moarte şi cele ce se 
pot ierta, ci faptele ca atare în bune şi rele; întrucât vremea acestei întâmplări e socotită de el 

ca fiind ziua de apoi, la fel ca şi de către Apostolul Petru; întrucât, iarăşi, el pune pe seama 
focului puterea de a nimici toate faptele rele, dar nu pe făptuitori — se vădeşte că Apostolul 
Pavel nu vorbeşte de focul curatitor care, chiar după părerea voastră, nu se întinde asupra 
tuturor faptelor rele, ci asupra câtorva dintre păcatele mai mici. Însă chiar şi cuvintele “al 
căruia lucru va arde, se va pagubi (GnuiwOnoeTou),” arată că Apostolul vorbeşte despre 
chinurile veşnice; aceia se lipsesc de lumina Dumnezeiască, lucru ce nu se poate spune despre 
cei curatiti, cum ziceti voi; căci aceştia nu numai că nu se păgubesc cu nimic, ci chiar 
dobândesc cu îmbelşugare, slobozindu-se de rău şi înveşmântându-se în curatie şi 
neprihănire.” 


Ca răspuns la cuvintele citate de latini de la Vasilie cel Mare (din rugăciunea sa la 
Cincizecime), de la Epifanie, loan Damaschin şi Dionisie Areopaghitul — apărătorii învăţăturii 
ortodoxe observară că citatele nu dovedeau nimic în folosul Bisericii Romei. Cât despre 
mărturia lui Theodorit, înfăţişată de latini, nu au reuşit nici măcar s-o identifice. „Rămâne un 
singur Părinte,” au continuat ei, „Grigorie, fericitul preot din Nissa, care s'ar părea ca 
vorbeşte ceva mai mult în folosul vostru decât oricare dintre ceilalți Părinți. Păstrând toată 
cinstirea cuvenită acestui Părinte, nu ne putem împiedica a spune că şi el a fost doar un om 
muritor, iar omul, oricât de mare ar fi treapta sfinteniei la care ar ajunge, poate oricând greşi, 
îndeosebi în asemenea lucruri ce nu au fost cercetate mai înainte ori statornicite de către 
Părinți într-un Sinod de obşte.” Când dascălii ortodocşi vorbesc despre Grigorie, de cele mai 
multe ori îşi limitează cuvintele zicând: „dacă acesta a fost gândul lui,” şi încheie discuția 
asupra lui Grigorie cu cuvintele următoare: ,, Trebuie să avem in vedere învățătura de obşte a 
Bisericii şi să ne luăm drept legiuire Sfânta Scriptură, neluând în seamă cele scrise de fiecare 
în nume propriu (1510). ” 

În ce priveşte mărturiile Părinților apuseni, dascălii răsăriteni au spus că îi cunosc prea 
putin, neavând nici o traducere grecească, şi au încercat să-i dezvinovateasca prin 
împrejurările în care au scris, neintelegerea cuvintelor Apostolului (1 Cor. 3, 11-15), greutatea 
de a trage o concluzie generală din mai multe împrejurări (întemeiate pe vedenii) etc. 


Cât priveşte greutatea părerii Bisericii Romei, scoasă în evidență de către latini, grecii 
au socotit că ea nu are legătură cu subiectul în discuţie. 


În sfârşit, ei au stat împotriva sofismelor latinilor cu concluzii mai temeinice, scoase din 
principiile învăţăturii lui Hristos, din multe scrieri ale Părinților şi din pilda lui Lazăr, unde se 
pomeneşte de sânul lui Avraam — locul fericirii — şi de iad — locul osândei — nespunându-se 
nimic despre vreun loc de mijloc pentru osândele vremelnice. 


Răspunsul grecilor voia în chip vădit să arate latinilor pe de-o parte netemeinicia nou- 
scornitei lor învățături, iar pe de altă parte statornicia taberei ortodoxe în credința predanisita 
lor de către Apostoli şi Sfinţii Părinţi. În cursul disputelor, problema principală s-a ramificat 
într-o mulțime de probleme neserioase şi abstracte, încât în chip firesc rezolvarea celei 
principale s-a făcut încă şi mai anevoioasă. De pildă, latinii au întrebat: De unde şi cum 
zboară îngerii? Din ce materie este alcătuit focului iadului? lată ce răspuns a primit ultima 
întrebare de la Iagaris, dregătorul imperial: „Întrebătorul va dobândi un răspuns cât se poate 
de multumitor la această întrebare când va experia el însuşi firea acestui foc.”[92] 


Neajungându-se la o înţelegere în problema purgatoriului, s-a propus o alta — cea a 
fericitei stări a drepţilor, de care pomenise Vissarion în tratatul său despre deosebirea 
învățăturilor celor două Biserici asupra stării sufletelor celor raposati. S-a pus întrebarea: Oare 
sfinții plecaţi din această viata au dobândit fericirea deplină sau nu? Înainte de discutarea 
problemei, grecii găsiră de cuviință să aibă o consfătuire aparte cu ceilalți membrii ai 
Sinodului. Pentru aceasta toţi membrii s-au adunat în chilia Patriarhului (15 iulie) şi au citit 

feluritele mărturii ale Părinților. Împăratul i-a poftit să adune voturile. Unii, întemeindu-se pe 
cuvintele Apostolului (Evr. 11, 39), au dat întrebării un răspuns negativ, alţii au răspuns 
afirmativ. În ziua următoare, după câteva dispute, întregul Sinod al Episcopilor greci s-a 
învoit într-un gând că, deşi sufletele sfinților, ca suflete, gustă încă de pe acum fericirea, totuşi 
atunci când, la judecata de obşte, se vor uni cu trupurile, fericirea lor va fi mai mare; atunci se 
vor lumina ca soarele.[93] Era ultimul lor răspuns la învăţătura latină despre starea sufletelor 
după moarte. 


Dar care au fost roadele serbedelor discuţii? Au dus ele în vreun fel la rezolvarea 
problemei principale privitoare la unirea Bisericilor? Nu! Teologii latini nu puteau să 
găsească nici temeiuri puternice pentru părerile lor, nici să se lepede de ele. Grecii iarăşi nu 
puteau primi o învăţătură care să nu fie bine întemeiată, şi nici nu-i puteau îndupleca pe latini 
să primească învățătura ortodoxă. 


Spre nenorocirea grecilor, chiar şi tabăra lor s-a dezbinat, lucru ce nu prevestea nimic 
bun. Indeobste vorbind, Vissarion nu era prea sârguincios întru apărarea cauzei ortodoxe, şi 
chiar dacă mai intra din când în când în dispute cu latinii, o făcea doar spre a-şi arăta iscusinta 
ritoriceasca.[94] Dar dând de un rival în persoana lui Marcu al Efesului,[95] a devenit încă şi 
mai delăsător în privința Ortodoxiei, începând să nutrească un simțământ de ura fata de 
Marcu. Silit să răspundă latinilor împreună cu el, îl lăsa de obicei pe Marcu să respingă singur 
feluritele lor întâmpinări. În zadar au încercat multi oameni chibzuiti să-l împace pe Vissarion 
cu Marcu, încă de la începutul duşmăniei sale pentru acesta din urmă, chemând chiar în ajutor 
autoritatea Patriarhului care prin blandele sale mustrări ar fi putut pune capăt zâzanie. 
Neputinciosul Iosif nu s-a amestecat cu nici un chip în aceasta tărăşenie.[96] Pe de altă parte 
vicleanul Grigorie, supărat că Marcu nu-l socotea vrednic a fi vicarul Patriarhului 
Alexandriei,[97] facut tot ce-i stătea în putință spre a-l asmuti pe Vissarion împotriva lui 
Marcu. Pe fata se arăta că îl pretuieste pe Marcu, şedea mai jos decât el la Sinod,[98] vota 
după el, fără a tine seama că avea dreptul la privilegiile unui scaun patriarhal mai însemnat; 
când avea aceeaşi părere cu Marcu, nu vorbea niciodată de la sine, ci totdeauna zicea: „Sunt 
de aceeaşi părere cu Preasfinţitul Mitropolit al Efesului.”[99] Dar toate acestea erau curată 
fatarnicie. Când era de față Vissarion şi Împăratul, el îl punea pe Marcu mai prejos decât 
Arhiepiscopul Nikeii,[ 100] găsindu-i cusur în orice spunea, fără să-i pese că se dezice 
singur.| 101] 


Aşa se face că de îndată ce grecii începură discuţiile s-au ivit unii care, despartindu-se 
de adevărații membrii ai Bisericii Răsăritene, jertfiră folosul Bisericii pentru propriile patimi 
şi foloase. 


Disputele s-au încheiat. Trecuseră mai mult de trei luni de la deschiderea Sinodului. 
Grecii fură cuprinşi de delăsare şi, suferind tot felul de lipsuri,[ 102] începură să fie tot mai 
posomorati şi să le pară rău că îşi părăsiseră căminele. 


Împăratul, temându-se ca nu cumva cei nemulţumiţi să părăsească prea devreme 
Sinodul, porunci căpeteniei oraşului să nu lase nici un grec să părăsească oraşul, nici să dea 
cuiva hârtii de liberă trecere fără încuviințarea şi iscălitura sa. El însă, după ce-i inchisese pe 
greci în Ferrara, s-a aşezat într-o mănăstire nu departe de oraş, petrecându-şi timpul pe câmp, 
la vânătoare, ca şi cum nici n-ar fi vrut să-şi mai aducă aminte de o treabă ce îl chemase 
departe de Imperiul său.[ 103] 


De îndată ce a sosit timpul statornicit pentru deschiderea şedinţelor solemne ale 


Sinodului, grecii cerură Împăratului să se întoarcă în oraş şi să facă unele pregătiri legate de 
Sinod. Împăratul răspunse că nici nu se gândeşte să deschidă un Sinod, care ar fi trebuit să fie 

unul Ecumenic, fără trimişii monarhilor apuseni şi un număr mai mare de Episcopi decât cel 
prezent. Dar numărul membrilor Sinodului, în loc să sporească, nu făcea decât să scadă. Mulţi 
căzură pradă unei ciume înspăimântătoare; alţii, de frică, se retrasera pe la casele lor, astfel că 
la începerea şedinţei solemne, din unsprezece Cardinali rămaseră numai cinci, iar din cei o 
sută cincizeci de Episcopi erau de fata numai cincizeci. Tocmai atunci grecii primiră o dovadă 
a ocrotirii dumnezeieşti. Nici unul nu a fost atins de ciumă.[ 104] 


Un singur om s-a adăugat Sinodului, în persoana lui Isidor, Mitropolitul Rusiei, care a 
sosit la 18 august. El se întorsese în Rusia după încheierea tratatului între Împărat şi Conciliul 
de la Basel (la sfârşitul lui 1436). Împreună cu el trebuie să se fi întors şi Iona, Episcopul 
Riazanului, trimis în Grecia spre a fi hirotonit Mitropolit. Sosind la Moscova, Isidor a fost 
primit de către Marele Cneaz Vasili Vasilievici cu toată cinstea cuvenită. Dar curând după 
sosire el începu să-i spună Marelui Cneaz că Biserica Greacă plănuia să se unească cu 
Biserica Romei, că s-a convocat un Sinod de către Împărat şi de către Papa în vederea acestui 
tel, spre a fi urmat de unirea solemnă dintre Răsărit şi Apus — fiind deci foarte mare nevoie ca 
un trimis al Bisericii Ruse să ia parte la Sinod. Marele Cneaz a răspuns: „Părinţii şi strămoşii 
noştri nici n-ar fi vrut să audă despre o unire a legii greceşti cu cea romană, şi nici eu nu o 
doresc.” Isidor stărui pe lângă el să se învoiască, pretextând că jurase Patriarhului să vină la 
Sinod. „Noi nu iti poruncim să te alături Sinodului din tara latinilor,” spuse până la urmă 
Marele Cneaz, „dar tu nu ne asculti şi te vei duce. Adu-ti aminte deci de curatia credinţei 
noastre şi adu-o cu tine înapoi.” Isidor jură să rămână credincios Ortodoxiei şi (la 8 
septembrie, 1437) părăsi Moscova împreună cu Avramie, Episcopul Suzdalului, cu 
Arhimandritul Vassian, cu preotul Simeon şi cu alti reprezentanți ai clerului şi mirenilor, cu 
toții în număr de o sută. Părăsind Rusia, Isidor dovedi foarte curând o puternică înclinaţie de a 
trece de partea latinilor. Primit în Lituania de către Episcopul din Dorpat şi de clerul ortodox, 
el se închină mai întâi crucii latine şi abia apoi sărută sfintele icoane ruseşti. Insotitorii lui 
Isidor fură cuprinşi de groază şi din acea clipă îşi pierdură orice încredere în el.[ 105] 


CAPITOLUL V 


Şedinţele solemne ale Sinodului. Disputele despre adăugirea latină la Crez. 


Eugenie aştepta încă sosirea legatului său din Franţa. lar când acesta a sosit, veştile nu 
erau defel îmbucurătoare. Franța se pusese la adăpost de influenţa Papei folosindu-se de 
sancţiunea pragmatică (7 iulie, 1438) întemeiată pe hotărârile Conciliului de la Basel; în 
acelaşi timp, Carol al VII-lea, regele Franței, i-a oprit pe Episcopii săi să se ducă la 
Ferrara.[ 106] În acest moment critic Papa începu să-i grăbească pe greci să înceapă discuţiile 
oficiale asupra împăcării Bisericilor. „Sunteţi de-acum de şapte luni în Italia,” le-a spus el, 
„lar în toată această vreme ati semnat un singur act — cel ce vestea deschiderea 
Sinodului.”[ 107] Într-un târziu Împăratul se întoarse în oraş şi, după câteva întrevederi aparte 
cu Papa, se hotărî să deschidă Şedinţa Solemnă a Sinodului la 8 octombrie. 


În discuţiile preliminare dintre greci s-a hotărât ca toate disputele să se rezolve nu prin 
majoritate de voturi, care ar fi putut să fie întotdeauna mai numeroase de partea latinilor decât 
de cea a grecilor, ci prin consimțământul unanim al uneia sau alteia dintre părți. Altfel — 
spuseră grecii — latinii ar avea mai mult de două sute de voturi împotriva celor treizeci ale 
noastre. Este nevoie ca voturile unei parti luate laolaltă, indiferent de număr, să atarne tot atât 
cât voturile părții opuse. Cei ce i-ar fi părăsit pe greci spre a se alătura latinilor, sau invers, 
aveau să fie aspru pedepsiţi.| 108] 

Apoi, chemându-i laolaltă pe cei şase Mitropoliti mai în vârstă, pe hartofilax şi pe 
ecclesiarh, împreună cu doi igumeni, un ieromonah şi trei învățați greci — Sholarios, 
Ghemistos şi Amirutios — Împăratul le-a cerut părerea în privinţa subiectului care să deschidă 
discuţiile despre purcederea Duhului Sfânt. Era oare mai bine să înceapă prin a discuta dacă 
învățătura Bisericii Apusene asupra purcederii Duhului Sfânt este ortodoxă? Sau dacă aceasta 
avea dreptul să facă vreo adăugire la Crez, chiar dacă ar fi fost una dreaptă? Cele două 
întrebări dădură naştere la două păreri diferite între cei de față. Marcu al Efesului şi 
Ghemistos filosoful au ales ultima problemă, iar cei mai mulți dintre ceilalți s-au alăturat lor. 
Vissarion al Nikeii, Sholarios şi Amirutios cerură ca înainte de orice altceva să se discute 
dogma însăşi. Împăratul, alăturându-se majorităţii, a statornicit ca disputele cu latinii să 
înceapă cu adăugirea la Crez.[ 109] 


La urmă Împăratul i-a instiintat că, sfătuindu-se cu Cardinalii, rânduise să se ţină trei 
întruniri în fiecare săptămână, iar în caz că Împăratul, Patriarhul sau oricare altul dintre cei 
numiți să ia parte la şedinţă ar lipsi, şedinţa nu se va amâna pe altă zi. Locul celui absent urma 
să fie luat de către următorul in rang. Fiecare şedinţă avea să înceapă la un ceas şi jumătate 
după răsăritul soarelui şi avea să țină până la ceasul al şaselea al zilei. Grecii se învoiră cu 
aceste rânduieli, iscălindu-le cu numele lor, şi cerură dreptul de a pune întrebări latinilor.[ 110] 


Partea greacă a numit următoarele persoane spre a lua parte la şedinţele Sinodului: 
Mitropoliţii Efesului şi Rusiei, Arhiepiscopul Nikeii, iar alături de ei filosoful Ghemistos, 
hartofilaxul şi skevofilaxul.[1 11] Însă în realitate toate discuţiile cu latinii au fost încredințate 
de către Împărat Mitropolitului Efesului şi Arhiepiscopului Nikeii — dregătorilor civili fiindu- 
le oprit să ia parte în vreun fel la treburile Sinodului. La rândul lor, latinii au ales pe Cardinalii 
Tuliano Cesarini şi Nicolo Albergati, pe Episcopii Andrei al Rhodosului şi Ioan din Forli, şi 
doi călugări, doctori în teologie, dintre care unul, anume loan, Provincial al Ordinului 
Dominican, a avut un rol însemnat în discuţiile Sinodului.[112] Cardinalii anuntara voința 
Papei ca toate şedinţele Sinodului să aibă loc în capela palatului său, sub cuvânt că nu se 
cuvenea ca Papa şi câțiva episcopi să-şi facă drum spre Catedrală prin mulțimea de 
norod.[113] 


La Ferrara s-au ţinut cu totul cincisprezece sedinte.[114] Două luni s-au scurs in dispute 
încheiate, la fel ca primele, fără nici un fel de rezultat. Amândouă părțile şi-au păstrat părerile 
lor. Singurul avantaj al grecilor era acela că ei apărau adevărul. 


În ziua statornicită, Împăratul cu toți Episcopii s-au adunat în palatul papal, împresurat 
mai dinainte de mulțime de norod. Curând s-a arătat şi Papa. Scaunele membrilor Sinodului 
erau rânduite întocmai cum fuseseră mai înainte în biserica Sf. Gheorghe. În mijlocul capelei, 
între Împărat şi Papă, două bănci erau ocupate de către cei doisprezece vorbitori greci şi latini 
ce şedeau unii în faţa altora. Alături de vorbitori stăteau cei ce scriau darea de seamă şi 
talmacii. 


Şedinţa a fost deschisă de Vissarion cu un cuvânt despre însemnătatea păcii între 
Biserici. În cuvântul său îndemnă Sinodul să nu precupeteasca nici un mijloc pentru a duce 
marea lucrare la bun sfârşit, cerând în acelaşi timp ajutorul Sfintei Treimi pentru cei adunați 
să cerceteze adevărul şi pentru pace între cele două parti dezbinate ale staulului lui Hristos. El 
lăudă pe Papă, pe Împărat, pe Patriarh şi pe toţi cei de fata la Sinod pentru dorința sinceră si 
neclintita lor hotărâre de a reaşeza pacea în Biserică, şi stărui ca Papa şi Împăratul să 
cinstească Sinodul cu ajutorul lor statornic şi sprijinirea şi pe mai departe a telurilor sale. Un 
cuvânt asemănător a fost ținut şi de către Episcopul latin Andrei al Rhodosului.[ 115] 

După aceste cuvinte de început, Marcu al Efesului a deschis subiectul de căpetenie al 
discuţiilor Sinodului. „Domnul nostru lisus Hristos a lăsat dragostea moştenire ucenicilor 
Săi,” a spus el, „şi pacea Sa a lăsat-o lor: însă Biserica Romei a început a lăsa de-o parte 
porunca dragostei şi a stricat pacea. Astăzi aceeaşi Biserică, prin adunarea acestui Sinod, arată 
dorința de a reaşeza pacea, dar aceasta o poate împlini numai lepădând părerea care a fost şi 
este pricina neintelegerii dintre Biserici; iar Sinodul de fata va izbândi numai dacă se va 
potrivi cu Canoanele Sinoadelor Ecumenice de mai înainte.” În vederea acestui tel, Marcu 
ceru apoi ca „mai înainte de orice altceva să se citească în Sinod Canoanele acelor Sinoade 
care se leagă de subiectele aflate in disputa.”[116] 


Era o cerere dreaptă; dar fireşte că latinii nu putea să o primească, întrucât mai mult ca 
sigur un asemenea pas ar fi pus în încurcătură Biserica Romei. lată pricina pentru care ei s-au 
împotrivit lui Marcu, iar mai apoi, într-o întâlnire aparte, au făcut tot ce le stătea în putință 
spre a împiedica pe greci să sprijine cererea lui Marcu. Doi Cardinali, Giuliano şi Nicolo, 
împreună cu câţiva Episcopi, veniră în chilia Patriarhului şi acolo, de faţă fiind Împăratul si 
mai mulți Episcopi greci, stăruiră ca grecii să amâne citirea Canoanelor, sau cel puţin să 
schimbe citirea solemnă a Canoanelor în Sinod cu cercetarea lor aparte.[117] Dar nici una 
din propunerile lor nu a primit consimțământul grecilor. Latinii fură siliți să se dea bătuţi, însă 
în acelaşi timp declarară solemn că citirea propusă ar fi doar pentru greci şi că nu primise 
consimțământul de obşte al membrilor.[118] S-a făcut tot ce se putea spre a micşora 
solemnitatea şedinţei în care avea să aibă loc citirea. Oamenilor nu li s-a îngăduit să intre în 
Catedrală în număr la fel de mare ca înainte. Evanghelia de pe masă era închisă, statuile 
Apostolilor erau puse cu fata în jos şi dinaintea lor nu s-au aprins lumanari.[119] 


În ziua statornicită (16 octombrie) au fost aduse la Sinod cărţile ce cuprindeau actele 
Sinoadelor Ecumenice. Sub călăuzirea lui Marcu, s-au citit una câte una definițiile Sinoadelor 
şi Părinților despre Simbolul Credinței iar Nicolo Secundini le tălmăcea în latineşte. Marcu al 
Efesului întrerupea din când în când citirea cu observaţiile sale. 


„Să începem,” spuse Marcu, „cu actele celui de-al Treilea Sinod Ecumenic, atât de 
vestite pentru simbolul Părinților de la Nikeia, ca şi prin Canonul Părinților Efeseni înşişi 
asupra păstrării Simbolului în starea sa de la început.” S-a citit deci al şaptelea Canon al 
Sinodului de la Efes şi mărturisirea de credinţă întocmită la Întâiul Sinod Ecumenic, arătându- 
se că Biserica oprea cu străşnicie folosirea oricăror alte Crezuri după cel de la Nikeia, 
amenințând, în caz de nesupunere, pe Episcopi cu depunerea iar pe mireni cu afurisirea. După 
citirea Canoanelor, Marcu a spus: „Părinţii Sinodului, dând acest Canon, au dat pildă ei înşişi 
de mare cinstire faţă de Crezul de la Nikeia, căci nu au voit să îngăduie adăugirea numelui de 
Theotokos, nume aşa de folositor în iconomia mântuirii noastre. În Canonul Sinodului de la 
Efes se face de-a dreptul trimitere la Crezul Nikeian, şi acum Nikeo-Constantinopolitan, în 
care dogma purcederii Duhului Sfânt este înfăţişată mai pe larg.” Spre a explica acest lucru, 
Marcu spuse că Părinții de la Efes primesc amândouă Crezurile ca pe unul singur, numindu-l 
Crezul de la Nikeia din respect fata de Sinodul care l-a dat la iveală, tot aşa cum următoarele 
Sinoade l-au numit şi ele Crezul de la Nikeia. În sfârşit, spre a deslusi Canonul de la Efes şi a- 
i întări pe toţi în încredințarea că acest Canon opreşte nu numai întocmirea oricărui alt Crez, ci 
şi orice fel de explicitare a Crezului de la Nikeia prin mijlocirea vreunei adăugiri, Marcu cită 
cuvintele Sf. Chiril al Alexandriei, cel ce a prezidat Sinodul de la Efes, cuprinse în epistola sa 
către Ioan al Antiohiei. În epistolă Sf. Chiril opreşte orice fel de schimbare în Simbol, fie şi de 
un cuvânt sau de o silabă.[ 120] Această epistolă, urmă Marcu, a fost citită împreună cu multe 
alte epistole la al Patrulea Sinod Ecumenic, care a primit-o şi a intarit-o. 


S-a citit apoi hotărârea celui de-al Patrulea Sinod Ecumenic de la Halkidon (din al 5-lea 
document), poruncind tuturor să primească Crezul de la Nikeia şi pe cel Nikeo- 

Constantinopolitan ca unul singur. „Căci Părinţii acestui Sinod,” adăugă Marcu, „citind 
amândouă Crezurile, au spus: Acest sfânt Crez este de ajuns pentru deplina cunoaştere a 
adevărului, căci cuprinde in sine întreaga învățătură despre Tatăl, Fiul şi Sfântul Duh.”[121] 


Urmă apoi citirea indemnului lui loan, Patriarhul Constantinopolei, către popor, cuprins 
în actele Sinodului de la Constantinopol (518), in care Patriarhul îndeamnă pe toți să tina 
Crezul Nikeo-Constantinopolitan neclintit şi neabătut.[ 122] S-a citit de asemenea şi epistola 
lui Evtihie, Patriarhul Constantinopolei, către Papa Virgilie, luată din actele celui de-al 
Cincilea Sinod Ecumenic. În epistolă Patriarhul mărturiseşte că el primeşte toate definițiile 
alcătuite de cele patru Sinoade Ecumenice, şi cu adevărat păstrează credința pe care sfinții 
Părinți au deslusit-o şi întărit-o la acele Sinoade.[ 123] 


S-a citit şi Canonul celui de-al Şaselea Sinod Ecumenic care întărea Crezul întocmit de 
primele două Sinoade şi primit ca o pravilă a credinței de către următoarele trei.[ 124] Apoi s- 
au făcut două extrase din cele două epistole ale Papei Agathon către Împăratul grec, cuprinse 
în aceleaşi acte ale celui de-al Şaselea Sinod. În epistole Papa spune că Biserica Romei 
susține credinţa lăsată moştenire de către cele cinci Sinoade Ecumenice şi are mare grijă ca 
toate cele definite prin Canoane să rămână neschimbate, să nu se adauge şi să nu se scoată 
nimic, păstrându-se nestricate atât în cuvânt cât şi în cuget.[ 125] 


În încheiere s-a citit definiția celui de-al Şaptelea Sinod Ecumenic, în care se repetă 
Crezul Nikeo-Constantinopolitan. La citirea actelor Sinodului s-a remarcat că toți cei de față 
la al doilea Sinod de la Nikeia, auzind Crezul, au strigat: Noi toţi credem aceasta, toți cugetam 
aceasta. Aceasta este credința Apostolilor, aceasta este credinţa ortodoxă... Cel ce nu primeşte 
această credinţă să fie excomunicat.| 126] 


Când s-a citit pasajul din actele celui de-al Şaptelea Sinod Ecumenic ce cuprindea 
Simbolul Credinței, latinii infatisara un pergament, o copie grecească foarte veche, | 127] după 
părerea lor, a actelor Sinodului, unde în Crezul Nikeo-Constantinopolitan se spune că Sfântul 
Duh purcede de la Tatăl şi de la Fiul. Cu excepţia adăugirii la Crez, copia, comparată cu o altă 
copie aflată în mâinile grecilor, a fost aflată a fi întrutotul asemenea. Din această copie latinii 
traseră încheierea că Părinţii celui de-al Şaptelea Sinod Ecumenic rosteau Simbolul Credinței 
cu adaosul Filioque. Cardinalul Giuliano mai cită pe un anume istoric din vechime care, 
chipurile, dovedea că Părinţii celui de-al Şaptelea Sinod Ecumenic rosteau Simbolul Credinței 
adăugit, dar Giuliano nu pomeni numele istoricului.[ 128] 


Atunci Ghemistos, în cuvinte puţine dar foarte limpezi, arătă latinilor greşeala 
concluziilor lor. „Dacă mărturia copiei voastre şi a istoricului vostru ar fi adevărate, ori cel 
puţin ar fi fost cunoscute de multă vreme în Biserica Romei,” a spus Ghemistos, „atunci 
neîndoielnic Thomma din Aquino şi teologii de dinainte nu ar fi folosit atât de multe 
argumente spre a dovedi indreptitirea adăugirii. În loc de aceasta, ar fi putut doar să facă 
trimitere la adăugirea făcută Crezului de către al Şaptelea Sinod Ecumenic. Dar teologii voştri 
rămân tacuti in această privinţă.” 129] Evident, copia înfăţişată de latini la Sinod fusese 
ticluită în timpul controversei dintre Biserica Ortodoxă şi cea Latină asupra purcederii 


Duhului Sfânt. 


Sfârşindu-se citirea, Marcu al Efesului încheie zicând: „lată dar că grecii, supunându- 
se hotărârilor Sinoadelor şi îndemnurilor Părinților, şi luând aminte la jurământul lor, nu pot 
primi adăugirea la Crez ca dreaptă şi legiuită. Cu toate acestea sunt gata să asculte dovezile 
puse înainte de către latini spre a proba indreptatirea adăugirii lor.” 

La sfârşitul şedinţei, multi dintre latinii înşişi, mai cu osebire călugării de fata la 
Sinod, după ce au auzit hotărârile Sinoadelor şi desluşirea lor de către Marcu, mărturisiră că 
niciodată n-au mai auzit asemenea lucruri, şi că grecii învață mai adevărat decât teologii 
latini.[ 130] 


Andrei al Rhodosului a răspuns argumentelor folosite de Marcu împotriva adăugirii la 
Crez. În lunga sa cuvântare, durând două sau mai multe sedinte,[131] el încercă să 
dovedească: 1. Că cuvintele „şi de la Fiul” nu sunt o adăugire, ci doar o explicare a cuvintelor 
„Carele din Tatăl purcede,” cuprinse în Crezul Nikeo-Constantinopolitan; 2. Că asemenea 
explicări nu sunt nicidecum oprite de către Canoanele Sinoadelor; 3. Că Biserica Romei avea 
dreptul de a face o asemenea explicare şi de a o introduce în Crez. 


Spre a dovedi că adăugirea latină nu este o adăugire, ci doar o explicare, Episcopul 
Rhodosului deschise o discuţie preliminară asupra intelesului cuvintelor adăugire şi explicare, 
aplicând apoi rezultatele disertatiei sale la subiectul în discuţie. „O adăugire,” spuse el, 
„înseamnă a adăuga ceva din afară la un subiect; o explicare este doar înfăţişarea a ceea ce se 
află înlăuntrul (intra) subiectului.” „Adăugirea clauzei ‘Filioque’ la Crez,” urmă el, „este doar 
o explicare a celor spuse în Crezul Nikeo-Constantinopolitan, adică a cuvintelor ‘Carele 
purcede din’ Tatăl.” Ca dovadă Andrei cită cuvintele Sfântului Chiril al Alexandriei care, 
după părerea sa, recunoștea purcederea Duhului Sfânt atât de la Fiul cât şi de la Tatăl. Însă 
chiar dacă o asemenea recunoaştere ar fi fost cu adevărat cuprinsă în cuvintele Sfântului 
Chiril,[ 132] aceasta n-ar dovedi totuşi că cuvintele „şi de la Fiul” sunt doar o explicare a 
cuvintelor „Carele purcede...” O dovadă la fel de slabă în favoarea acestei idei e cuprinsă şi în 
cuvintele Sfântului Vasilie cel Mare citate de Andrei în folosul învățăturii latine, căci din ele 
Andrei trase concluzia că este cu neputinţă a-l reprezenta pe Tatăl fără a implica pe Fiul şi pe 
Duhul Sfânt.[133] 


Alte argumente mai bune grecul latinizat nu a putut găsi. 


Întru apărarea afirmației sale că adăugirea unor cuvinte explicatoare la Crez nu este 
oprită nicăieri, Andrei s-a folosit de multe argumente, ce nu aveau legătură cu subiectul 
discutat; de pildă, el a făcut trimitere la cuvintele Sf. Pavel: Ci măcar şi noi, sau înger din cer 
de va binevesti vouă afară de ceea ce am binevestit vouă, anatema să fie (Galat. 1, 8). „Şi cu 
toate acestea,” a spus Andrei, „mai apoi s-au făcut o mulțime de adăugiri la învățătura 
Sfântului Pavel şi la alte parti ale Scripturii.” Părinţii Sinodului de la Nikeia au adăugat şi ei 
destul de mult la Crezul Apostolic; Părinţii celui de-al Doilea Sinod Ecumenic, la Crezul de la 
Nikeia; Părinţii de la Efes, iarăşi, au învăţat multe lucruri ce nu se află în Crezul celui de-al 
Doilea Sinod Ecumenic. Din toate acestea Andrei trase încheierea că opreliştea Sinoadelor 
privea doar adăugirea unor păreri mincinoase la învățătura Bisericii cea hotărâtă mai înainte, 
dar nu se întinde asupra adăugirii unor cuvinte şi expresii explicative. Dar toate acestea oferă 
prea puţine dovezi, sau mai curând nici o dovadă pentru adevărul afirmației lui Andrei. 
Următoarele sale argumente par a avea ceva mai multă greutate. (a) Apostolul Pavel spune: 
Un Domn, o credinţă, un botez, un Dumnezeu şi Tatăl tuturor (Efes. 4, 5-6); Biserica este una, 
şi ca urmare autoritatea ei este (tot timpul) una. Dar dacă Biserica în feluritele vremi cand a 
fost nevoie şi-a îngăduit să facă adăugiri (la Crez), atunci şi în vremurile următoare ea trebuie 
să-şi păstreze acest drept. Mântuitorul nostru a spus: Iată eu cu voi sânt în toate zilele, până la 
sfârşitul veacului (Mat. 28, 20). (b) Biserica are datoria ca, prin învăţătura ei, să se 
împotrivească tuturor ereziilor, oricând s-ar ivi ele, deci trebuie să adaoge din când în când 
felurite explicări la Crez care ar putea-o ajuta să-şi păzească mădularele de acele învățături 
mincinoase. 

Vorbind despre Canoane şi despre mărturiile Părinților înfăţişate de către Marcu al 
Efesului, Andrei se strădui să dovedească faptul că numitul Canon al Sinodului de la Efes 
oprea doar mărturisirea oricărei alte credinţe sau învățături afară de cele cuprinse în Crezul 
Nikeo-Constantinopolitan; în vreme ce învățătura despre purcederea Duhului Sfânt de la Fiul, 
spuse din nou Andrei, este doar o explicare a cuvintelor cuprinse în Crezul însuşi. Ca răspuns 
la observaţia lui Marcu, cum că acelaşi Sinod de la Efes nu ar fi adăugat cuvântul 
„Theotokos” la Crez, Andrei spuse că nu era nevoie de o asemenea adăugire fiindcă Crezul, 
întrucât vorbeşte despre Fiul lui Dumnezeu ca Dumnezeu adevărat şi despre întruparea Sa din 
Fecioara Maria, implica în acelaşi timp cuvântul ,,Theotokos.” Toate hotărârile Sinoadelor şi 
Părinților au fost explicate de către Andrei în acelaşi fel ca şi Canonul Sinodului de la Efes, 
deşi multe din hotărâri opreau cu străşnicie orice fel de schimbare în Crezul Nikeo- 
Constantinopolitan, fie şi un cuvânt sau o silabă (Sf. Chiril al Alexandriei) sau porunceau 
limpede păstrarea Crezului cu aceleaşi cuvinte cu care fusese alcătuit la început (Papa 
Agathon). 


Dreptul Bisericii Romei de a face adăugirea la Crez a fost întemeiat de Andrei (a) pe 
mărturiile Părinților care, după cum pretindea el, învăţaseră că Duhul Sfânt purcede de la 
Tatăl şi de la Fiul, (b) pe împrejurările care au silit această Biserică să facă adăugirea şi (c) pe 
suprema autoritate şi putere a Scaunului papal. 


Spre a dovedi primul său argument, Andrei a făcut trimitere la Fericitul Augustin, Sf. 
Amvrosie, Sf. Grigorie cel Mare şi Sf. Ilarie; dar gândindu-se că mărturiile Părinților Greci ar 
avea mai multă greutate pentru greci, făcu câteva scurte extrase din Vasilie cel Mare, Grigorie 
al Nissei, Athanasie, Hrisostom, Epifanie, Anastasie Sinaitul şi Simeon Metafrastul. Toate 
citate sale, tâlcuite în adevăratul lor înțeles, nu spun de fapt nimic despre învățătura latină. Ele 
se referă fie la deofiintimea celor Trei Persoane ale Sfintei Treimi, fie la trimiterea vremelnica 
a Duhului de către Fiul lui Dumnezeu.[ 134] 


Explicând împrejurările in care Biserica Romei a fost silită să facă adăugirea la Crez, 
Andrei spuse că Papa şi un Sinod al Părinților Apuseni hotărâseră să cuprindă adăugirea în 
Crez spre a respinge părerile mincinoase răspândite de către nestorieni cum că Duhul Sfânt nu 
purcede din veşnicie. Aceasta s-a întâmplat, spuse Andrei, înainte de al Şaselea Sinod 
Ecumenic. Dar istoria nu pomeneşte de nici un astfel de Sinod sau hotărâre sinodală. 
Dimpotrivă, se ştie foarte bine că încă şi în veacul al nouălea Papa Leon al III-lea oprea orice 
adăugire de acest fel la Crez, şi chiar pusese să se sape pe nişte table de argint Crezul Nikeo- 
Constantinopolitan în greceşte şi latineşte, fără nici o adăugire. 


În sfârşit, spre a dovedi dreptul Bisericii Latine sau al capului ei, Papa, de a face 
adăugirea cuvintelor explicative, cum le numeau latinii, Andrei făcu trimitere la Sf. Chiril al 
Alexandriei, în ale cărui lucrări îşi propusese să găsească aluzii foarte limpezi la autoritatea 
Papei de a face acest lucru; însă în acelaşi timp Andrei avu mare grijă să nu citeze înseşi 
cuvintele Sf. Chiril. La rândul său, Cardinalul Giuliano s-a referit la epistola Papei Agathon 
citită la al Şaselea Sinod Ecumenic, unde Papa spune că toate Sinoadele Ortodoxe şi Dascălii 
Bisericii au urmat întotdeauna învățătura Bisericii Romei şi că se teme să nu fie osândit de 
Domnul său lisus Hristos de va păstra tăcerea asupra unui adevăr despre care i s-a poruncit să 
propovăduiască tuturor neamurile creştine.[ 135] N-ar fi stricat să amintească faptul că au 
existat o mulțime de cazuri când Biserica nu s-a supus învățăturii Papilor Latini şi că acelaşi 
Sinod l-a osândit pe Papa Honorie.[136] 


In următoarele şedinţe grecii dădură un răspuns la obiecțiile ridicate de către Andrei al 


Rhodosului şi de Cardinalul Giuliano. Invatatul Sholarios scrise o respingere a acestora şi o 
înfățişă Împăratului, care o înmână lui Vissarion al Nikeii, poruncindu-i să o infatiseze 

înaintea Sinodului.[ 137] Vissarion arătă întâi de toate că adăugirea la Crez trebuie privită nu 
ca o explicare cuprinsă în Crez, ci ca o adevărată adăugire la el, întrucât latinii o întemeiază 
pe un alt principiu din afară, adică „tot ceea ce are Tatăl, are şi Fiul.” 


Orice astfel de adăugiri la Crez, chiar de-ar fi cu adevărat nişte explicări, sunt oprite cu 
străşnicie după Sinodul de la Efes. Nu este oprită explicarea învăţăturii de credinţă. Înainte de 
Sinodul de la Efes, Biserica Universală putea introduce asemenea explicări în Crez. Dar din 
vremea celui de-al Treilea Sinod Ecumenic orice adăugiri la Crez, de orice fel, erau cu totul 
oprite. Şi este vădit că numitul Canon nu se impotrivea adaugirilor la Crez ce erau în dezacord 
cu el, căci asemenea adăugiri fuseseră totdeauna oprite de Biserică, chiar în vremile de 
început. În epistola Sfântului Chiril către Acachie al Mitilenei, urmă Vissarion, se spune: 
„Sfântul Sinod Ecumenic adunat la Efes a oprit aducerea în Biserica lui Dumnezeu a oricărei 
alte mărturisiri de credință afară de cea existentă, predanisită nouă de către fericitii Părinți 
prin care a vorbit Duhul Sfânt.”[ 138] 


Deci Sinodul opreşte orice altă alcătuire a mărturisirii de credinţă, iar nu înfăţişarea unei 
alte credinţe; opreşte aceasta nu numai în ceea ce priveşte persoanele particulare, ci şi întreaga 
Biserică, punându-se chiar pe sine sub aceasta oprelişte. Părinţii nu au adăugat „Iheotokos” la 
Crez, deşi înţelesul înfățişat de acest cuvânt nu e mai mult decât o scurtă explicare a 
învățăturii cuprinse în Crez iar adăugirea însăşi era folositoare şi trebuincioasă pentru 
respingerea nestorienilor. Nici Sinoadele următoare nu au introdus în Crez definițiile 
dogmatice întocmite de ele, cu toate că ele slujeau tot adâncirii învățăturii cuprinse în Crez, 
iar învăţătura sinodală asupra celor Două Firi şi Două Vointe în Hristos ar fi fost pentru 
învățătura ortodoxă un zid neclintit de apărare împotriva monofizitilor şi monotelitilor. 
Dimpotrivă, după cât putem să ne dăm seama din actele Sinoadelor Ecumenice, începând cu 
cel de la Efes, vedem că Sfinţii Părinţi ai acestor Sinoade au primit şi întărit Crezul în aceeaşi 
formă în care fusese lăsat Bisericii de către primele două Sinoade Ecumenice, fără a face nici 
o schimbare în el. 


În acelaşi timp Sfinţii Părinţi au găsit mijloace de a sluji cerinţelor Bisericii fără a 
încălca hotărârile Sinodului de la Efes. Biserica avea nevoie de noi desluşiri ale învățăturii din 
Crez; Părinţii au facut desluşirile prin definiţii (6pot) ce nu au fost introduse în Crez, ci au 
fost înfăţişate deosebi. 


Felul lor de a acţiona nu dovedeşte că autoritatea Bisericii ar fi fost în vreun fel ştirbită 
de la Sinodul de la Efes încoace, ci mai curând aduce mărturie despre unitatea sa. Rămânând 
credincioasă întâielor sale hotărâri, Biserica arată că a avut necontenit una şi aceeaşi voință. 
Prin astfel de mijloace ea se păstrează aceeaşi, altfel s-ar dovedi mincinoasa fata de propriile 
hotărâri. Deci Biserica Romei nu poate apăra adăugirea făcută de ea la Crez prin nici un fel de 
împrejurări ori prin autoritatea pe care singură şi-a luat-o; căci Sinodul opreşte orice adăugire 
la Crez, chiar în caz de nevoie. lar în ce priveşte autoritatea Bisericii Romei, adăugă 
Vissarion, se pot spune multe, dar nu este nici vremea, nici locul pentru asemenea discuţii; noi 
ştim prea bine ce drepturi şi ce privilegii are Biserica Romei; cunoaştem puterea ei, ca şi 
marginile acestei puteri. Cum poate o Biserică locală să-şi ia dreptul de a face o adăugire la 
Crez, când acelaşi drept este refuzat de către Sinod chiar şi Bisericii Universale? 


Auzind răspunsul, vorbitorii latinilor cerură sfatul Cardinalilor şi Episcopilor, ceea ce a 
avut ca urmare o cuvântare plicticoasă a lui Andrei al Rhodosului, fără nici un fel de legătură 


cu subiectul discutat.| 139] 


În următoarea şedinţă (8 noiembrie), ca răspuns la cuvântul lui Vissarion — Ioan, 
Episcop de Forli, repetă argumentele folosite deja la Sinod, sprijinindu-se pe teologii săi 

latini; el spuse că clauza ,,Filioque” nu înseamnă adaugirea unui nou articol de credință, ci o 
simplă explicare cuprinsă în expresia „ex Patre,” aşa cum Vechiul Testament cuprinde în el pe 
cel Nou, etc.[ 140] 


Până la urmă latinii pricepură că toată greutatea argumentării grecilor stă în definiția 
dată de al Treilea Sinod Ecumenic. lată de ce Cardinalul Giuliano, care intră în dispută cu 
grecii după loan, se folosi de toate mijloacele spre a explica în favoarea propriei Biserici 
opreliştea făcută de Sinod. Ea s-a făcut, spuse Giuliano, în anumite împrejurări arătate în 
actele Sinodului de la Efes, fiind de fapt îndreptată împotriva crezurilor neortodoxe. Aşa şi 
era. Un anume Harisie, preot din Filadelfia, venise la Sinodul de la Efes cu o plângere 
împotriva Episcopului lidian care-l excomunicase pentru că nu se învoise să primească numai 
crezul nestorian. În acelaşi timp Harisie, spre a-şi dovedi ortodoxia, înfăţişă propria 
mărturisire de credinţă (care, deşi ortodoxă, nu se potrivea întrutotul cu Crezul de la Nikeia), 
împreună cu crezul nestorian. 


Părinții, după ce au citit amândouă crezurile, aflară crezul nestorian plin de învățături 
mincinoase şi hotărâră ca nimenea să nu îndrăznească a întocmi o altă mărturisire de credință 
afară de cea primită de către toți. Ca urmare, spuse Giuliano, dacă Părinții nu au respins crezul 
lui Harisie, fiind ortodox, deşi se deosebea de Crezul de la Nikeia, şi au osândit crezul 
nestorian, înseamnă că opreliştea privea doar crezurile neortodoxe. 

Răspunzând lui Giuliano, Marcu observă că mărturisirea de credință a lui Harisie, deşi 
nu fusese osândită de către Sinod, din pricina ortodoxiei sale, nu a fost nici primită drept crez 
al Bisericii Universale, pe temeiul deosebirii ei în multe exprimări fata de Crezul de la Nikeia. 
Părinţii au găsit că crezul lui Harisie era doar mărturisirea ortodoxă a credinţei unei persoane 
particulare. lar Biserica, urmă Marcu, nu a oprit nicicând pe cineva să-şi mărturisească 
credinţa cu alte cuvinte, atâta vreme cât era o mărturisire ortodoxă şi nu era înfăţişată ca o 
mărturisire de credinţă a întregii Biserici. Se ştie preabine că la multe din Sinoadele următoare 
multi dintre participanți şi-au rostit mărturisirea de credință cu cuvintele pe care le-au ales. 
Astfel, Papa Agathon, ca şi Sofronie, Patriarhul Ierusalimului, şi-au infatisat mărturisirea de 
credință în Epistolele citite şi primite de către al Şaselea Sinod Ecumenic. Acelaşi lucru se 
vede în Epistolele Soborniceşti pe care orice Episcop nou-hirotonit le trimite reprezentanților 
Bisericii din Răsărit ca dovadă a ortodoxiei sale. lată deci pricina pentru care Sinodul nu a 
osândit crezul lui Harisie, în ciuda micilor deosebiri fata de Crezul de la Nikeia. Dar orice 
crez nou-întocmit, chiar ortodox, ar fi fost osândit de Sinod dacă ar fi fost folosit în locul 
Crezului de la Nikeia pentru învăţătura catehumenilor la Botez sau, îndeobşte, în timpul 
slujbelor Bisericii. Lucrul acesta se poate vedea cu uşurinţă din faptul că sfântul Sinod de la 
Efes, după ce a osândit crezul nestorian, a oprit limpede şi cu hotărâre introducerea oricărui 
crez, oricât de ortodox, deosebit de cel de la Nikeia; iar aceasta s-a făcut spre a feri Crezul de 
la Nikeia de orice adăugiri ori schimbări. Spunând aceasta, adăugă Marcu, nu judec după 
mintea mea. Înţelesul Canonului este desluşit de către Sf. Chiril, care a fost de faţă la Sinod. 
În Epistolele sale către loan al Antiohiei şi Acachie al Mitilenei el explică hotărârea Sinodului 
la fel cum este înţeleasă de către Biserica Răsăriteană, şi cum noi înşine tocmai am arătat. 

Împotrivindu-se unei asemenea explicări a Canonului Bisericii, Giuliano spuse că 
Sinodul de la Efes nu face deosebire între folosirea privată şi cea de obşte a Bisericii a 
crezurilor nou-intocmite; ci opreşte îndeobşte pe tot creştinul, fie că aparține mirenilor ori 
clerului, să întocmească orice altă mărturisire de credință: deci, încheie din nou Giuliano, 
Canonul se aplică doar crezurilor heterodoxe. Ca răspuns la obiectia sa, Marcu arătă că crezul 
nestorian, aşa cum dovedise Harisie, şi cum se putea vedea din iscăliturile de pe el, era folosit 
nu ca o mărturisire de credință privată, ci fusese dat anumitor eretici care trebuiau să-l 
iscălească spre a fi primiţi în Biserică. Tocmai având în vederea acest lucru Sinodul a oprit 
întocmirea oricăror crezuri noi — mai ales pentru folosirea lor de obşte în Biserică. Din această 

pricină nu a osândit mărturisirea lui Harisie, care era într-adevăr una privată, deşi ea nu se 
potrivea în multe din formulările ei cu Crezul de la Nikeia.[141] 

Însă latinii repetau cu încăpățânare argumentele lor de mai înainte în favoarea adăugirii 
la Crez. Neobositul Cardinal îşi istovi auditorii cu lungile sale cuvântări; socotindu-si 
argumentele de nebiruit, el spuse lui Marcu: „Dacă tu aduci zece argumente, eu sunt gata să le 
pun împotrivă zece mii întru apărarea părerii mele.” lar când şi-a dat seama că grecii 
continuau să-i respingă argumentele şi dovezile, a încercat să-i facă să schimbe subiectul 
discuţiei. „Haideţi, sfinte Părinte,” spuse el lui Marcu, „să cercetăm dogma însăşi şi, dacă 
adăugirea la Crez se dovedeşte potrivnică învăţăturii ortodoxe, atunci vom încheia discuţia şi 
o vom scoate din Crez. Dacă însă, dimpotrivă, se va dovedi că Duhul Sfânt purcede de la Fiul, 


atunci trebuie să tragem încheierea că adăugirea este dreaptă şi trebuie să o păstrăm în 
Crez.[142] 

CAPITOLUL VI 
Mutarea Sinodului la Florenţa. Dispute asupra purcederii Duhului Sfânt de la 
Fiul. 


Cele două luni de discuţii (de la 8 octombrie până la 8 decembrie) au rămas tot fără 
nici un rezultat, căci fiecare parte rămânea neclintită în propriile convingeri. Grecii, văzând 
zadarnice toate strădaniile lor de a înclina cealaltă parte spre cauza lor, voiau să plece acasă. 
Însă latinii nu incetau a spune că era nevoie să se cerceteze dogma însăși şi încercară mai întâi 
de toate să-l câştige de partea părerii lor pe Împărat. El a cedat îndată puterii lor de 
convingere, nădăjduind să-şi asigure ajutorul latinilor pentru cauza Imperiului. 


Dar când Împăratul spuse Episcopilor că şi el ar dori o schimbare a cursului discuţiilor, a 
primit următorul răspuns: „Adevărata pricină pentru care latinii încearcă să ne facă să punem 
capa discuţiei despre adăugire este faptul că nu găsesc un răspuns potrivit şi multumitor la 
argumentele noastre. Ar fi deci foarte nechibzuit să părăsim o cetate aşa de puternică.” 
Grigorie dătătorul de pomeni fu singurul care se alătură Împăratului, fiind curând înaintat de 
către el la rangul de npuwroovykeAio0G.[143] 


Patriarhul se alătură Episcopilor în această chestiune. De două ori s-au adunat Episcopii 
în apartamentele lui spre a se sfătui între ei, hotărând până la urmă să spună Papei că 
adăugirea la Crez, strecurată împotriva Canoanelor şi mărturiilor Părinților, trebuie scoasă; că 
numai cu această condiţie grecii s-ar învoi să înceapă cercetarea dogmei însăşi, iar în caz că 
latinii nu s-ar învoi, grecii nu vor mai avea nimic de-a face cu ei. În acest punct de răscruce 
Vissarion al Nikeii se declară a fi de o cu totul altă părere. „De ce să nu discutăm cu latinii 
asupra dogmei însăşi?” spuse el. „Le putem spune încă multe lucruri frumoase.” Dar glasul lui 
nu a fost auzit de către restul Episcopilor.[ 144] 


Ajungând la această încheiere, Sinodul Grecilor trimise legaţi la Împărat care i-au spus: 
„Latinii resping toate argumentele noastre cele mai întemeiate asupra problemei adăugirii şi în 
chip necinstit spun că hotărârile ce anatematizează orice adăugire la Crez nu au nimic de-a 
face cu ei. Dacă trecem la cercetarea dogmei, unde latinii îşi întemeiază argumentele pe 
mărturiile unor învăţători necunoscuţi nouă, cum oare vom apăra adevărul? Sprijinindu-se pe 
autoritatea Papei, vor zice tot ce vor vrea, spunând apoi că şi-au dovedit părerile la fel de 
limpede ca lumina soarelui: căci ei, împotriva oricărui adevăr, nu se ruşinează a spune că au şi 
dovedit indreptatirea adăugiri la Crez, fără însă a fi dovedit nimic.” 


Împăratul, punând la socoteală doar ajutorul făgăduit lui de Papa, nu băgă în seamă 
spusele grecilor. Ascunzându-şi adevăratele socotinte, grăi: „Însuşi țelul venirii noastre in 
Italia a fost acela de a face o cercetare amănunțită a învăţăturii purcederii Duhului Sfânt, care 
fusese pricina de căpetenie a despărțirii Bisericilor. Dacă am lăsa problema nedezlegată, am 
arăta că nu avem dovezi puternice întru apărarea învățăturii ortodoxe şi că fie suntem de acord 
cu latinii în unele privinţe, fie chiar încuviințăm învăţătura lor ca adevărată. După părerea 
mea, trebuie neapărat să începem discutarea purcederii Duhului Sfânt.” După observațiile 
făcute de Împărat, un alt Episcop, Dorothei al Mitilenei, a votat şi el pentru schimbarea 
subiectului aflat în discuţie. 145] 


Aşteptându-se şi la alte voturi asemănătoare, Împăratul a fixat o altă întâlnire în palatul 
său pentru discutarea subiectului. Patriarhul a venit aşa bolnav cum se afla atunci; după el 
veniră şi Episcopii. Împăratul invocă nevoile Imperiului şi propriile strădanii pentru a-i 

îmbunătăți starea. „Eu nu am copii,” a spus el, „nu am moştenitori; nu caut slavă, ci numai 
bunăstarea supusilor mei greci.” Isidor şi Vissarion îi tinura partea cu multă căldură. S-a 
hotărât supunerea la vot. Patriarhul rămase la părerea sa. Episcopii, convinşi de cuvintele 
Împăratului, înclinau spre părerea lui. Marcu al Efesului a spus doar atât: „Dacă găsiţi că e 
bine să trecem la discutarea dogmei însăşi, nu pot decât să mă învoiesc, dacă ceilalți doresc 
astfel.” Hartofilaxul, protekdikosul şi Siropulos au fost singurele persoane dintre dregătorii 
apropiați Patriarhului care s-au depărtat de părerea sa. Dar, cu toate acestea, majoritatea 
voturilor au dus la concluzia că este nevoie să se pornească la discutarea învăţăturii cuprinse 
in adăugirea la Crez.[ 146] 


Mai rămânea de înlăturat o singură piedică. Papa refuza să plătească cheltuielile făcute 
de greci în timpul şederii lor la Ferrara, sub cuvânt că fusese înşelat de către orăşeni şi nu 
putea primi veniturile datorate lui de propriile oraşe, din pricina depărtării lor de Ferrara şi a 
sortilor schimbători ai războiului. Astfel că propuse mutarea Sinodului în alt loc, cu-atât mai 
mult cu cât toți se aşteptau ca ciuma să lovească din nou Ferrara. El indică Florenţa,| 147] ai 
cărei bogați cetățeni făgăduiseră să-i împrumute 40.000 de galbeni, numai pentru ca Sinodul 
să se tina în oraşul lor. Când a făcut propunerea, Papa a făgăduit la rândul său grecilor 12.000 
de galbeni pe lângă leafa lor obişnuită şi două galere în sprijinul Constantinopolului, 
exprimându-și în acelaşi timp nădejdea că toate lucrările se vor încheia în decurs de trei-patru 
luni. 


Împăratul avea ştire de mai multă vreme de dorința Papei de a muta Sinodul la Florenţa 
şi trimisese în două rânduri câțiva oameni într-acolo ca să orânduiască lucrurile;| 148] dar fata 
de Episcopi îşi ascunsese planurile. Dar când ultimul său om de încredere s-a întors de la 
Florenţa, el a dezvăluit planul Papei înaintea Sinodului Grecilor, punându-le în vedere că dacă 
grecii se învoiesc a merge la Florenţa, vor fi siguri că vor primi leafa cuvenită lor pe ultimele 
cinci luni. La început grecii fură cu totul împotriva călătoriei, temându-se că la Florența Papa 
avea să se poarte cu ei şi mai neîngrădit decât o făcuse înainte. 


„Nu vom părăsi Ferrara,” spuseră ei. „Şi pentru ce să o facem? De ce s-ar putea orândui 
lucrurile mai bine la Florenţa decât aici? Dacă florentinii doresc să-l ajute pe Papa, atunci să-i 
trimită ajutorul făgăduit în acest oraş.” „Dar florentinii nu se învoiesc astfel,” a răspuns 
Împăratul. „Ei cer Papei să mute Sinodul în oraşul lor, făgăduind să-i împrumute o mare sumă 
de bani dacă face aceasta. Acolo veți fi plătiţi nu de către Papa, ci de către banca şi, pe 
deasupra, oricând veţi dori. Trebuie să ştiţi,” urmă Împăratul, „că acum nu avem decât două 
cai: fie să ne ducem la Florenţa, fie la Constantinopol; căci Papa nu poate şi nu va continua 
Sinodul aici. Vreti mai bine să ne întoarcem acasă? Dar ar fi oare chibzuit lucru să lăsăm 
lucrurile neterminate? Cugetati numai cum şi cu a cui cheltuială trebuie să ne întoarcem la 
Constantinopol. Unde ne sunt mijloacele pentru călătorie? Şi cine va ajuta bietul nostru 
Imperiu de-l vom mânia pe Papa cu incapatanarea noastră?” 


Lipsa mijloacelor pentru călătoria de întoarcere acasă şi refuzul Papei de a le plăti leafa 
datorată pentru ultimele patru luni cântăriră mai mult decât toate argumentele Împăratului 
spre a-i convinge pe greci să se supună Papei şi să se învoiască a merge la Florenţa. Ei cerură 
doar ca Papa să-şi tind făgăduielile făcute lor. Împăratul se puse chezaş că Papa nu-i va 
dezamăgi.| 149] 


O altă întâmplare aduse nu puţină tulburare în rândul grecilor. Atunci când Patriarhul a 
poruncit Episcopilor să se pregătească de călătorie, i-a spus unuia dintre ei să-şi trimită toate 
bagajele în plus la Veneţia, luând cu el doar cele necesare, adică veşmintele, întrucât la 
Florenţa avea să aibă loc unirea Bisericilor. Acest lucru i-a tulburat în aşa măsură pe Episcopi, 
care nu puteau vedea nimic în trecut care să asigure o pace statornică în viitor, încât Împăratul 


33 


Ivan N. Ostrumov 


găsi necesar să-i adune în chilia Patriarhului şi să pună capăt bănuielilor. „Nu ştiu,” le-a spus 
el, „dacă unirea va avea loc sau nu; dar, ca să spun adevărul, eu mă aştept să fie aşa, şi-i 
sfătuiesc pe toţi să o dorească. Însă nu pot desluşi ce temei are Patriarhul spre a o afirma asa 
de sigur. Nici un grec sau latin nu putea să-i fi spus acest lucru, fiindcă nimeni nu ştie ceva 
despre rezultatele viitoare ale Sinodului de la Florenţa. Oare să-i fi descoperit Dumnezeu? În 
orice caz, nu vă lăsați tulburati de cuvintele sale: încă nu se ştie nimic.” După această 
desluşire, Marcu începu să-i ceară Împăratului să adune părerile Episcopilor asupra dogmei ce 
urma să fie cercetată la Florenţa. „Dacă se învoiesc cu toții, sunt gata să încep lupta întru 
apărarea Ortodoxiei. Dacă nu, voi şedea alături de cei ce rămân mereu tacuti la Sinod.” Dar 
declarația fățişă a celui mai energic apărător al Ortodoxiei i-a mâniat în aşa chip pe cei cu 
constiintele nu prea curate, încât unul dintre ei, Grigorie dătătorul de pomeni, întorcându-se 
către Împăratul, a spus: „Măria ta, oare l-ați pus cap al Sinodului? De este aşa, spuneti-ne si 
nouă, ca să putem cu toţii să ne supunem lui.” La fel de nemulțumit de cuvintele lui Marcu era 
şi Vissarion al Nikeii. Chiar si Împăratul l-a umplut de mustrări pe bietul batran.[150] Însă 
chiar de la prima şedinţă a Sinodului la Florenţa s-a văzut că Împăratul făgăduise de mai 
înainte Papei să găsească mijloace ascunse spre a ajunge la o înțelegere. Aceasta explică 
cuvintele Patriarhului şi pricina nemulțumirii Împăratului faţă de propunerile lui Marcu. 


La 10 ianuarie, 1439, în catedrala din Ferrara s-a citit Bula papală ce anunța mutarea 
Sinodului la Florenţa. Drept pricină a mutării sale a fost pomenită ciuma care, în ciuda iernii, 
era încă foarte cumplită în oraş şi făgăduia a fi încă mai rea înspre primăvară. Dar în realitate 
ciuma încetase de două luni.[151] 


Grecilor li se plătiră banii datorati pe ultimele patru luni şi încă câte doi florini de fiecare 
pentru plata cheltuielilor de călătorie. Nouăsprezece mii de florini au fost trimişi la 
Constantinopol. Papa părăsi oraşul cu mare pompă; dar apoi, temându-se de un atac din partea 
răuvoitorilor săi, îşi urmă călătoria cu o foarte mică suită, îmbrăcat ca un simplu călugăr. 
Împăratul luă măsuri ca nici unul dintre greci să nu se furişeze şi să se întoarcă mai înainte la 
Constantinopol. La 7 februarie, Papa, Episcopii şi restul clerului şi-au făcut o intrare triumfală 
în Florenţa; curând după aceea (15 februarie) a sosit şi Împăratul. 


După un scurt răgaz, şedinţele au reînceput (26 februarie). În prima şedinţă Cardinalul 
Giuliano i-a reamintit Împăratului făgăduiala de a numi un comitet alcătuit din membrii 
ambelor parti, spre a cerceta mijloacele de a face pace între Biserici, întrebându-l dacă avea în 
vedere asemenea mijloace şi cerându-i, dacă avea, să le facă subiectul unei discuții publice. 
Împăratul i-a răspuns foarte posac că nu era de nici un folos să se discute despre aceasta; că 
nu era nevoie ca grecii singuri să discute subiectul şi că hotărâseră să o facă împreună cu 
latinii. În acelaşi timp el i-a reamintit Cardinalului Giuliano că disputele asupra adăugirii la 
Crez încă nu se încheiaseră, că toate argumentele latinilor nu-i convinseseră pe greci asupra 
îndreptățirii adăugirii şi că grecii îşi păstrau dreptul de a reîncepe discuţiile oricând vor dori. 
Totuşi până la urmă Împăratul se învoi să cugete la mijloacele de împăcare. La sfârşitul 
şedinţei el adună pe toți Episcopii în chilia Patriarhului şi le propuse să discute mijloacele de 
împăcare a Bisericilor. Nimeni nu a dat un răspuns propunerii sale, hotărându-se doar să fie 
numite opt persoane dintre membrii Sinodului care să înceapă o consfătuire aparte cu latinii 
pe tema cu pricina. Dar hotărârea nu a fost pusă în aplicare, căci Papa, aşteptându-se la mai 
mari concesii din partea grecilor, ceru să aibă loc o discuţie publică asupra subiectului.[152] 


În următoarea şedinţă (2 martie) s-a cercetat învăţătura latină despre purcederea Duhului 
Sfânt de la Fiul. Dreptul de a propune temele, care la Ferrara aparținea grecilor, a fost aici 
cedat latinilor de către Împărat. Marcu al Efesului era aproape singurul care întreținea 
discuţiile din partea grecilor; Vissarion a vorbit mai târziu, când se discutau mijloacele de 

împăcare. Marcu a întâlnit un adversar iscusit în loan de Monte Nigro, un provincial 
dominican, vestit pentru îndemânarea sa dialectică. 


Ioan începu prin a spune că toate argumentele şi rationamentele sale se vor întemeia pe 
autoritatea Sfintei Scripturi şi a Sfinţilor Părinţi; dar de fapt nu s-a folosit de Sfânta Scriptură, 
ci de tot felul de citate îndoielnice şi măsluite din Părinți, pe care-i cunoştea din traduceri de 
foarte slabă calitate; pe deasupra, cuvântările sale nu erau nimic altceva decât o demonstraţie 
de raționament scolastic. În loc să explice cuvintele Sfinţilor Părinţi în acord cu scrierile lor, 
el s-a folosit de felurite argumente scolastice spre a defini sensul cuvintelor cuprinse în 
citatele de la Părinți. 


După ce şi-a afirmat părerea că verbul a purcede înseamnă a primi existență (AauBavetv 
To €ivat), loan a citat două locuri din lucrările Sfântului Epifanie, în care a încercat sa 
găsească o dovadă a purcederii Duhului Sfânt nu numai de la Tatăl, ci şi de la Fiul. Amândouă 
locurile sunt citate aşa cum se găsesc în versiunea latină a lui Amvrosie Traversari, ale cărui 
traduceri in general nu aveau defel faima unei mari corectitudini.| 153] Primul loc sună în felul 
următor: Tatăl Îl numeşte pe El Fiu, Care este din Sine, si Duh Sfânt pe Cel ce este de la 
amândoi (o povov s& aydotv eottv).[154] Celălalt citat sună astfel: Întrucât nimeni nu L-a 
văzut pe Tatăl (eupoxev) fără numai Fiul, nici pe Fiul fără numai Tatăl; la fel, îndrăznesc a 
zice, nimeni nu a văzut pe Duhul Sfânt fără numai Tatăl şi Fiul, de la Care El purcede, şi de la 
Care El primeşte; nici pe Fiul şi pe Tatăl, fără numai Duhul Sfânt, Care întru adevăr slăveşte 
şi învaţă toate, Care este de la Tatăl şi Fiul (Omep Zori mapă Tod Matpdc Kat Y.o00).[155] 
Găsind în primul citat este de la Amândoi; iar în al doilea citat este de la Fiul, loan trase 
concluzia că, după învăţătura Sfântului Epifanie, Duhul Sfânt purcede şi de la Fiul. 


Marcu al Efesului, fără a face trimitere la textul grecesc al lui Epifanie, arătă greşeala 
concluziei lui loan. El spuse că cuvintele citate nu duc neapărat la concluzia că Duhul Sfânt 
purcede de la Fiul. Expresia a fi de la cineva (TÒ Ex Tivoc eivat) nu înseamnă neapărat a 
purcede de la cineva; ele se folosesc în înțelesuri diferite. Sf. Epifanie nu spune primeşte 
existență, ci numai primeşte, şi spune aceasta întemeindu-se pe cuvintele Domnului: dintru al 
meu va primi şi va vesti vouă (loan 16, 14). Dacă Sf. Epifanie înţelegea că Duhul Sfânt îşi 
primeşte existența de la Fiul, ar fi spus: Nimeni nu cunoaşte pe Tatăl şi pe Fiul, fără numai 
Duhul Sfânt, de la cari (la plural) El purcede şi de la cari (pl.) primeşte; iar atunci cuvintele 
purcede şi primeşte ar avea aceeaşi valoare. Dar Epifanie, repetând pronumele de la care 
(sing.), şi punând conjunctia şi între cele două cuvinte, arată că dă un înțeles cuvântului 
purcede şi un altul cuvântului primeşte. Prin verbul purcede el vrea să arate că Duhul Sfânt îşi 
primeşte existenţa de la Tatăl; iar prin verbul primeşte vrea să însemneze că Duhul Sfânt, 
fiind de o fiinţă şi existenţă cu Fiul, înfăţişează credincioşilor o învăţătură asemenea cu cea a 
lui Hristos Însuşi. Această tâlcuire a cuvintelor Domnului dintru al meu va primi a fost întărită 
de Marcu prin citarea tâlcuirii Sfântului loan Gură de Aur (Cuv. 78 la Sf. Ioan) şi cea a 
Sfântului Chiril al Alexandriei (Thesaurus, c. 14). 


În continuare a fost luată în cercetare cartea Sfântului Epifanie. Marcu arătă chiar de la 
început că acea carte fusese încă demult interpolată şi că primul pasaj trebuie citit este 
cunoscut de către Amândoi (map’ dudotv vocirau), dar fără verbul „este.” Nu se ştie care era 
versiunea din copia folosită de Sinod, dar cu siguranță în amândouă cazurile nu se afla verbul 
este, verb pe care Ioan îşi intemeiase argumentul său principal. 


Ioan, desi incuviinta că greşala sa pornea din traducerea incorectă a lui Traversari,[ 156] 
continuă totuşi să afirme că verbul este trebuie subinteles în textele citate şi, cu această 
presupunere, repetă că Sf. Epifanie se gândea la purcederea Duhului Sfânt şi de la Fiul. Însă şi 
dacă am subintelege verbul care lipseşte, tot n-am avea vreo pricină să ajungem la concluzia 

că Sf. Epifanie vorbeşte despre purcederea Duhului Sfânt de la Tatăl şi de la Fiul. Cuvintele 
sale ar putea exprima unitatea de ființă între Persoanele Sfintei Treimi. Astfel, câțiva învăţaţi 
spun că Duhul Sfânt este de la Tatăl şi Fiul şi din Fiinţa Lor, căci este deofiinta cu Tatăl şi 
Fiul.[157] 


La rândul său Marcu, spre a respinge atacul adversarului, cită cuvintele Sfântului Vasilie 
cel Mare, unde spune limpede că Duhul Sfânt purcede de la Tatăl, nu de altundeva. lată ce 
scrie Sf. Vasilie în a cincea sa carte împotriva lui Evnomie: „Dumnezeu dă naştere nu precum 
omul, ci dă naştere cu adevărat. El săvârşeşte o naştere din Sine Însuşi — Cuvântul; nu un 
cuvânt omenesc, ci-l arată pe acest Cuvânt a fi cu adevărat din Sine Însuşi. El iveşte Duhul 
prin gura Sa, nu precum omul, căci gura lui Dumnezeu nu este trupească, dar Duhul este din 
El, iar nu de altundeva.”[158] Primind încuviințarea lui loan că naşterea Fiului ca şi 
purcederea Duhului Sfânt aparțin Persoanei Tatălui, iar nu Fiintei Sale, care este una şi 
aceeaşi cu Fiinţa Fiului şi Duhului Sfânt, Marcu trase următoarea încheiere din cuvintele Sf. 
Vasilie: „Dacă Duhul purcede de la Persoana Tatălui, atunci expresia nu de altundeva arată că 
El nu purcede de la o altă Persoană.” Dar în disputele următoare asupra pasajului cei doi 
oponenți ocolira şi cea mai măruntă referire la legătura Fiului şi Duhului Sfânt cu Persoana şi 
Fiinţa Tatălui, ca şi la legătura dintre Persoană şi Fiinţă în Dumnezeire — probleme care, 
departe de a arunca o nouă lumină asupra subiectului în dispută, nu ar fi făcut decât să ofere 
noi pricini de discuţie. Marcu al Efesului se tinu strict de formulările şi definițiile teologilor 
greci; loan îşi întemeie apărarea pe subtilele raționamente ale profesorilor sai scolastici.[ 159] 


A treia şedinţă (5 martie) s-a dovedit la fel de neroditoare ca şi primele. Nu s-a luat in 
discuţie nici măcar un singur nou pasaj din scrierile Părinților sau din Sfânta Scriptura.[160] 


În următoarele trei şedinţe (din 7, 10 şi 14 martie) s-a discutat în principal un pasaj din a 
treia carte a Sf. Vasilie cel Mare împotriva lui Evnomie, pasaj la care loan făcuse aluzie de 
mai multe ori în disputele sale cu grecii. Iată cum sună locul cu pricina în copia prezentată de 
către loan: „Dacă Duhul Sfânt este al treilea ca rang şi orânduire, atunci de ce trebuie să fie 
neapărat al treilea şi ca Fiinţă? Ca El este al doilea după Fiul ca rang, de la Dânsul primit şi 
vestit nouă, ne spune învăţătura de credință; dar că este al treilea în Fiinţă nu ni se spune în 
Scriptură şi nu se poate afirma cu siguranță din cele pomenite mai sus.” 


„Acest pasaj este luat de la Sf. Vasilie,” spuse Marcu, „şi este de asemenea corupt, atât 
în manuscrisele noastre cât şi în ale voastre; la Constantinopol se află patru sau cinci codice în 
care sună la fel; dar se pot găsi o mie de copii unde nici înțelesul, nici cuvintele Sfinților 
Părinți nu sunt schimbate. Aproape sigur că pasajul cu pricina a fost corupt în chip voit,” 
urmă Marcu, „de către vreun apărător al învățăturii voastre.”[161] Însă Ioan încercă să 
dovedească că copia este autentică, spunând că nu dă semne a fi fost coruptă, că fusese adusă 
de curând de la Constantinopol, fiind scrisă pe pergament şi, foarte probabil, veche de şase 
sute de ani, deci de dinainte de despărțirea Bisericilor. Era însă doar o presupunere. Copia lui 
Marcu era şi ea una foarte veche. Iată cum suna în ea pasajul în discuţie: „Dacă Duhul Sfânt 
este al treilea ca rang şi orânduire, atunci de ce trebuie să fie neapărat al treilea şi ca Fiinţă? 
Că Duhul, ca rang, stă al doilea după Fiul, aceasta, poate, ni se spune în învățătura de 
credință; dar că este al treilea şi ca Fiinţă nu se spune în Sfintele Scripturi, şi nu se poate 
afirma cu siguranţă din cele pomenite mai sus.”[162] 


Alăturând acest loc cu mai înainte pomenita învățătură a Sf. Vasilie, Marcu dovedi 
foarte limpede că varianta apărată de latini nu era varianta autentică a locului citat. El atrase 
atenția asupra cuvintelor precedente ale Sf. Vasilie, care erau aceleaşi în amândouă copiile. 
Sf. Vasilie, respingând învățătura lui Evnomie, arată: „Evnomie zice că i s-a spus de către 
Sfinţi că Duhul Sfânt este al treilea ca orânduire şi rang, iar el crede că este al treilea şi ca 

Fiinţă. Dar nu poate spune care sunt Sfinţii ce au propovăduit această învățătură, şi cu ce 
cuvinte. Mai fost-a vreodată cineva aşa de îndrăzneț, încât să aducă asemenea înnoiri în 
dogmele Dumnezeieşti?” Din aceste cuvinte, urmă Marcu, se vede că Sf. Vasilie nu primeşte 
părerea că Tatăl numeşte pe Duhul Sfânt al treilea ca rang, şi în chip desluşit leapădă părerea 
că El ar fi al treilea ca Fiinţă. Deci întrucât Sf. Vasilie nu primeşte părerea că Duhul Sfânt este 
al doilea ca rang după Fiul, de ce ar incuviinta o idee pe care el însuşi nu vrea să o primească; 
adică, pentru ce ar cita cuvintele ce alcătuiesc adăugirea din varianta latină? 


Ioan, admițând împreună cu Evnomie că Duhul Sfânt este al doilea ca rang după Fiul, 
afirma că aceasta este şi părerea Sf. Vasilie şi îşi apăra propria variantă zicând (1) că al 
Patrulea Sinod Ecumenic numeşte învățătura Sf. Vasilie neclintită şi sigură, în vreme ce 
varianta: „aceasta, poate, ni se spune în învățătura de credință” presupune o oarecare 
nesiguranță; (2) că, ceva mai încolo, Sf. Vasilie, spre a întări ideea că nu trebuie să se deducă 
din deosebirea rangului o deosebire a firii, dă ca pildă îngerii. Deci dacă primim neabătut ceea 
ce se spune aici despre îngeri, atunci în acelaşi chip trebuie să primim cuvintele Sfântului 
Vasilie despre Duhul Sfânt, adică faptul că el, neînvoindu-se să primească o deosebire între 
fiinţa Aceluia şi cea a Fiului lui Dumnezeu, admite totuşi o deosebire ca rang. La aceasta 
Marcu cu indreptatire răspunse că a primi o idee potrivnică pe temeiul unei presupuneri, 
numai spre a o respinge de îndată ce ai primit-o, nu arată nici un semn de nesiguranță; iată 
deci ce vrea să spună Sf. Vasilie când zice: „Că Duhul stă al doilea după Fiul ca rang, aceasta, 
poate, ni se spune în învățătura de credință.” Pe deasupra, trimiterea la pilda îngerilor nu face 
decât să întărească ideea primită de Sf. Vasilie pe temeiul unei presupuneri, şi astfel tăria 
argumentului său nu este nicidecum slăbită. 


Spre a dovedi că ideea cuprinsă în varianta adăugită a latinilor asupra purcederii 
Duhului Sfânt de la Fiul este cu totul străină Sfântului Vasilie, Marcu făcu trimitere la înseși 
cuvintele Părintelui din epistola către fratele său, Grigorie al Nissei: „Orice bunătate dată 
nouă de puterea lui Dumnezeu o numim lucrarea harului celui atotlucrător, cum zice 
Apostolul: Şi toate acestea le lucrează unul şi acelaşi Duh, împărțind deosebi fiecăruia precum 
voieşte (1 Cor. 12, 11). Ci intreba-vom: oare împărțirea darurilor către cei vrednici de ele îşi 
are obârşia numai de la Duhul Sfânt? Scripturile ne învaţă să credem că Începătorul împărțirii 
darurilor ce lucrează în noi prin Duhul Sfânt este Cel Unul-născut al lui Dumnezeu, căci 
Scriptura ne spune că toate printr'însul s-au făcut (loan 1, 3) şi toate întru dânsul împreună 
stau (Col. 1, 17).” Ceva mai jos Sf. Vasilie urmează: „Aşadar, întrucât Duhul Sfânt, de la Care 
toate darurile cele bune se impart făpturilor celor zidite, tine de Fiul, cu Carele în chip 
nedespartit este primit, şi îşi are existența de la Tatăl, ca de la Pricina de la carea purcede, 
înseamnă că prin aceasta El are o însuşire aparte a osebirii Sale ca Persoană, adică faptul ca 
este cunoscut prin Fiul şi cu EI, şi este de la Tatăl.” 


Cu toată limpezimea cu care cuvintele de mai sus dovedeau veşnica purcedere a Duhului 
Sfânt de la Dumnezeu Tatăl şi dependenţa Sa de Fiul numai în ce priveşte împărțirea darurilor 
către zidirile Sale, totuşi loan, cu dinadinsul jucându-se cu cuvântul tine de, îi dădu înţelesul 
de purcedere după existenţă şi, legând de cuvintele Sfântului Vasilie cele spuse tot de către el 
lui Evnomie, dădu la iveală următorul silogism: „Fiul este Principiul, fiind Dumnezeu din 
Dumnezeu; aceeaşi legătura pe care Fiul o păstrează cu Tatăl, ținând de El, o păstrează şi 
Duhul Sfânt cu Fiul, ţinând de El. Iată de ce Fiul e numit al doilea în orânduială şi rang, iar 
Duhul Sfânt al treilea. Această orânduială este orânduiala purcederii lor.” Întregul raționament 
nu are nici un temei în adevăratele cuvinte ale Sfântului Vasilie. „Înţelesul verbului ţine de,” 
spuse Marcu către potrivnicul său, „e definit de către cuvintele cele mai apropiate: cu Carele 
în chip nedespartit este primit. Iar în ce priveşte cuvintele al treilea ca orânduire şi rang, ele nu 
sunt rostite de către Sf. Vasilie, care zice doar că Evnomie susține o asemenea părere. Este 
totuşi trebuință,” urmă Marcu, „ca Persoanele Treimii să se afle într-o anume orânduire 

îndesineşi. Fiul cel unu, Carele ca Unul-născut din cea nefăcută Lumină străluceşte, trebuie 
numărat îndată după acea Lumină, şi deci Duhul Sfânt trebuie numărat al treilea, ca nu 
cumva, nefiind osebit de Fiul prin orânduire, să fie luat drept Fiul.”[163] Aceasta este şi 
părerea Sfântului Vasilie; altfel, dacă ar fi pus pe Duhul în aceeaşi legătură cu Fiul precum 
Fiul este cu Tatăl, atunci nu l-ar mai fi învinuit pe Evnomie ca pe un îndrăzneț înnoitor pentru 
a fi numit pe Duhul al treilea ca orânduire şi rang. 


Voind a dovedi că Sf. Vasilie nu putea respinge purcederea Duhului Sfânt de la Fiul ca 
pe o înnoire, loan cită cuvintele Sfântului Athanasie cel Mare din convorbirea sa cu Arie la 
Sinodul de la Nikeia şi din epistola sa către Serapion. În primul loc, potrivit variantei lui loan, 
se spune: „Dacă Duhul Sfânt nu este din Fiinţa Tatălui şi Fiului, atunci cum se face că Fiul 
pune Numele Său în predania sfințirii (adică în porunca sfințirii sau botezului), când zice: 
Mergând învăţaţi toate neamurile, botezându-i pre ei în Numele Tatălui şi al Fiului şi al 
Sfântului Duh.”[164] În ultimul citat se spune: „Duhul primeşte de la Fiul, după cuvântul 
Domnului: dintru al Meu va primi şi va vesti vouă.” Despre Fiul se spune: Eu am venit întru 
numele Tatălui meu (loan 5, 43); iar despre Duhul: Duhul cel Sfânt, pre carele-l va trimite 
Tatăl întru Numele meu (loan 14, 26). 


Dacă Duhul fata de Fiul are aceeaşi orânduială şi fire (taxin kai fusin) precum are Fiul 
fata de Tatăl, cel ce numeşte Duhul făptură va cugeta negreşit acelaşi lucru şi despre 
Fiul.[165] Însă Marcu, ca răspuns la întâia premisă, observă pe bună dreptate că „şi noi 
mărturisim că Duhul Sfânt este al treilea ca orânduială în Dumnezeiasca Treime; dar este cu 
adevărat lucru de mirare cum de socotiți că s-au spus lucruri ce nu s-au pomenit vreodată 
undeva, numai ca El să fie al treilea şi ca rang!” În ce priveşte al doilea citat, spuse Marcu, 
„Sf. Athanasie a scris acestea împotriva pnevmatomahilor, cei ce aşezau pe Duhul Sfânt mai 
prejos de Fiul, numindu-l făptură. Voind a dovedi că Duhul Sfânt este de aceeaşi cinste şi 
deofiinţă cu Tatăl şi Fiul, Sf. Athanasie arată că Duhul Sfânt in Scriptură este aşezat in rand 
cu Tatăl şi Fiul şi are aceeaşi voinţă şi lucrare. Dascălii Bisericii au folosit întotdeauna acest 
argument spre a dovedi unitatea firii unei Persoane cu cealaltă. Dacă Sf. Athanasie a gândit la 
fel ca voi, atunci de ce nu zice că Fiul are existenţa de la Tatăl iar Duhul Sfânt de la Fiul, sau 
că Tatăl naşte pe Fiul iar Fiul dă la iveală pe Duhul? El însă doar asemuieste lucrările lor în 
iconomia mântuirii omului.” Ca încheiere, Marcu pomeni înseşi cuvintele Sfântului Athanasie 
în care el numeşte pe Dumnezeu Tatăl singura obârşie a Dumnezeirii.[ 166] 


loan încercă să-şi apere părerea cu cuvintele Sf. Vasilie, luate din Omilia lui despre 
Sfântul Botez: „Trebuie să mărturisim un Tată, un Fiu, un Duh: nu doi Tati, nici doi Fii, căci 
Duhul nu este Fiul, nici este numit astfel; iar din Duhul nu primim pe nimeni, aşa cum 
(primim) pe Duhul de la Fiul.”[167] Acesta este înţelesul real al cuvintelor, primit de către 
Marcu al Efesului. Dar Ioan traduse şi talcui ultimele cuvinte în chip diferit.| 168] Disputa este 
vrednică de pomenire pentru că a dat prilej scolasticilor latini să pună în discuție problema 
darurilor duhovniceşti: trebuie oare socotite a fi create sau nu? 


Întrebarea cu pricina, pe lângă faptul că nu prea avea de-a face cu subiectul principal al 
disputei şi cu tâlcuirea locului luat din Omilia pusă pe seama Sf. Vasilie, i-ar fi adus prea 
puţin folos lui Marcu prin rezolvarea ei, nefăcând altceva decât să lungească controversa. 
Marcu ştia foarte bine câte dispute au pornit de la această întrebare pe la mijlocul veacului al 
patrusprezecelea în Biserica din Constantinopol, în vremea disputelor despre Fiinţa 
Dumnezeiască şi lucrări şi despre crearea sau necrearea darurilor duhovniceşti. Chiar spre 
sfârşitul şedinţelor private de la Ferrara, când subiectul discuţiei era fericirea drepţilor, s-a 
propus şi această problemă. La vremea aceea Marcu a refuzat să dea vreun răspuns căci, zice 
Siropulos, Împăratul statornicise şi poruncise mai înainte ca nimenea să nu îndrăznească a 
răspunde la asemenea intrebari.[169] Acum iarăşi, în ciuda faptului că potrivnicul său îi ceru 

de trei ori să dea un răspuns, Marcu rămase tăcut. lar pentru un judecător nepărtinitor, tăcerea 
sa era mai bună decât o mie de cuvântări iscusite, pe care le-ar fi putut tine, dacă ar fi dorit, 
asupra unui subiect ce nu era deloc nou pentru el, şi pe care, fireşte, îl cercetase temeinic din 
scrierile teologilor săi. Ştia mai dinainte cum avea să fie înțeleasă hotărârea sa dar, nedorind a 
da prilej unor noi dispute, rămase tăcut. Împăratul, înțelegând ce jertfă făcea Marcu pentru 
pacea de obşte, îi luă partea şi-i puse în vedere în două rânduri celui ce întreba că problema cu 
pricina nu tine de subiectul discutat şi că grecii nu veniseră să răspundă la asemenea 
întrebări.| 170] 


Disputele continuară apoi pe tema altor locuri de la Sfinţii Părinţi. Însă acea şedinţă a 
adunării, a şasea la Florenţa, a fost ultima dintre cele la care amândouă părţile au luat parte la 
controversă. Împăratul, obosit de tărăgănarea lucrurilor, îi încredință lui Marcu sarcina ca 
până la următoarea şedinţă să pregătească o expunere a principalelor temeiuri ale învățăturii 
ortodoxe asupra subiectului in discutie.[171] 


Deci în şedinţa următoare (17 martie) Marcu a vorbit înaintea Sinodului şi, înfățişând 
rând pe rând locuri din Evanghelie şi Apostol, hotărârile Sinoadelor şi mărturiile Părinților de 
până la al Treilea Sinod Ecumenic, arătă cum autoritatea Scripturii şi învățătura Bisericii din 
vechime întăreau dogma mărturisită în toată curatia ei de Biserica Ortodoxă Răsăriteană, şi 
respinse nou-scornita învățătură a Bisericii Romei. lată un fragment din cuvântul său: 


„Întâi de toate, Însuşi Dumnezeu Cuvântul, întâiul Grăitor de Dumnezeu şi Dascăl al celor 
Dumnezeieşti, în cel de pe urmă cuvânt către ucenicii Săi le-a spus, când le-a împărtăşit 
tainele teologiei: Iara când va veni Mângâietorul pre care eu îl voi trimite vouă de la Tatăl, 
Duhul Adevărului carele de la Tatăl purcede, Acela va mărturisi pentru Mine. Aici, prin trei 
graiuri, Mântuitorul nostru a aşezat cele trei Persoane Dumnezeieşti în legătura uneia cu 
cealaltă. Despre Duhul zice, când va veni; despre Sine şi Tatăl, pre care eu îl voi trimite vouă 
de la Tatăl; apoi numai despre Tatăl, carele de la Tatăl purcede. Oare nu vedeți straşnica 
acrivie a Dumnezeieştii învățături? Cuvintele când... va veni arată slobozenia şi marea 
vrednicie a Duhului. Când zice: pre care eu îl voi trimite vouă de la Tatăl, arată voia Sa şi a 
Tatălui pentru trimiterea Duhului Sfânt. Dar când zice: Carele de la Tatăl purcede, El arată 
Pricina Duhului, de la carea Îşi ia fiintarea. (...) Dar de ce Domnul, după ce a pomenit de Sine 
şi a pus pe seama Sa şi a Tatălui trimiterea Duhului Sfânt, nu a spus despre purcederea 
Aceluia: “Carele de la Noi purcede’? Negresit că ar fi spus aceasta, de ar fi mărturisit 
purcederea Duhului Sfânt şi de la Sine. Iar cum că purcederea de la Tatăl alcătuieşte o insusire 
personală a Duhului Sfânt şi, ca urmare, nu poate fi vorba aici de nici un fel de ‘Filioque,’ 
mărturiseşte Sf. Grigorie. Zugrăvind însuşirile personale ale Persoanelor Dumnezeieşti, el 
zice: “Păstrându-ne în hotarele date nouă, vom infatisa pe Cel Nenăscut, Cel Născut şi Cel 
Purcezător din Tatăl.'[ 172] Deci dacă însuşirea personală a Sfântului Duh este purcederea Sa 
din Tatăl, şi nu o purcedere oarecare, iar însuşirea personală trebuie să se suprapună pe deplin 
cu persoana căreia îi aparține ca persoană, necuprinzând în sine ceva mai mult sau mai putin — 
atunci, de este un Duh Sfânt, El purcede de la Tatăl; iar de purcede cineva de la Tatăl, atunci 
este Duhul Sfânt. 


Pavel, ucenicul lui Hristos, scrie în Epistola sa către Corintheni: Însă noi nu am luat 
duhul lumii, ci Duhul cel din Dumnezeu (1 Cor. 2, 12). Şi să nu creadă cineva că în acest loc 
prin numele de Dumnezeu s-ar putea înțelege Fiul. Sf. Ioan, deslusind[173] această teologie în 
descoperirea sa către Grigorie Făcătorul de Minuni în cugetarea despre Fecioara Maria, zice: 
“Unul este Duhul Sfânt, primindu-si fiintarea de la Dumnezeu şi arătându-se oamenilor prin 
Fiul.” Este vădit că aici nu trebuie să înțelegem că în cuvintele “primindu-şi fiintarea de la 
Dumnezeu” ar fi vorba de Fiul, căci altfel nu s-ar fi spus: şi arătându-se oamenilor prin Fiul. 


(...) 

După Dumnezeiescul Apostol Pavel, iată şi pe ucenicul său, fericitul Dionisie. (...) 
Arătând deosebirea între Persoanele Dumnezeieşti, el zice: “Singurul izvor al Dumnezeirii 
mai presus de ființă este Tatal’.[174] Deci dacă Tatăl este singurul izvor al Dumnezeirii, 
deosebindu-se prin aceasta de Fiul şi de Duhul Sfânt, atunci nici Fiul, nici Duhul Sfânt nu pot 
fi izvor al Dumnezeirii dimpreună cu Tatăl. Acelaşi lucru îl spune şi Sf. Athanasie cel Mare în 
Omilia sa despre veşnica fiintare a Fiului şi Sfântului Duh. Noi ne deosebim, zice el, atât de 
iudei cât şi de cei ce defaimă creştinătatea, cei ce tăgăduind pe Dumnezeu din Dumnezeu, zic 
asemeni iudeilor că este un singur Dumnezeu, neintelegand că este un singur nenăscut şi un 
singur izvor al Dumnezeirii — Tatăl — ci înțelegând că El nu are Fiu sau Cuvânt Vietuitor. 


Ci să vă arătăm şi hotărnicirile Sinoadelor Ecumenice: ele întăresc învăţătura noastră. 
lată cum grăieşte Întâiul Sinod Ecumenic, prin gura lui Leontie, Episcopul Chesariei, către 
filosoful cel ce se îndoia: “Primeşte Dumnezeirea cea una a Tatălui, Carele a zămislit pe Fiul, 
şi a Fiului născut din El, şi a Duhului Sfânt purcezător din acelaşi Tata şi aparținător Fiului, 
cum zice Dumnezeiescul Apostol: Iar de nu are cineva Duhul lui Hristos, acela nu este al Lui 
(Rom. 8, 9).’ Prin cuvintele “aparținător Fiului” Părinţii înțeleg că deşi Duhul Sfânt nu 
purcede de la Fiul, El nu Îi este străin, fiind al Lui prin fiinţă, deoființă cu El. Tot aşa învață 
Vasilie cel Mare: “Duhul este numit Hristos, fiind unit fiintial cu Hristos.'[175] Daca Sf. 
Vasilie ar fi incuviintat existența Duhului de la Fiul, cum zice cartea cu adăugiri străine, 
atunci nu ar mai fi zis: “fiind unit fiintial cu Hristos,” ci “purcezând şi primind existență de la 
El.’ 


Al Doilea Sinod Ecumenic, dorind a desluşi cuvintele Crezului de la Nikeia, “şi întru 
Duhul Sfânt, şi să arate mai limpede, împotriva ereticilor, cum anume Duhul Sfânt este 
numărat împreună cu Tatăl şi Fiul, grăieşte astfel în simbolul său: “credem în Duhul Sfânt, 
Domnul şi de viata dătătorul, Carele din Tatăl purcede, Cela ce împreună cu Tatăl şi cu Fiul 
este închinat şi slăvit.” Trebuie să băgăm de seamă aici telurile urmărite de Părinți atunci cand 
au scris aceste cuvinte. Sinodul dorea să înfățişeze felul unirii Duhului Sfânt cu Tată şi cu 
Fiul, dar iată cu câtă osebire însemnează Sinodul apropierea Duhului Sfânt de Tatăl şi de Fiul. 
Părinţii nu au spus că Duhul e numărat cu Tatăl şi Fiul, ci că El purcede din Tatăl şi este 
împreună închinat şi împreună slăvit cu Tatăl şi cu Fiul, adică este de aceeaşi cinste şi 
deoființă cu Ei. Dacă Sinodul incuviinta purcederea Duhului de la Tatăl şi de la Fiul, atunci de 
ce, când a vorbit de Tatăl şi de Fiul, nu a spus: “Carele de la Tatăl şi de la Fiul purcede, Cela 
ce împreună cu Tatăl şi cu Fiul este închinat şi slavit’? Aşa ar fi trebuit să spună Sinodul daca 
ar fi fost de partea unei astfel de învățături. Dar întrucât în primul caz Părinții nu au pomenit 
pe Fiul când au arătat pricina purcederii, dar L-au pomenit în al doilea loc, când au arătat 
deopotrivă cinstirea şi deofiintimea Sa, este limpede că nu primeau purcederea Duhului Sfânt 
şi de la Fiul. Faptul că această desluşire este desăvârşită, iar nu pe jumătate desăvârşită, cum 
voi ziceti, se vădeşte din aceea că nici unul dintre Sinoadele următoare n-a dat o nouă formă 
desluşirii şi nu a adăugat că Duhul purcede de la Fiul. Dimpotrivă, toate Sinoadele au oprit şi 
au osândit prin hotărârile lor adăugirea, ca şi cum proroceşte ar fi văzut mai dinainte ceea ce 
avea să se petreacă între voi. 


Grigorie Teologul, rămânând cu totul credincios sieşi şi altor Părinţi, zice: “Tot ceea ce 
are Tatăl aparține şi Fiului, afară de obarsire.’ 


Al Treilea Sinod Ecumenic, după ce a ascultat crezul nestorian (înfățişat de presviterul 
Harisie), care între altele cuprindea şi următoarele: “Duhul Sfânt nu este Fiul, nici nu-şi ia 
fiintarea prin Fiul,” a primit şi a incuviintat acea teologie ca fiind cea a Părinților şi potrivită 
cu Dumnezeiasca Scriptură, fără a aduce vreo pricină împotriva ei. Dar în hotărârea asupra 
Crezului, Sinodul a însemnat: “Dacă cineva, fie Episcop, preot ori mirean, se va găsi fie 

susținând, fie învățând cele cuprinse în mărturisirea înfăţişată de presviterul Harisie privitor la 
întruparea Fiului cel Unul-născut al lui Dumnezeu, sau[176] necinstitoarea şi nelegiuita 
învăţătură a lui Nestorie, va cădea sub osânda acestui sfânt şi Ecumenic Sobor.'[177] Vedeţi, 
Părinților, care învăţătură din acest Crez e numită de către Sinod necinstitoare şi nelegiuită? 
Învățătura despre întruparea Fiului cel Unul-născut al lui Dumnezeu. Vedem deci că dogmele 
legate de teologhisire[ 178] au fost aflate de către Sinod a fi sănătoase, evlavioase şi fara 
greşală. Aceasta iarăşi aduce nu puţină dovadă în sprijinul învăţăturii de obşte a Bisericii, cum 
că Duhul Sfânt nu purcede de la Fiul. 


Iar când fericitul Chiril, pricindu-se cu Nestorie asupra purcederii Duhului Sfânt, dădu 
oarecare temei a crede că incuviinta purcederea Duhului de la Fiul, Theodorit, mustrându-l în 
numele Episcopilor Răsăriteni, a scris: “Dacă el (Chiril al Alexandriei) numeşte Duhul ca 
aparținând Fiului, în înţelesul că este deofiinta cu Fiul şi purcede de la Tatăl, atunci ne invoim 
cu el şi numim cuvintele lui ortodoxe; dar dacă înțelege că Duhul îşi primeşte existenţa de la 
Fiul sau prin Fiul, atunci lepădăm cuvintele lui ca viclene şi hulitoare. Căci noi credem pe 
Domnul, Carele a zis: Duhul adevărului, Carele din Tatăl purcede.” Răspunzând învinuirii 
într-o epistolă către un oarecare Episcop Evtropie, Chiril se plânge a fi fost ponegrit de către 
acesta din pricina duşmăniei ce i-o purta şi a prieteniei sale cu Nestorie. Tot el scria în 
apologia sa ca ‘desi Fiul purcede din Tatăl, El nu e totuşi străin de Fiul, căci Fiul le are pe 
toate de obşte cu Tatăl.” lată deci că incuviinteaza acea parte a învățăturii în care Theodorit 
este de acord cu el. În sfârşit, la încheierea păcii cu răsăritenii, fericitul Chiril i-a scris pe 
aceeaşi temă lui loan al Antiohiei. Aici el vorbeşte din nou despre purcederea Duhului Sfânt 
şi despre Crez: ‘Nu ne îngăduim nici nouă şi nici altora a schimba un singur cuvânt în 
Simbolul Credinței, a scoate o singură silabă, pururea luând seama la cel ce a zis: Nu ridica 
hotarele vecinice, carile le-au pus părinţii tăi (Pilde 22, 28), că nu ei au fost cei ce au vorbit, ci 
Duhul lui Dumnezeu şi Tatăl, Carele purcede de la El, nefiind însă străin Fiului în ce priveşte 
ființa Sa.’ Puteţi vedea şi de aici cu care parte a despartamantului lui Theodorit se învoieşte 
Chiril. La primirea epistolei de către răsăriteni, Theodorit, găsind că teologia ei se potriveşte 
cu propria învățătură şi cu cea a Scripturii, scrise lui loan al Antiohiei următoarele: ‘Cea din 
urmă epistolă (a lui Chiril) e împodobită cu evanghelicească bunacredinta, căci în ea Domnul 
nostru lisus Hristos este primit ca Dumnezeu desăvârşit şi om desăvârşit, Duhul Sfânt 
neluându-şi fiintarea de la Fiul sau prin El, ci purcezând de la Tatăl şi aparținând Fiului. 
Aflând dreaptă epistola sa, am adus laudă Celui ce a tămăduit pe cei gângavi şi a schimbat 
răsunările cele lărmuitoare întru desăvârşită armonie’.” 


„Vedem din toate acestea,” încheie Marcu, „că noi învăţăm potrivit Sfintei Scripturi şi 
Sfinţilor Părinţi şi Dascăli, nimica schimbând ori strâmbând în dogmele predanisite noua, 
nimica adăugând ori scoțând din ele, şi neaducând nimic nou.” 


Ioan intrerupse de mai multe ori cuvântul lui Marcu cu observaţiile sale, cum că s-ar fi 
abătut de la rânduiala statornicită a discuţiei. Însă apărătorul Ortodoxiei răspunse: „Toate 
şedinţele de mai înainte s-au scurs cercetându-se două sau trei locuri de la Părinți. Acest fel de 
desfăşurare a discuţiei nu poate dura la nesfârşit, de-aceea ne-am înţeles să infatisam de-a 
dreptul temeiurile noastre, scotandu-le nu din izvoare măsluite ori putin cunoscute, nici din 
locuri îndoielnice şi corupte, ci din Sfintele Scripturi şi din locurile de la Părinți primite de 
către toți. De vom rămâne şi pe mai departe la unul şi acelaşi subiect, nu vom mai sfârşi 
niciodată cu respingerea cuvintelor şi răspunsurilor voastre.” 


Apoi loan găsi de cuviință să proclame în chip solemn că „Biserica Romei nu 
incuviinteaza existenţa a două principii sau cauze în Treime, ci numai o cauză şi un principiu, 
anatematizand pe toţi cei ce cred dimpotriva.”[179] Aici Ioan ocoli cu dinadinsul să 
desluşească deplin ce anume vrea să spună, căci nu refuzase niciodată să recunoască pe Fiul 

drept cauză a Duhului Sfânt, ci spuse că Tatăl este cauza primă a Duhului, iar Fiul îşi trage 
puterea de la Tatăl spre a da la iveală pe Duhul, nu din Sine, ci din Tatăl.[ 180] Cuvintele lui 
loan nu au rămas fără urmări. 


Împăratul, socotind că, în ce-l priveşte, făcuse tot ce se putea spre a susține Ortodoxia, 
statornici o adunare aparte a grecilor la reşedinţa Patriarhului. Acolo el arătă episcopilor ca 
timpul trecea foarte iute, pe când discuţiile făcuseră mult prea puţin pentru ca lucrurile să 
înainteze. Este vremea, spuse el, să punem capăt discuţiilor şi să căutăm alte mijloace pentru 
împăcarea noastră cu Biserica Latină. Mijloacele se află în mâinile voastre, părinții mei! 
Fratele loan a spus în fața întregului Sinod că latinii primesc o singură cauză a Fiului şi 
Duhului Sfânt: Tatăl. Apoi Împăratul le arătă o expunere în scria a învățăturii, dată lui de către 
Ioan. 


Dar Episcopii, stiind bine dublul inteles ascuns sub cuvintele folosite de Ioan in 
expunerea scrisă a învățăturii latine, căutară un temei mai puternic pentru pace. Atenţia 
tuturor se abătu spre epistola lui Maxim Mărturisitorul (sec. VII), care în acea vreme scria 
astfel despre creştinii romani: „Chemând în ajutor mărturia Părinților Romani şi a lui Chiril al 
Alexandriei (din tâlcuirea la Evanghelia Sfântului Ioan), romanii nu spun că Fiul este pricina 
Duhului, căci ei ştiu că pricina Fiului şi Duhului este Tatăl — al Unuia prin naştere, iar a 
Celuilalt prin purcedere; ci doar arată că Duhul este trimis prin Fiul, şi prin aceasta înfăţişează 
apropierea şi nedeosebirea ființei lor.”[181] Grecii primiră cu mare plăcere mărturia lui 
Maxim despre romanii din vechime. „Dacă latinii propovăduiesc învățătura despre purcederea 
Duhului Sfânt potrivit mărturiei lui Maxim,” spuseră Episcopii greci, „atunci nu mai este 
trebuinta de alte discuţii, şi unirea cea de mai înainte a Bisericilor poate avea loc.” 


Însă latinii nu se puteau învoi la aceasta. Ei voiau să aibă ultimul cuvânt, cerând 
continuarea şedinţelor Sinodului. Împăratul abia de se mai arăta la Sinod, fără nici o tragere 
de inimă. Pentru a nu reîncepe disputele, el îi opri să se mai arate pe cei doi luptători pentru 
Ortodoxie, Marcu al Efesului şi Antonie al Iracliei.| 182] 


În cursul ultimelor două şedinţe solemne (21 şi 24 martie), când loan Provincialul, 
observând absenţa vajnicilor săi potrivnici, ceru cu încăpățânare revenirea lui Marcu, 
Împăratul răspunse trufaşului scolastic: „Nu mai dorim acum să reînnoim disputele; iată de ce 
lipseşte Marcu. Am venit aici doar spre a răspunde cererii voastre. Spuneţi ce vreţi, noi nu 
vom mai răspunde.” 


Astfel de-a lungul ultimelor două şedinţe Ioan a fost singurul vorbitor de la Sinod. În 
prima şedinţă el cită mărturiile Părinților Răsăriteni care, după părerea lui, întăreau învățătura 
Bisericii Romei. În ultima şedinţă, nu atât respingând cuvintele lui Marcu, cât mai curând 
schimbându-le, el invocă cuvintele Părinților Răsăriteni care, chipurile, s-ar fi învoit cu 
această învățătură. Nici un grec nu a rostit vreun cuvânt de răspuns: aşa era voia Împăratului. 
Numai către sfârşitul şedinţei Isidor al Rusiei zise în treacăt că în zadar se socoteşte biruitor 
cel ce rămâne a alerga singur, de nu are potrivnici care să se intreaca cu el.[ 183] 


Sesiunea solemnă luă sfârşit. Papa trimise vorbă Patriarhului că, de vreme ce grecii 


refuzaseră a continua disputele, trebuie fie să arate că se învoiesc cu învățătura Bisericii 
Romei, fie să se întoarcă acasă către Paşti (5 aprilie).[ 184] 

CAPITOLUL VII 


Mijloacele tăinuite de împăcare a grecilor cu învățătura latină despre Filioque. 


Cam pe atunci începu o istovitoare şi grea luptă între conştiinţa Împăratului şi cererile 
latinilor, între planurile de a-şi ajuta Imperiul şi teama de a cădea sub învinuirea obştească de 
trădare a Ortodoxiei. Orice nădejde pentru o adevărată pace creştină în Biserică era pierdută: 
ea trebuia cumpărată printr-un târg. Dar cum să dea acestui târg o înfăţişare cât mai cinstită? 
Cum va putea să dea socoteală de el înaintea propriei Biserici, înaintea propriului popor? lată 
câteva din întrebările de căpetenie ce alcătuiau un subiect de gândire nu tocmai lesnicios 
pentru Împăratul strâns din toate părțile. 


În şedinţele aparte ale grecilor el spunea: „Eu sunt apărătorul Bisericii. Datoria unui 
apărător în această împrejurare tine mai întâi de păstrarea şi apărarea învățăturii Bisericii, 
lăsând slobod pe oricine voieşte să o apere şi ținând deoparte pe cei înclinați spre dispute şi 
contrazicere; iar în al doilea rând, de păstrarea tuturor oamenilor noştri întru acelaşi 
duh.”[185)] Altădată, când grecii, obosiţi, îi cerură să pună capăt disputelor cât mai curând cu 
putinţă, răspunse: „Aceasta nu atârnă de mine, ci de Biserică. De aş pune piciorul în prag şi s- 
ar întâmpla vreo vătămare, toate nemulțumirile ar cădea asupra mea. Este o lucrare a Bisericii 
şi cere mare băgare de seamă, având nevoie de un Sinod Bisericesc.”[186] Când Papa şi 
Cardinalii îl grăbiră să încheie pacea, el răspunse iarăşi: „Nu sunt stăpânul Sinodului; nu 
doresc o unire cu sila.”[ 187] 


Aşa vorbea şi se pare că aşa şi făcea Împăratul, nehotărând nimic fără sfatul Episcopilor, 
folosind în acelaşi timp felurite mijloace spre a-şi atinge țelul ce-l avea în vedere. Deveni 
foarte apropiat membrilor celor mai devotați unirii, Vissarion al Nikeii, Isidor al Rusiei şi 
Grigorie Singhelul. Cu ei se sfătuia şi prin mijlocirea lor îndupleca şi cugetele celorlalți 
membri către țelul dorit de el.[188] 


Spre a înțelege mai bine lucrurile, merită să arătăm de ce tânjeau acei oameni după 
unirea cu Roma. Vissarion îşi asigura prietenii că înclină spre partea latinilor fiindcă fusese 
convins de numărul mărturiilor ce păreau să întărească învățătura latină asupra purcederii 
Duhului Sfânt. Dar am văzut ce biruinta strălucită câştigase Marcu al Efesului asupra 
mincinoaselor lor dovezi. Nu se poate ca eruditul Vissarion să nu fi simţit şi el acest lucru, 
căci nu l-a contrazis pe Marcu, nici nu i-a cerut să-i desluşească nedumeririle. Dacă fusese în 
chip sincer legat de vechea sa credință, atunci negreşit că nu i-ar fi fost uşor să şi-o schimbe. 
Nu, nu era vorba de dragoste de adevăr, ci alte lucruri pe care le avea în vedere au 
precumpănit la alăturarea sa latinilor — foarte probabil dorinţa de a face pe placul lui Ioan şi 
nădejdea unor onoruri din partea curții romane. Foarte interesantă este părerea lui despre unul 
dintre foştii apărători ai învățăturii latine, Nichita al Thessalonicului, care totuşi socotea 
neindreptatita adăugirea la Crez. „El mărturisise,” scria Vissarion, „că concluzia era dreaptă 
(adică faptul că Duhul Sfânt purcede de la Fiul), dar discuta, putem zice, despre umbra 
măgarului, afirmând că nu se cuvine a adăuga la Crez nici măcar ceea ce este adevărat. lată o 
dovadă de adânc simțământ religios şi înțelepciune!” Oare ironia cuvintelor lui dovedeşte 
dragostea sa pentru adevăr? Dar acelaşi lucru îl scrisese şi el în epistola către Alexie Laskaris, 
unde îşi explica motivele pentru care s-a invoit cu latinii.| 189] Isidor însuşi, în ultima şedinţă, 
atrăgea atenția lui loan Provincialul că argumentele sale, la care nu i se dăduse nici un 
răspuns, nu-i dădeau dreptul să pretindă că biruise pe greci; şi, cu toate acestea, îndată după 

încheierea şedinţei, el a fost cel dintâi care a votat în favoarea latinilor. Este destul de limpede 
ca, şi în cazul lui Isidor, nu încredințarea asupra adevărului l-a îmboldit să facă ceea ce a 
făcut, ci unele dorinţe şi nădejdi asemănătoare celor nutrite de Vissarion. Cât despre Grigorie, 
care mai apoi a urcat pe Scaunul jalnicului Patriarh Iosif, iată ce spunea despre sine în clipele 
sale de sinceritate: „Ştiu că dacă ne unim cu Biserica Latină vom fi blestemati, da, chiar 
înainte de a ajunge la Venetia; şi chiar dacă nu ne unim, tot vom fi blestemati. La urma urmei, 
este mai bine să ne unim şi apoi să purtăm blestemul.”[ 190] Iată ce fel de oameni se aflau in 
jurul lui loan! 


Când cei nemulțumiți de cursul pe care-l luaseră lucrurile cerură voie Împăratului să se 
întoarcă acasă, el nu mai îngădui nimănui să iasă din oraş,[ 191] îi invinovatit de laşitate, de 
nepăsare faţă de binele obştesc, amenintandu-i cu mânia sa.[192] În adunările aparte el arăta 
grecilor folosul încheierii păcii, vorbindu-le despre propriile strădanii şi despre pilda vremilor 
trecute, când întrebându-i pe dregătorii civili de la Sinod şi cerându-le părerea, când oprindu-i 
să voteze. 


Între timp, în locul tuturor înlesnirilor făgăduite grecilor, Papa i-a ţinut mai mult decât la 
Ferrara în aşteptarea ajutorului făgăduit. De la sosirea lor la Florenţa (la 8 februarie) nu au 
primit nici un ban până la 22 mai,[193] iar atunci li s-a plătit doar întreţinerea pe două luni. 
Restul banilor au fost plătiți numai după iscălirea ultimei hotărâri asupra unirii.[194] 
Hristofor, împărțitorul mărinimiei papale, avu chiar neobrazarea de a porunci ca lui Marcu al 
Efesului să nu i se dea nimic. „Mănâncă pâinea Papei,” spuse Hristofor, „şi i se împotriveşte.” 


lată deci care era starea grecilor atunci când se discutau mijloacele săvârşirii unirii cu 
Biserica Romei. Preavizul Papei era foarte scurt.[195] În lunea din Săptămâna Mare (30 
martie) Împăratul convocă un sfat în apartamentele Patriarhului bolnav. Înainte de începerea 
sa grecii se uitară prin cărțile la care făcuseră trimitere latinii.[196] De îndată ce începu 
discuţia asupra unirii, Isidor al Rusiei a fost cel dintâi care şi-a făcut cunoscut votul. „Este mai 
bine,” a spus el, „să ne unim cu latinii trup şi suflet, decât să ne întoarcem fără a fi sfârşit cele 
începute. Fireşte, ne putem întoarce, dar cum ne vom întoarce — pe unde şi când?” Vissarion 
luă partea părerii lui Isidor. Dar Dosithei al Monemvasiei, loctiitorul Scaunului Ierusalimului, 
răspunse cu înfocare: „Ce vrei să facem? Să ne întoarcem acasă pe cheltuiala Papei şi să ne 
trădăm învăţătura? Mai bine mor decât să primesc credinţa latină.” Isidor încercă să-l 
incredinteze că nu numai Părinții Apuseni, ci şi cei Răsăriteni admit purcederea Duhului Sfânt 
de la Fiul. Antonie al Iracliei, locţiitorul Scaunului Alexandrin se împotrivi, zicând că 
Sinoadele şi toți Părinții Greci învaţă că Duhul Sfânt purcede numai de la Tatăl. Dar Marcu, 
îndrăznind mai mult decât ceilalți, proclamă că latinii nu erau doar schismatici, ci şi eretici. 
„Biserica noastră,” spuse Marcu, „a păstrat tăcerea asupra acestui lucru, fiindcă latinii sunt 
mai puternici şi mai numeroşi decât noi; dar noi de fapt am rupt toate legăturile cu ei tocmai 
fiindcă sunt eretici.[197] Pacea cu ei se poate reface numai atunci când se vor lepăda de 
adăugirea la Crez şi vor primi învățătura noastră despre purcederea Duhului Sfânt.” „Dar 
atunci,” întrebă Împăratul, „cum răspunzi mărturiilor Părinților Latini înfăţişate de către 
latini?” Marcu răspunse: „Nu sunt încredințat că ele sunt cu adevărat cuvintele unor Sfinți 
Părinţi. Noi nu avem nici una din scrierile lor.” Mai apoi, în timpul aceleiaşi discuţii, Marcu 
adăugă că „mărturiile latine ale Părinților trebuie comparate cu mărturia lui Maxim 
Mărturisitorul asupra credinței Bisericii Romei şi, de asemenea, cu mărturiile Sinoadelor 
Ecumenice.” 198] 


Deci chiar de la începutul discuţiilor despre unire avu loc o dezbinare între cei ce 


discutau! Trei Vicari ai Patriarhatelor Răsăritene apărau cu tărie Ortodoxia. Lor li s-au 
alăturat şi alti Episcopi, deşi nu toţi, şi chiar unii dintre dregătorii din jurul Împăratului. 

În timpul Săptămânii Mari şi Paştilor grecii mai tinura încă trei adunări cu aceeaşi temă 
şi cu aceeaşi izbândă. Unii se alăturară lui Vissarion şi lui Isidor, de pildă Dorothei al 
Mitilenei, care din acel moment se făcu un vajnic susținător al unirii.[199] Dar partea 
ortodoxă era mai puternică decât potrivnicii ei. Iată de ce Împăratul, în Vinerea Mare (10 
aprilie), trimise vorbă Papei că grecii nu mai vor să continue discuţiile şi nu pot afla mijloace 
de împăcare: „Dacă puteți afla vreun mijloc, spuneti-ne; dar noi am spus şi spunem că 
învățătura propovăduită de noi este predania Părinților şi a Sinoadelor Ecumenice.”[200] 


Papa ceru grecilor să arate nedumeririle lor asupra învățăturii Bisericii Romei şi să 
asculte răspunsul dat lor de către teologii latini. „Sau, dacă doriţi,” zise Papa, „să dăm pe fata 
deschis părerile fiecăruia, dinaintea Evangheliei sau dinaintea Sângelui şi Trupului lui Hristos, 
iar ceea ce va fi aflat drept de către cei mai multi, va fi primit de către toți.” Dar a se invoi cu 
întâia propunere era totuna cu a reîncepe disputele, iar ultima parte a propunerii părea un 
lucru neobişnuit, de care nu se mai auzise la Sinoadele dinainte. Astfel că în aceeaşi zi 
Împăratul şi Sinodul Grecilor, refuzând întâia propunere, reînnoiră cererea pentru alte 
mijloace de săvârşire a unirii.[201] 


Papa făgădui să-şi trimită Cardinalii să stea de vorbă despre aceasta cu grecii. În 
aşteptarea sfetnicilor lui, Vissarion al Nikeii şi Gheorghie Sholarios înfățişară adunării 
grecilor propriile păreri asupra subiectului disputei dintre greci şi latini şi asupra stării 
prezente a treburilor grecilor. Vissarion îşi începu lunga cuvântare spunând că Episcopii 
răsăriteni şi apuseni, purtați de unul şi acelaşi Duh, nu se pot contrazice unii pe alţii, trăgând 
de aici încheierea că de ar fi să se întâlnească în scrierile lor unele contradicții, ele trebuie 
împăcate prin desluşirea intelesului locurilor întunecoase prin cele mai limpezi. Dar printre 
Părinții Apuseni, urmă Vissarion, aflăm adesea făcându-se pomenire limpede de purcederea 
Duhului de la Fiul. Părinţii Răsăriteni spun uneori că Duhul Sfânt se iveste, emană, purcede 
de la Tatăl prin Fiul, este Duhul amândurora, este de la Fiul. Toate aceste expresii, trase 
încheierea Vissarion, trebuie înţelese ca prielnice învăţăturii cuprinse, după cum gândea el, în 
scrierile Părinților şi Dascălilor Latini. El nu cită chiar cuvintele lor, socotind, după cum 
afirma, că cele spuse la Sinod erau îndeajuns; deşi făcu trimitere la argumentele folosite de 
Marcu al Efesului, nu le cercetă, nici le respinse, folosind un foarte ciudat meşteşug de 
împăcare a contradictiilor între răsăriteni şi apuseni. Căci dacă e neîndoielnic că Părinții 
Bisericii Răsăritene au fost dascălii Părinților Apuseni, şi dacă cei dintâi sunt mai mari atât cu 
vârsta şi învățătura, cât şi datorită straduintelor lor întru înaintarea învățăturii de credință, 
atunci este vădit că nu Părinții Răsăriteni trebuie deslusiti prin cei Latini, ci dimpotrivă. 
Vissarion chiar îl invinovati pe Marcu pentru a nu fi răspuns la Sinod la unele din întrebările 
latinilor.[202] Cuvântările lui Sholarios, chiar dacă nu au ajuns până la noi în forma lor 
originală, cum mărturisesc chiar latinii, cuprindeau îndemnuri ca pacea să se întemeieze nu pe 
interese, ci pe adevărul universal recunoscut, arătându-se şi mijloacele de înlăturare a 
obiectiilor împotriva mărturisirii deschise a adevărului, ca şi câteva mijloace de a-l 
defini.[203] 


La 15 aprilie, trei Cardinali cu câțiva Episcopi şi Abati venira la Sinod de la Papa. 
Cardinalul Giuliano petrecu două ceasuri încercând să dovedească Împăratului necesitatea de 
a reîncepe discuţiile. Împăratul nu se învoi. După câteva dispute pe această temă, s-a convenit 
să se numească un comitet de douăzeci de membri, câte zece de fiecare parte, spre a redacta 
învățătura despre purcederea Duhului Sfânt într-o formă care să poată fi primită atât de către 
latini cât şi de către greci. Membrii comitetului aveau să se întrunească în palatul papal, 
urmând ca fiecare să-şi spună pe rând părerea în decursul a opt şedinţe. 


Primind consimțământul Papei pentru discuţie, Împăratul numi, printre alţii, pe Antonie 
al Iracliei, pe Marcu, pe Isidor, pe Dosithei al Monemvasiei şi pe Vissarion ca membri ai 

comitetului, fiind de fata el însuşi în timpul şedinţelor sale. Era greu de crezut că comitetul se 
va pune de acord în privinţa mijloacelor de împăcare, după ce cele două parti nu se invoisera 
asupra principiilor dogmatice. Vissarion propuse să se folosească aceleaşi cuvinte folosite mai 
înainte de către Maxim Mărturisitorul în epistola către Marin spre a explica învăţătura latină 
despre purcedere. Dar latinii găsiră că acele cuvinte cuprindeau un înțeles de-a dreptul 
potrivnic învăţăturii Bisericii Răsăritene. Alţii infatisara pilda epistolei lui Tarasie, Patriarhul 
Constantinopolei, unde se spunea că Duhul Sfânt purcede de la Tatăl prin Fiul. Dar latinii, 
aflând că grecii făceau deosebire între dia şi ek, se împotriviră acestor exprimări. Marcu, 
mereu credincios convingerilor sale, spuse cu acest prilej: „Să scoată latinii adăugirea făcută 
de ei la Crez, şi atunci unirea poate avea loc.”[204] 


Dar latinii nici nu voiră să asculte o asemenea propunere. Astfel că şedinţele comitetului 
trecură în discuţii deşarte, încât grecii, după două întruniri, refuzară să mai vină la palatul 
papal. Însă latinii îi siliră să participe la încă trei întruniri care rămaseră, ca de obicei, fără 
vreun rezultat.[205] 


Curând după aceea latinii trimiseră grecilor propria lor formulă sau expunere a 
subiectului disputat. Ei propuseră ca amândouă părțile să-şi explice învăţătura în forma 
următoare: „Noi grecii proclamăm că, deşi primim purcederea Duhului Sfânt de la Tatăl, 
totuşi nu tăgăduim că Duhul Sfânt purcede şi primeşte de la Fiul ca şi de la Tatăl; dar întrucât 
am auzit că latinii mărturisesc purcederea Duhului Sfânt de la Tatăl şi de la Fiul ca de la două 
principii, din această pricină am ocolit aceste cuvinte. Dar noi latinii spunem că, deşi 
mărturisim purcederea Duhului Sfânt de la Tatăl şi de la Fiul, totuşi nu tăgăduim că Tatăl este 
izvorul şi obârşia întregii Dumnezeiri, adică a Fiului şi Duhului Sfânt; astfel că, mărturisind 
purcederea Duhului Sfânt de la Fiul, nu tăgăduim că Fiul o are de la Tatăl, şi nu primim două 
principii sau două purcederi ale Duhului Sfânt, ci o obârşie şi o purcedere.” [206] Două zile 
mai târziu latinii trimiseră şi expunerea dogmei. 


Când expunerea a fost citită în fata Sinodului Episcopilor Greci, ea fu respinsă cu 
indignare de către aproape toți, afară de adevărații apostati de la Ortodoxie, precum Isidor, 
Vissarion, Dorothei al Mitilenei şi Grigorie impartitorul de pomeni. „Cum să primim” spusera 
ortodocşii „această expunere de-a dreptul potrivnică învățăturii Bisericii noastre?” Părtaşul 
latinilor, Vissarion, reluă tema sa favorită, străduindu-se a dovedi că expresiile aflate în 
lucrările Părinților Greci, cum ar fi prin Fiul, sunt identice cu latinescul de la Fiul, adică Fiul 
este cauza purcederii Duhului Sfânt deopotrivă cu Tatăl, deşi latinii înşişi, cum am văzut mai 
sus, nu priveau aceste expresii ca identice. Marcu al Efesului aduse împotriva lui Vissarion 
cuvintele Sfântului loan Damaschin care, admițând purcederea Duhului prin Fiul, tăgăduieşte 
în acelaşi timp purcederea Sa de la Fiul, şi din această pricină nu admite că Fiul este cauza 
Duhului Sfânt. lată ce spune Sf. Ioan: 


„Duh al Tatălui, ca unul ce purcede din Tatăl (...), şi Duh al Fiului, nu ca fiind din EI, 
ci ca unul ce prin El din Tatăl purcede. Căci numai Tatăl este cauza” (IIveăua tod Matpdc 
ws ék Tatpdc Ekmopevbuevov, kai Ytoo dé Tvetpa, ODK WG OVTOV, GAA’ Ws ôt adTOO 
Ek TOO Ilorpos ¿knopevópevov povoç yàp atio ó Tatrp.).[207] 


Mai mult de o şedinţă s-a scurs cu discuții fără rost despre ¿k şi 51d. Până la urmă 
Împăratul aminti adunării că trebuie să se dea un răspuns latinilor. Isidor propuse ca tratatul 
asupra învățăturii greceşti cuprinse în expunerea trimisă de latini să fie completat cu expresiile 
din scrierile Părinților Greci ce erau mai prielnice învățăturii latine. În acest sens el citi câteva 
pasaje din lucrarea unui Patriarh latinizant, loan Vekkos, pasaje interpolate şi greşit explicate 
de către un susținător al Bisericii Romei.[208] S-au ales două astfel de pasaje, unul din actele 
primului Sinod Ecumenic, compilat de către Ghelasie al Kizicului; celălalt din lucrările 

Sfântului Chiril al Alexandriei. Primul, citit în forma dată lui de către Vekkos, arăta astfel: 
„Duhul Sfânt purcede de la Tatăl, dar este ca al Său pentru Fiul, revărsându-se (avaBAuCov) 
din El.”[209] Al doilea pasaj suna în felul următor: „Duhul în chip fiintial se revarsă din 
Amândoi, adică din Tatăl prin Fiul.”[210] Intelese corect, cu cuvintele avaBAUCov si 
ekmopevâuevov luate în sensul de trimitere vremelnică, pasajele pot fi primite de către 
ortodocşi; astfel că, atunci când Împăratul ceru părerea de obşte asupra pasajelor citate, multi 
îşi dădură consimțământul asupra învăţăturii cuprinse în ele. Dar toate aceste exprimări erau 
lipsite de acrivie dogmatică şi de aceea apărătorii Ortodoxiei erau prea puţin mulțumiți de ele. 
Totuşi Împăratul porunci ca învățătura grecească asupra Duhului Sfânt să fie înfăţişată si 
redactată cu expresiile primite de către cei mai multi. Poruncile sale fură îndeplinite de către 
Sholarios. 


În expunerea prezentată, pasajul despre învățătura latină rămase la fel ca mai înainte, dar 
învățătura grecească a fost exprimată exact cu cuvintele expresiilor pomenite mai sus: „Noi 
grecii credem şi mărturisim că Duhul Sfânt purcede din Tatăl dar este ca al Său pentru Fiul, 
revărsându-se (avaBivGov) din El; spunem de asemenea şi credem ca El în chip fiintial se 
revarsă din Amândoi, adică din Tatăl şi prin Fiul.” Astfel, în formula citată, atât partea latină 
cât şi cea greacă îşi păstrează propria învăţătură, fără a respinge părerea opusă. La citirea 
formulării în fata Sinodului Grecilor, Împăratul ceru din nou să afle părerea de obşte asupra ei 
şi, de asemenea, trimise să afle părerea Patriarhului, care lipsea din pricina bolii. Mulţi 
aprobară mărturisirea de credință, după cum şi Patriarhul, cel puţin după spusele trimişilor, 
declară că votează pentru ea. Însă cei trei Vicari ai Patriarhatelor Răsăritene, Antonie, Marcu 
şi Dosithei, cu încă vreo câţiva Episcopi şi cu Siropulos, o respinseră. Antonie al Iracliei 
aminti Împăratului că chiar el, la începutul sesiunii florentine, lăsase grecilor dreptul de a 
reîncepe discuţiile asupra adăugirii la Crez, pe când acum cedase totul latinilor. Dosithei 
imploră pe Împărat să fie mai cu băgare de seamă în cele privitoare la credință, arătând jalnica 
pildă a lui Mihail Paleologul. Dar Ioan nu voi să audă nimic şi, la propunerea Mitropolitului 
Lakedemoniei şi împotriva tuturor pravilelor, porunci să se ia şi voturile logofetilor prezenţi la 
Sinod, spre a spori numărul voturilor favorabile formulării. Astfel, cu o majoritate de 21 de 
voturi pentru, față de 12 împotrivă, a fost adoptată expunerea credinţei alcătuită pe placul 
latinilor, fiind înmânată Cardinalilor la începutul lunii mai.[211] 


Partea latină prezentă la Sinod socoti izbânda ca pe una foarte prețioasă. Dar latinii nu 
fură mulţumiţi cu această dublă mărturisire de credinţă şi la scurt timp după aceea trimiseră 
douăsprezece observaţii asupra mărturisirii de credință a grecilor. Una dintre observaţii 
spunea că expresiile Exmopeubuevov şi &vaBivGov au un dublu înţeles şi pot fi legate de 
trimiterea vremelnică a Duhului Sfânt de la Fiul, prin urmare cereau ca grecii fie să primească 
formularea latină a mărturisiri de credință, fie să îndrepte propria mărturisire de credință, 
schimbând expresiile întunecoase şi neclare din ea. Împăratul nu arătă Episcopilor 
observaţiile, ci pomeni doar faptul că latinii cereau unele explicaţii la câteva din exprimările 
din mărturisirea de credinţă grecească.[2 12] 


O lungă bucată de vreme după aceea s-a părut că toate silintele pentru împăcarea cu 
latinii vor rămâne zadarnice. Episcopii ce se învoiseră cu expunerea trimisă de latini dădeau 
semne vădite de nemulţumire. „Ce mai vor de la noi latinii?” ziceau ei. „Am scris şi a infatisat 
mărturisirea noastră de credință cu cuvintele folosite de Părinți. Nu putem face nimic mai 
mult.” Posomorati din pricina nelucrării şi constransi de lipsuri, grecii începură să-i ceară voie 
Împăratului să se întoarcă acasă, dar el îi opri. Întrunirile următoare trecură în aceleaşi discuţii 
despre ¿k şi Să, despre autenticitatea sau neautenticitatea mărturiilor latine. Dar toate 
discuţiile rămâneau pururea fără alt rezultat decât mânia reciprocă. Antonie al Iracliei, un om 
în vârstă ce nu primise o educaţie erudită, fiind totuşi un cald apărător al Ortodoxiei, şi Marcu 
al Efesului erau necontenit infruntati de către fraţii lor latinizanti. Vissarion chiar declară 

odată în public că Marcu este îndrăcit, iar Dorothei împreună cu Methodie al Lakedemoniei 
amenințau că vor spune Papei că Marcu îl socoteşte pe Pontiful Roman eretic. Antonie şi 
Marcu aprobau obiecțiile lui Nil Cavasila împotriva subtilitatilor latine; dar Grigorie 
Duhovnicul şi Isidor al Rusiei îl numeau pe Nil schismatic, cerându-i lui Marcu ca mai întâi 
să-l afurisească şi apoi să-şi înfăţişeze mărturiile. 


Între timp latinii încă aşteptau răspuns la observaţiile lor. Dar Împăratul nu răspundea. 
În timpul unei întrevederi cu Papa el i-a spus: „Dacă primiţi mărturisirea noastră de credință, 
atunci să se săvârşească unirea. Dacă nu, ne vom întoarce la Constantinopol.” Altădată, ca 
răspuns la unele reproşuri ale Papei în ce priveşte lipsa lui de activitate, a spus: „Fireşte că se 
cuvenea să fi dat o desluşire la mărturisirea noastră de credință; dar cea mai mare parte dintre 
Episcopii noştri au îndoieli față de ceea ce li se cere, unii din nestiinta, alții fiindcă nu pot 
lepăda învăţătura primită de la Părinţi.” Până la urmă Papa îl convinse pe Împărat să-i trimită 
pe Episcopii greci la palatul său, voind a avea o întrevedere personală cu ei. 


La 27 mai Episcopii sosiră. Primindu-i de față cu nouă Cardinali, Papa le reaminti 
despre strădaniile sale şi dorinţa lui arzătoare pentru unirea Bisericilor, atrăgându-le în acelaşi 
timp atenția asupra incetinelii lor în a-i îndeplini dorințele atât la Ferrara cât şi la Florenţa; 
ameninţă că îi lasă fără nici un ajutor de nu se vor grăbi să se alăture Bisericii Romei şi le 
dădu nădejde de ajutor din partea monarhilor creştini în caz că unirea va avea loc. Şi cine ştie 
dacă cel mai însemnat susținător al unirii nu le-a facut şi alte fagaduinte, mai personale şi mai 
atrăgătoare? 


În orice caz, curând după îndemnul papal, Isidor si Vissarion, împreună cu Mitropolitii 
Lakedemoniei si Mitilenei, veniră la Împărat şi-i spuseră hotărâți că „dacă el nu doreşte 
unirea, ei se vor uni fără el.” Declaraţia lor îl impresionă atât de tare pe Împărat, încât porunci 
Episcopilor să se adune pentru a sta de vorbă.[213] La 28 mai[214] Împăratul deschise 
întrunirea cu o cuvântare în care înfățişă nevoia de pace a Bisericilor, sfatuindu-si în acelaşi 
timp ascultătorii să fie foarte prevazatori fata de o alianță cu Biserica Romei. Apoi Episcopii 
afurisiră pe toţi cei potrivnici unirii. După aceea, la cererea Patriarhului, s-au citit locurile de 
la Sf. Epifanie şi Sf. Chiril al Alexandriei, în care partida latinizantă credea că poate să vadă o 
învoire a acestor Părinți cu învățătura Romei; pasajele au fost găsite cu uşurinţă în aceleaşi 
lucrări ale lui Vekkos de unde fuseseră scoase mai înainte. Rostind un citat după altul, fără 
început şi sfârşit, fără măcar a le lega între ele, Vissarion trase încheierea: „Aşa zic sfinții în 
multe locuri!” Apoi Dorothei citi mărturiile Părinților Latini. 


În ziua următoare s-a continuat citirea Părinților Bisericii Răsăritene, anume Athanasie, 
Chiril al Alexandriei, Grigorie al Nissei, Epifanie, Anastasie Sinaitul, loan Damaschin, 
ajungându-se la încheierea că toți aceşti Părinți admit purcederea Duhului Sfânt de la 
Fiul.[215] 


În a treia zi (30 mai) s-au adunat voturile în favoarea învățăturii latine. Episcopii cerură 
ca mai întâi să voteze Patriarhul. Lui Iosif îi venea greu să se invoiasca. Până la urmă îşi făcu 
cunoscut votul, dar însuşi felul cum votă putea fi înțeles în două feluri, în aşa măsură încât 
multi crezură că respinge învățătura latină. Urmară apoi voturile Episcopilor şi Igumenilor. 
Din douăzeci şi şapte prezenţi, zece votară pentru unire; şaptesprezece împotriva ei. Între cei 
ce nu s-au învoit cu ea se aflau cei trei Vicari Patriarhali, Marcu al Efesului, Antonie al 
Iracliei şi Dosithei al Monemvasiei; Mitropolitii Trapezuntului, Kizicului, Târnovei, 
Moldovei, Amasiei, Melenicului, Dramei, Dristrei şi Anhialei. Se pare deci că cei mai mulți 
Episcopi nu au fost convinşi de îndelungile citiri ale lui Vissarion şi ale partidei sale. 
Hartofilaxului, ecclesiarhului şi altor persoane aflate în slujba Patriarhului (între care erau 
multi inversunati potrivnici ai unirii) nici măcar nu li s-a cerut părerea, fiind opriţi să voteze şi 

la Sinod, sub cuvânt că sunt cu o treaptă mai jos decât Igumenii. Împăratul voi chiar să audă 
părerea dregătorilor din suita sa, dar Patriarhul se împotrivi. 


Partida latinizantă, văzând ce puține erau voturile în favoarea unirii, recurseră la alte 
mijloace. Patriarhul fu convins să-i poftească la palatul său pe câţiva dintre Episcopii 
potrivnici şi acolo să-i ademenească spre unire. Isidor al Rusiei propuse chiar ca cei ce nu se 
supun să fie scoşi din Biserică; dar Patriarhul respinse planul ca pe unul ce nu ar fi fost de 
folos unirii. În loc de aceasta, Iosif pofti la palatul său pe Mitropolitii Moldovei, Târnovei si 
Amasiei, iar acolo îi mustra cu blandete pentru nerecunostinta şi neascultarea lor. „De ce nu 
faceţi ascultare de mine?” spuse Iosif. „Oare nu din chilia mea ati ieşit? Oare nu eu v-am 
ridicat la cinul de Episcopi? Atunci de ce mă tradati? De ce nu urmaţi părerea mea? Apoi, ia 
ganditi-va, puteţi voi oare judeca mai bine decât alţii asupra dogmelor? Ştiu şi eu la fel de 
bine ca oricare altul ce anume au învăţat Părinţii.” Episcopii răspunseră că, neînvoindu-se cu 
latinii în ce priveşte învăţătura în discuţie, crezuseră că înfăţişează părerea Patriarhului însuşi, 
înțelegând cuvintele lui ca pe un refuz de a primi învăţătura latină. Dar Patriarhul, la rândul 
său, le spuse că ar fi făcut mai bine să pătrundă adevăratul înţeles al cuvintelor sale şi să fi 
infatigat mai limpede ceea ce auziseră mai pe ocolite. Slobozindu-i, Iosif îi sfătui să urmeze 
părerii sale, pe care le făgădui să o desluşească mai deplin la următoarea şedinţă. Patriarhul 
avu o întâlnire şi cu Marcu, implorându-l în numele tuturor Sfinților şi de dragul amintirii 
tatălui său să se învoiască la unirea cu Biserica Romei. Dar vrednicul de cinstire bărbat 
rămase neclintit la toate staruintele. I se mai ceruse şi înainte să se invoiasca la unire, chiar de 
ar fi făcut-o in chip vădit numai de hatârul celorlalți. El răspunsese: „Nu se cade a face 
pogorăminte ori a şovăi în privinţa credinţei.” lar când i s-a arătat că deosebirea între cele 
două mărturisiri era neînsemnată, Marcu a răspuns: ,,Vorbiti întocmai ca dregătorul care 
stăruia pe lângă Theodor să-i primească întru părtăşie pe eretici doar o singură dată, iar apoi 
să facă cum voieşte. Sfântul a răspuns: Ceea ce-mi ceri este ca şi cum ai zice “Lasă-mă să-ți 
tai capul, iar apoi te poţi duce unde voiesti’.” După pilda aceasta, Marcu rămase neclintit până 
la sfârşit. 


Între timp Împăratul, cu tot felul de făgăduieli, izbutise să-i câştige pentru cauza sa pe 
câțiva Episcopi şi pe trimişii din Trapezunt şi Moldova, şi chiar îl făcu să şovăie pe 
Mitropolitul Kizicului dăruindu-i o anume moşie la care râvnea. În același timp Isidor pregăti 
un strălucit ospăț pentru câțiva Mitropoliti, între care cei ai Melenicului, Dristrei şi Dramei şi, 
la masă, dobândi învoirea lor pentru unire. 


Punându-se chezaş al izbânzii sale în a-i îndupleca pe greci către unirea cu Biserica 
Romei, Împăratul dori să se asigure de ajutorul Papei în caz că unirea va avea loc. Isidor, 
trimis de către el la Papa cu această însărcinare, se întoarse cu trei Cardinali care, în numele 
Papei, il incredintara că Papa (a) se invoieste să plătească călătoria de întoarcere a grecilor; 
(b) făgăduieşte să tina pe cheltuiala sa trei sute de ostaşi la Constantinopol şi două galere in 
Bosfor; (c) se învoieşte să impună îndatorirea ca toți închinătorii ce merg în Răsărit să se 
oprească la Constantinopol; (d) în caz de mare nevoie este gata să trimită Împăratului 
douăzeci de galere pentru jumătate de an sau zece galere pe un an; (e) şi, în sfârşit, de va fi 
nevoie, va încerca să-i îndemne pe monarhii europeni să dea ajutor Împărăției Grecesti cu 
oştile lor de uscat. 


După aceste tratative Împăratul convocă o a doua întrunire (2 iunie),[216] spre a lua o 
hotărâre definitivă în ce priveşte primirea dogmei latine şi unirea cu Biserica Romei. La 
întrunire Patriarhul a fost cel dintâi chemat să-şi spună părerea care, dacă a ajuns până la noi 
întocmai, suna astfel: „Nu voi schimba, nici voi lepăda vreodată învăţătura predanisită nouă 
de Părinţi, ci o voi susține până la ultima mea suflare. Dar întrucât latinii mărturisesc 
purcederea Preasfântului Duh de la Fiul, nu după voia lor, ci pe temeiul Sfintei Scripturi, mă 

invoiesc şi cu ei, zicând cu prepozitia dia că Fiul este Cauza, şi prin aceasta mă şi alătur lor şi 
intru în unire cu ei.” 


Mai apoi Patriarhul făcu o declaraţie scrisă a părerilor sale: „Întrucât am auzit cuvintele 
Sfinților Părinți Răsăriteni şi Apuseni, dintre care unii zic că Duhul Sfânt purcede de la Tatăl 
şi de la Fiul, iar alţii de la Tatăl prin Fiul, de-aceea, fiindcă expresia “prin Fiul” este totuna cu 
‘de la Fiul” şi viceversa, noi, ocolind zicerea de la Fiul, spunem că Duhul Sfânt purcede de la 
Tatăl prin Fiul pururea şi în chip fiintial, ca de la Un Principiu şi o Cauză, folosind ‘dia’ spre 
a înfățişa cauza purcederii Duhului Sfânt.”[217] După ce şi-a explicat părerea Patriarhul mai 
spuse că latinii nu trebuie să ceară introducerea adausului Filioque în Crezul Grecesc. După 
Patriarh şi-au arătat părerea vicarii Patriarhatelor Răsăritene şi ceilalți Mitropoliti şi Igumeni. 
Tabăra unioniştilor sporea cu repeziciune. Numai cei trei Vicari Patriarhali — Marcu al 
Efesului, Antonie al Iracliei şi Dosithei al Monemvasiei, împreună cu Sofronie, Mitropolitul 
Anhialei, rămaseră credincioşi neclintiti fata de învăţătura ortodoxă. Dorothei al 
Trapezuntului, ce nu era de fata la Sinod din pricina bolii, nu şi-a dat nici o părere, cu toate că 
părerea sa a fost cerută în chip stăruitor. Fratele Împăratului, Dimitrie, refuză şi el să-şi dea 
votul, sub cuvânt că nu cunoaşte prea bine lucrurile şi-i vine greu să se amestece. Zece zile 
mai târziu el a părăsit Sinodul. Împăratul, deşi refuză să îngăduie să voteze clericilor ce aveau 
felurite slujbe pe lângă Patriarh, ceru totuşi părerile dregătorilor săi mireni, fără a lăsa afară 
nici pe mai-marele odăilor împărăteşti. Toţi s-au învoit la unire, la fel cum au făcut şi trimişii 
Moldovei, Trapezuntului şi Peloponesului. Trimişii georgieni, atât Episcopul cât şi mirenii, 
părăsiseră Florenţa de îndată ce pricepuseră planul Împăratului de unire cu Biserica Romei. 
La urmă, Împăratul însuşi şi-a spus părerea către Sinod. El a spus că, socotind Sinodul ca pe 
unul Ecumenic, va tine hotărârea sa şi a majorității membrilor săi, fiind gata să-i apere 
hotărârea. Deci întâiul temei al unirii cu Biserica Romei fu întărit prin hotărârea 
Sinodului.[218] 


Înainte de închiderea adunării Împăratul declară că întrucât Sinodul încuviințează 
învăţătura Bisericii Latine şi doreşte unirea cu ea, orice împotrivire la hotărârea Sinodului este 
oprită, ca şi orice reînnoire a controversei, sub ameninţarea unei aspre pedepse; şi îndată dădu 
poruncă străjerilor săi să vegheze la pacea membrilor Sinodului.[219] Părerile Episcopilor 
fură consemnate în scris. Din aceste păreri s-a făcut un rezumat în care se spunea: „Noi 
credem că Duhul Sfânt este pururea şi în chip fiintial de la Tatăl şi Fiul, pururea şi în chip 
fiintial purcede de la Tatăl prin Fiul.” Definiţia a fost scrisă în trei exemplare, unul fiind luat 
de Împărat, altul de Patriarh iar al treilea fu înfățişat Papei. Dar nici noua mărturisire alcătuită 
de greci nu a fost în întregime aprobată de latini. Cardinalii cerură să se scoată din mărturisire 
cuvintele „prin Fiul.” Greci discutară o bună bucată de vreme despre aceasta dar, la dorința 
latinilor, fură siliți până la urmă să schimbe cuvintele cu pricina. Mărturisirea a fost rescrisă, 
înfăţişată Papei şi aprobată de el. La 8 iunie mărturisirea a fost citită în prezența Papei, în 
greceşte şi în latineşte. Ca semn al apropierii vremurilor de pace între Biserici latinii dădură 
grecilor sărutul dragostei.[220] 

CAPITOLUL VIII 


Dispute asupra altor învățături latine. Moartea Patriarhului. Proclamarea unirii 
Bisericilor. 


Sărutul dat de latini nu era unul fratesc şi sincer, ca între creştini ce s-au împăcat. Papa, 
după ce-i silise pe greci să se învoiască cu învăţătura latină despre Duhul Sfânt, dorea pe 
deasupra ca ei să primească încă alte noi învățături ale Bisericii Romei, mereu respinse până 
atunci de către Răsăriteni. El spuse către Isidor, Vissarion şi către Mitropolitii Trapezuntului 
şi Mitilenei, ce fuseseră trimişi la el de către Împărat (9 iunie): „Acum, prin harul lui 
Dumnezeu, am ajuns la o înţelegere asupra dogmei disputate. Ne mai rămâne să lămurim 
învățătura despre purgatoriu, despre autoritatea Scaunului papal, despre pâinea de la 
Euharistie şi despre sfințirea Ostiei. Atunci orice pricină de neînțelegere va fi înlăturată. Să 
incheiem deci aceste treburi ale noastre ce nu suferă amânare.” 


Episcopii dădură îndată desluşiri la propunerea Papei. În ce priveşte pâinea de la 
Euharistie, ei îl înduplecară pe Papa să recunoască validitatea Euharistiei săvârşite fie cu 
pâine dospită, fie nedospită. Ca răspuns la problema purgatoriului, ei au spus: „Noi 
mărturisim că sufletele celor buni primesc deplina răsplată iar cele ale păcătoşilor deplina 
osândă, pe cand cei aflaţi într-o stare de mijloc sunt supuşi chinurilor în temniță; dar care este 
pricina anume a chinurilor lor, fie că este focul, sau întunericul, sau orice altceva, nu putem 
spune în chip lămurit.” În ce priveşte autoritatea Papei, ei răspunseră că Pontiful vechii Rome 
se cuvine să-şi păstreze drepturile pe care le avea înainte de despărţirea Bisericilor. În ce 
priveşte sfințirea Agnetului la Euharistie, grecii incuviintara, potrivnic învăţăturii din 
vechime, că la rostirea cuvintelor Mântuitorului nostru: „Luaţi, mâncaţi,” ş.c.]., pâinea şi vinul 
se prefac îndată în Trupul şi Sângele lui Hristos, şi spuseră că rugăciunea ce urmează în 
Liturghierul grecesc are legătură doar cu cei ce se împărtăşesc. În acea rugăciune — spuseră 
apostatii de la Ortodoxie, cu totul potrivnic intelesului ei adevărat — noi stăruim ca Duhul 
Sfânt să coboare asupra celor ce se împărtăşesc şi să prefacă în ei pâinea şi vinul în Trupul şi 
Sângele lui Hristos, astfel încât Agnetul sfințit din Împărtăşanie să le curăţească sufletele, 
întru iertarea păcatelor, iar nu spre judecată sau spre osândă. Grecilor li s-a mai cerut să dea o 
desluşire peri qeiaV ousiaV kai energeiaV, învăţătură despre care Marcu nu rostise un cuvânt 
la Sinod. Nici măcar acum Episcopii nu dădură desluşirea dorita.[221] 


Papa, nu prea mulţumit de desluşirile date de Episcopi, şi dorind un răspuns scris din 
partea Sinodului Grecilor, îşi însemnă mai limpede cerinţele în scris (a doua zi, 10 iunie). El 
dorea ca grecii să recunoască toate privilegiile Papei ca Vicar al lui lisus Hristos şi Pontif 
Suprem şi, ca urmare, să recunoască indreptatirea adăugirii la Crez ca una ce fusese aprobată 
de Papa însuşi; să primească învățătura despre purgatoriu şi îndeobşte despre starea sufletelor 
după moarte în exact aceiaşi termeni în care era susținută de Biserica Romei; şi, în sfârşit, să 
cerceteze învăţătura despre ființa şi lucrarea dumnezeiască (mepi Oeiag ovoiog Kai 
evepyelac). Papa, la rândul său, se invoia să recunoască validitatea Euharistiei săvârşite cu 
pâine dospită. Dar Episcopii, speriaţi de noi dispute, refuzară să aducă expunerea scrisă a 
cererilor papale, instiintand doar prin viu grai pe Împărat şi pe Patriarh despre ele. Aceasta se 
petrecea înainte de amiază. 


In seara aceleiaşi zile s-a aflat că Patriarhul Iosif murise. După Istoria lui Dorothei, se 
pare că de îndată ce toţi s-au adunat în apartamentele Patriarhului slujitorii le-au spus că 
Patriarhul se retrăsese în iatacul său, cum obişnuia să facă după cină, şi s-a aşezat să scrie, dar 

deodată, simțind o tulburare năprasnică, a murit. Grecii luară testamentul Patriarhului şi aflara 
în el următoarele: „Iosif, prin harul lui Dumnezeu Arhiepiscop al Constantinopolei, Noua 
Romă, şi Patriarh Ecumenic. Întrucât am ajuns la capătul vieţii şi curând va trebui să-mi dau 
obolul cel de obşte, cu ajutorul lui Dumnezeu instiintez acum pe toți fiii mei asupra părerilor 
mele. Eu însumi mărturisesc şi incuviintez toate cele ținute şi propovăduite de Biserica 
Catholică şi Apostolească a Domnului nostru lisus Hristos, vechea Roma. Mărturisesc că 
Papa Romei celei vechi este Părintele Părinților, Pontiful Suprem şi Vicarul lui Hristos. 
Întăresc aceasta înaintea tuturor. Recunosc purgatoriul sufletelor. Drept pentru care semnez, 9 
iunie, indictul al 2-lea, anul 1439.” 


lată deci ciudata descriere a morţii Patriarhului şi a ultimei sale dorinţe, lăsată nouă în 
istoria lui Dorothei! Există însă temeiuri să ne îndoim de adevărul istorisirii sale. Din istoria 
lui Dorothei se vede limpede că Patriarhul a murit la 10 iunie căci, descriind zi de zi 
evenimentele ultimei săptămâni petrecute de greci la Florenţa, el spune clar că (1) expunerea 
învăţăturii grecilor despre Duhul Sfânt a fost primită de către Papa luni, 8 iunie (TÑ SeuTEpa 
touviou 6y567);, (2) că marti el însuşi, Dorothei, l-a vizitat pe Papa, la fel ca şi ceilalți 
Episcopi; (3) că miercuri (TÑ rer&pTn) a fost din nou la Papa şi a auzit ultimele lui cerințe, 
care mai apoi au fost spuse Împăratului si Patriarhului (&novra eimouev OT, adică 
Împăratului, ópoíwç Kai 76 Ilorpiăpx). Îndată apoi Dorothei adaugă: congpac obv bvw 
urivoua nAGev Hiv, TA adTH TeTaOTH, Agyov, Sti Ilorpr&pxnv ané0ave, adică: „în seara 
aceleiaşi miercuri am primit vestea morții Patriarhului.” 


Este deci destul de limpede că Patriarhul a murit miercuri, iar acea miercuri era 10 iunie. 
Siropulos afirmă acelaşi lucru. El scrie: „Patriarhul a murit pe neaşteptate în timpul mesei de 
seară, la 10 iunie, indictul al 2-lea.”[222] Relatările ruseşti despre Sinod aşează moartea 
Patriarhului in a zecea zi a lui iunie.[223] Atunci cum se face că testamentul lui Iosif poartă 
data de 9 iunie? Cum putea spune Dorothei că fusese scris de Patriarh cu puţin înainte de 
moarte (Triv TPO uikpoă ypațeioav yvuunv)? Cum pot aparţine Patriarhului următoarele 
cuvinte, datate la 11 iunie: kai Aotmdv 6 Tlatpidpynsg âmedavev v Piopevria unvi 
iouviw, Evărn, ivétkTiwvo Sevrepac? Dorothei însuşi pomeneşte faptul că l-a văzut pe 
Patriarh în viata înainte de cină, în data de 10. Este cât se poate de limpede că testamentul 
Patriarhului şi data incorectă a morţii sale au fost introduse în istorisirea lui Dorothei de către 
o mână de mai târziu, foarte probabil în vremea republicării istoriei lui Dorothei: căci în actele 
latine ale Sinodului de la Florenţa se spune că moartea Patriarhului avusese loc la 9, nu la 10 
iunie;[224] însă istoria lui Dorothei nu cuprinde în original nici înscrisul Patriarhului, nici 
vreo altă afirmaţie falsă. 


Există şi alte motive pentru a ne indoi de autenticitatea ultimei voințe a Patriarhului. 
Nimeni dintre cei prezenţi la Sinod nu ştia nimic despre ea. Nici măcar Siropulos nu o 
pomeneşte. El scrie: „Patriarhul a spus că nu avea să mai rămână mult timp la Florenţa dupa 
iscălirea definiţiei (6pov), şi că avea să se pregătească curând de plecare. Dar nimic de acest 
fel nu s-a întâmplat, căci a murit şi a fost înmormântat înainte ca definiția să fie iscalita.”[225] 
Ghemistos Pletho şi Amirutios, amândoi prezenți la Sinod, spun acelaşi lucru. Amirutios 
scrie: „Spun că acest Sinod nu este Ecumenic, căci cum poate fi numit Ecumenic când 
Patriarhul Bizanțului a murit năprasnic înainte de punerea iscăliturilor?”[226] Ghemistos 
spune: „Nimeni nu va numi Sinodul ţinut la Florența Ecumenic, căci Patriarhul Bizanțului nu 
i-a iscălit hotărârile, din pricina morţii sale năprasnice.” Dacă Siropulos ar fi ştiut despre sus- 
pomenitul testament, nu l-ar fi trecut sub tăcere, cum nu a trecut sub tăcere nici alte acţiuni 
discutabile ale lui Iosif. Apoi iarăşi, dacă testamentul Patriarhului ar fi fost cunoscut de către 
Ghemistos Pletho şi de Amirutios, atunci ei n-ar fi respins validitatea Sinodului de la Florența 
pe motiv că hotărârile sale, date în luna iulie, nu au fost iscălite de Patriarhul care a murit în 
iunie; cu-atât mai mult dacă în ultimul său act testamentar, pe care se presupune că l-ar fi 

făcut, ar fi afirmat într-adevăr chiar mai mult decât cerea definiția de credință, anume că se 
învoieşte cu tot ceea ce învaţă Biserica Romei. Şi-apoi ce motiv ar fi avut Iosif să-şi exprime 
părerea, când ea nu i-a fost cerută de către Împărat sau de către Papă, iar el însuşi avea grijă să 
nu se grăbească defel în a incuviinta cerinţele papale? În sfârşit, pentru ce în disputele 
următoare de la Sinod între latini şi greci nu se face niciodată referire la ultima voință a 
Patriarhului, şi nici măcar nu se pomeneşte vreodată în hotărârea Sinodului că Patriarhul, 
înainte de a muri, şi-a dat deplinul consimtamant la toate cele cuprinse în definiție, în timp 
Vicarii Patriarhali sunt pomeniti? Pentru toate aceste motive, o istorie nepărtinitoare a 
Sinodului de la Florența nu poate privi testamentul Patriarhului altfel decât ca pe o neizbutită 
măsluire făcută de vreun grec ori latin spre a-i ademeni pe ortodocşi.[227] 


În ziua următoare Patriarhul fu înmormântat de către Episcopii greci în prezenţa 
Cardinalilor şi Episcopilor latini. Trupul său fu îngropat în Biserica Maicii Domnului (S. 
Mariae Novellae) din mănăstirea dominicană unde locuia atunci Papa. 


Se pare că moartea Patriarhului l-a mişcat adânc pe Împărat. Rămânând de-acum 
singurul sprijin al Sinodului Grecesc, deveni încă mai indarjit în a refuza cererile papale, însă 
nu fiindcă ar fi fost înrâurit de către Patriarh în timpul vieţii sale către un mod de acţiune mai 
hotărât, nici din pricina pierderii tocmai atunci a unui om care, prin puterea sa de convingere, 
înlăturase multele piedici ce stăteau împotriva unei împăcări liniştite a grecilor cu latinii. 
Astfel de oameni se puteau găsi oricând in jurul Împăratului, încât acesta era scârbit de cât de 
iute erau gata să se invoiasca fără rezerve la toate cererile Papei. Nu! Câtă vreme trăia Iosif, 
Împăratul îl socotea Păstorul cel mai înalt al Bisericii Răsăritene, a cărui datorie era să dea 
seamă Bisericii sale de toate lucrurile Episcopilor Greci de la Sinod. Dar acum că Iosif era 
mort, Împăratul văzu că el însuşi este cel răspunzător Bisericii pentru toate întrevederile ţinute 
cu Papa. 


În chiar ziua înmormântării Patriarhului, Împăratul trimise Papei cererea de a încheia 
lucrurile cât mai curând cu putință. Chemând pe Vissarion, pe Isidor şi pe Dorothei al 
Mitilenei, Papa îşi repetă cererile, a căror îndeplinire era, după părerea sa, de neînlăturat 
pentru pacea Bisericilor. Ca şi mai înainte, ei şi-au spus părerea. Dar Împăratul era 
nemulțumit şi a poftit întregul Sinod al Grecilor spre a discuta noile cereri ale Papei (13 
iunie). Unele dintre cereri nici nu le luă în seamă, precum cele despre purgatoriu şi sfințirea 
Agnetului în Euharistie. Sinodului 1 s-a cerut să hotărască în problema Ostiei, a autorității 
papale şi a adăugirii la Crez. Cardinalii fură şi ei poftiti la Sinod şi, înainte de orice, atrasera 
atenția asupra subiectelor ce fuseseră lăsate afară din lista celor ce urmau a fi discutate la 
Sinod, voind a-i trage cu sila pe greci către părerile lor. Împăratul nu cedă, astfel că se 
scurseră două zile în discuţii asupra subiectelor despre care nici unul dintre greci nu voia să 
discute. 


Până la urmă Papa îl pofti pe Împărat la reşedinţa sa, împreună cu câţiva Mitropoliti, iar 
acolo se strădui să-i incredinteze că soluţia problemelor propuse trebuie negresit să fie 
introdusă în viitoarea hotărâre sinodală asupra unirii Bisericilor. Totodată îi puse să asculte 
câteva lungi disertatii asupra subiectelor ce nu fuseseră discutate până atunci la Sinod. Ioan 
Provincialul vorbi despre autoritatea Papei iar Amvrosie Traversari despre Ostia sfințită. „De- 
acum toate sunt statornicite,” spuse Papa la sfârşitul discuţiei. „Trebuie doar să scriem 
mărturisirea de credință,” şi apoi dădu Împăratului o listă cu subiectele ce trebuiau introduse 
în definiţie, aşteptând ca greci să-i dea răspuns la ele. Împăratul nu luă hârtiile, ci doar spuse: 
„Nu e nevoie să vorbim mai mult; Cardinalii au spus tot ce era nevoie. Este vremea să 
plecăm.” Jignit de răspuns, Papa părăsi adunarea cu mare nemulțumire. Grecii luară totuşi 
hârtiile. 

Uitându-se acasă peste cererile Papei, principalii lucrători pentru cauza unirii spuseră 
Împăratului că ei găsesc cererile îndreptăţite si cu totul pe potriva ideilor lor.[228] Dar 
Împăratul, văzând mai dinainte cât de slugarnic îl linguseau pe Papa, isi pierdu orice încredere 
în ei. Într-o adunare aparte a Episcopilor săi el se plânse atât de Papa cât si de oamenii 
săi.[229] „Vedeţi cât sunt de îndărătnici,” a spus el despre latini, „o tin întotdeauna pe a lor. 
Însă ştiu cine le înlesneşte îndărătnicia. Dacă unii dintre ai noştri nu i-ar încuraja pe latini să 
fie cât se poate de îndărătnici în cererile lor, nu şi-ar da atâta silinté spre a ne face să ne 
învoim cu toate propunerile lor.” Altădată Împăratul mărturisi în fata Episcopilor că „grecii au 
cedat de-acum latinilor mai mult decât se cuvenea. Se cade ca latinii să fie mulțumiți şi să 
împlinească unirea Bisericilor. Dar lor prea puţin le pasă de pace, nefăcând decât să-şi 
sporească numărul cererilor. Dacă Papa nu se va mulțumi cu cele la care ne-am învoit, nu ne 
mai rămâne decât să închiriem corăbii de la florentini şi să plecăm acasă.” 


Nemulțumit de oamenii din jurul său, loan încercă să-l câştige de partea sa pe Marcu al 
Efesului şi-i încredință alcătuirea unei expuneri a învățăturii Bisericii Răsăritene despre 
Euharistie;[230] şi adunând pe Vicarii Patriarhali şi pe Mitropolitii mai înclinați spre unire, se 
strădui ca prin ei să-l înduplece pe neclintitul bărbat să se învoiască la unirea de obşte. Dar 
Marcu pretuia adevărul mai presus de orice, rămânându-i pururea credincios.[23 1] 


Dincolo de toate, o singură problemă nu a putut fi rezolvată in chip multumitor pentru 
amândouă părțile — problema autorității Papei. Papa îi adună din nou pe Episcopii Răsăriteni 
spre a le arăta temeiul drepturilor Ecumenice ale scaunului său — drepturi şi privilegii 
nerecunoscute vreodată de către Răsărit, şi în acea vreme contestate chiar de către mulți 
apuseni. Deşi în apartamentele Papei episcopii păreau să se fi încredințat de indreptatirea 
cererilor sale, acasă, după ce comparau cele auzite cu canoanele Bisericii, îşi retrăgeau iarăşi 
consimțământul, nemaiştiind cu ce să se învoiască. După tot felul de discuţii, până la urmă 
recunoscură toate privilegiile Scaunului papal, afară de dreptul de a convoca Sinoadele 
Ecumenice fără învoirea Împăratului şi acela de a-i judeca pe Patriarhi în caz că s-ar depune 
plângere împotriva lor. Însă Papa respinse aceste excepții, declarând că voieşte să păstreze 
toate privilegiile Scaunului său, cum ar fi primirea şi cercetarea plângerilor împotriva 
Patriarhilor, convocarea Sinoadelor când va socoti că este nevoie, pretinderea deplinei 
supuneri a Patriarhilor față de voinţa sa; într-un cuvânt, dreptul de a ocârmui întreaga 
Biserică. Când Cardinalii vestiră Împăratului hotărârea Papei, în loc de orice alt răspuns el a 
spus doar atât: ,,Pregatiti toate cele trebuincioase pentru plecare.” 


Acestea se petreceau în ajunul prăznuirii Naşterii Sfântului loan Botezătorul. 
„Sărbătoarea,” zice Dorothei al Mitilenei, „prăznuită cu atâta fast de către florentini, se 
apropia cu repeziciune. Dar inimile noastre erau întristate, neavând vreo nădejde ca unirea să 
se săvârşească. Însă,” urmează netulburat acelaşi scriitor, „Dumnezeu, purtătorul de grijă al 
tuturor, nu ne-a părăsit, ci a ridicat pe rus, pe nikeian şi pe mitilenian, cu încă câţiva, ca să 
încerce să facă tot ce mai puteau.” Unii dintre ei îl induplecau pe Papa, alţii îl convingeau pe 
Împărat să se învoiască la un ultim pas, anume să se numească patru persoane dintre greci şi 
latini spre a discuta din nou subiectul în dispută. Şi până la urmă, chiar dacă nu într-o adunare 
publică, grecii se învoiră să scrie că recunosc pe Papa ca Pontif Suprem, Vicar al lui lisus 
Hristos, Păstor şi Dascăl al tuturor creştinilor, care ocârmuieşte Biserica lui Dumnezeu, cu 
drepturile şi privilegiile Patriarhatelor Răsăritene, astfel încât Patriarhul Constantinopolei este 
al doilea după el; urmează apoi Patriarhul Alexandriei, apoi al Antiohiei şi în sfârşit Patriarhul 
Ierusalimului. Sub forma aceasta punctul respectiv a fost admis de către Papa. Tinta tuturor 
dorințelor sale a fost în cele din urmă atinsă la 27 iunie. 


Intelegandu-se asupra condiţiilor principale ale păcii, latinii şi grecii se grabira să 
publice o hotărâre privitoare la unirea Bisericilor. In acest scop s-au ales deputați din 

amândouă părțile. Totuşi chiar de la început se iscă o gâlceavă. Latinii voiau să aşeze în capul 
hotărârii numele Papei. La rândul său, Paleologul ceru ca să se pună la început numele său. 
Până la urmă s-a hotărât să se adauge la cuvintele Papei „cu învoirea Împăratului.” Câteva 
expresii din clauza privitoare la autoritatea papală iscară iarăşi discuţii. Latinii scrisera: „Papa 
îşi va păstra drepturile potrivit învățăturii Scripturii şi a Sfinţilor Părinţi.” Împăratul stărui ca 
exprimarea să fie schimbată. „Dacă unul dintre Părinți dă Papei un titlu onorific, înseamnă 
oare că recunoaşte privilegiile deosebite ale Episcopului Roman?” după multe dispute, Papa 
consimti în sfârşit ca expresia să fie schimbată, astfel încât în loc de expresia „după cuvintele 
Părinților,” s-a introdus o alta, „după legiuirile Sinoadelor Ecumenice şi ale Sfinților Părinţi.” 
Şi latinii găsiră ceva de îndreptat în hotărâre. Definiţia spunea: „păstrând toate drepturile şi 
privilegiile celor patru Patriarhate.” Latinii doreau să se scoată cuvântul „toate.” Grecii nu s- 
au învoit, iar cuvântul „toate” a rămas. La urmă, când nici una din părți nu mai găsi nimic de 
îndreptat în hotărâre, ea fu transcrisă definitiv in greceşte şi latineşte. Isidor şi Vissarion 
propuseră să se adauge la hotărâre o listă de anateme împotriva tuturor potrivnicilor unirii, 
gândindu-se probabil la Marcu al Efesului. Dar Împăratul nu a îngăduit.[232] 


S-a fixat ziua când urma să aibă loc iscălirea hotărârii. Dorothei al Mitilenei propuse 
Papei ca mai înainte de aceasta să mituiască pe câțiva dintre cei ce încă nu se învoiseră la 
unire şi, într-adevăr, s-a recurs la mituire.[233] La 5 iulie întregul Sinod al Răsăritenilor s-a 
adunat în palatul Împăratului. Împăratul a fost cel dintâi care a iscălit hotărârea. Mitropolitul 
Iracliei lipsea din pricina bolii, dar a fost totuşi silit să iscălească hotărârea in pat. Nimeni nu 
s-a gândit să-l tulbure pe Marcu al Efesului, fiind incredintati de neclintirea sa. Isidor, 
Vissarion şi Protosinghelul îşi iscăliră numele plini de bucurie. Apoi urmară iscăliturile 
Mitropolitilor Monemvasiei, Kizicului, Trapezuntului, Nicomidiei, Târnovei, Mitilenei, 
Moldovei, Amasiei, Rhodosului, Dristrei, Ganei, Melenicului, Dramei şi Anhialei, ca si 
iscăliturile a unsprezece persoane din clericii constantinopolitani de rang mai mic. Grecii 
iscăliră fără a citi mai înainte hotărârea. Cuprinsul ei era cunoscut doar celor ce o 
alcătuiseră.[234] În orice caz, cei mai mulţi Episcopi greci, cedând dorinţei Papei şi voii 
Împăratului, îşi dădură consimţământul scris, deşi în silă, la nedreapta unire. Chiar şi cei ce nu 
au avut îngăduinţa să voteze la Sinod au fost acum puşi să iscălească. Au fost lăsaţi afară doar 
ce care muriseră, precum Patriarhul şi Mitropolitul Sardisului, ori cei ce izbutiseră să plece 
din Florența, cum făcuseră Isaia al Stavropolei şi Episcopul Tverului.[235] După ce toți 
Episcopii greci, de faţă cu Cardinalii, şi-au pus iscăliturile pe hotărârea Sinodului, Împăratul a 
trimis zece dintre cei mai în vârstă Episcopi să fie martori la semnarea hotărârii de către Papa. 
Eugenie, după ce cercetă cu grijă iscăliturile Episcopilor Greci, în timp ce semna el însuşi 
hotărârea, a întrebat dacă iscălise şi efeseanul. I s-a spus că nu. „Atunci nu am făcut nimic,” a 
exclamat Papa fără să vrea. După Papa îşi iscăliră numele opt Cardinali, vreo şaizeci de 
Episcopi şi o mulțime de Abati.[236] 


Papa numise ziua de 6 iulie pentru proclamarea solemnă a unirii. Împăratul, Papa şi 
Episcopii greci şi latini s-au adunat în Catedrala din Florenţa, urmați de o mare mulțime de 
privitori. După Te Deum, Cardinalul Giuliano şi Mitropolitul Nikeii citiră cu glas tare 
hotărârea Sinodului asupra unirii Bisericilor. Giuliano citi în latineşte iar Vissarion în 
greceşte. La începutul hotărârii Papa poftea întreaga lume creştină să ia parte la marea 
sărbătoare şi să aducă mulțumiri pline de recunoştinţă Domnului, Care prin harul Său 
atotputernic spărsese zidul ce despartise până atunci Bisericile, unindu-le cu legătura cea tare 
a dragostei şi păcii. Urma apoi înfăţişarea învăţăturii despre purcederea Duhului Sfânt, despre 
Ostie, despre purgatoriu şi despre autoritatea Papei, cu expresiile primite prin învoirea 
reciprocă a grecilor şi latinilor. 


După citirea actelor, Giuliano întrebă pe latini dacă se învoiesc cu hotărârea. Latinii 
răspunseră într-un glas: „Ne învoim, ne invoim.” Când aceeaşi întrebare a fost pusă grecilor 

de către Vissarion, multi au răspuns la fel, dar nu toți. Apoi Arhiepiscopul Nikeii şi Cardinalul 
s-au îmbrățişat. Sărbătoarea s-a încheiat cu o Liturghie slujită după rânduiala latina,[237] la 
care însă nici unul dintre Episcopii greci nu a luat parte alături de latini, fără a ţine seama de 
dorința Papei ca ei să participe; şi nici unul dintre greci nu s-a împărtăşit cu ostie.[238] 


lată deci cum s-a încheiat pacea; dar pace nu era. Între Biserici se proclamase pacea, dar 
nimic paşnic nu se afla în cugetul părților reîmpăcate. Verbal şi în hotărârea scrisă se 
recunoştea că Sfânta Euharistie este la fel de validă fie că se săvârşeşte cu ostii, fie cu pâine 
dospită; dar de fapt grecii refuzară să primească Sfintele Taine din mâinile latinilor iar sărutul 
păcii şi l-au dat între ei, iar nu cu latinii; la rândul lor latinii, cum vom vedea, au refuzat să fie 
de faţă la Liturghia grecească. Încheierea păcii era un eveniment fericit doar pentru una din 
părți — cea a învingătorilor. Când părăsiseră Constantinopolul, grecii nădăjduiau să-i convingă 
pe latini de ruperea lor de vechea învăţătură de credinţă. In loc de aceasta, acum erau siliți să 
mărturisească că latinii au dreptate şi să admită că ei sunt cei ce greşesc, când de fapt adevărul 
era de partea lor. Latinii nu acceptaseră nimic; grecii erau mai mult sau mai putin siliți să 
accepte totul. Tabăra victorioasă nici măcar nu încerca să aline simtamantul de tristețe al 
noilor frați. Mândria cuceritorului plin de sine se vădea în toate întâlnirile acestuia cu partea 
cu care abia se împăcase. 


În ziua de după proclamarea hotărârii Împăratul trimise pe Mitropolitii Rusiei si Nikeii 
să poftească pe Papa să slujească Liturghia grecească, pentru ca latinii să se obişnuiască cu 
rânduielile şi slujbele Bisericii Răsăritene. Dar Papa refuză, sub cuvânt de necunoaştere a 
rânduielilor Liturghiei greceşti, cerând să se săvârşească mai întâi o slujbă aparte, în faţa a doi 
sau trei Cardinali. „După aceea vom fi în stare să vedem dacă putem aproba slujba voastră,” 
spuse Papa, „şi dacă putem îngădui să aibă loc săvârşirea solemnă a Liturghiei.” Acest 
răspuns trufaş l-a jignit adânc pe Împărat. „Noi nădăjduiam,” a spus el, „să îndreptăm 
rătăcirile latinilor. Acum însă văd că latinii, care au rătăcit in multe privinţe, voiesc să ne 
îndrepte pe noi, cei ce nu am schimbat cu nimic vechile rânduieli.” Din acea clipă Împăratul 
nu şi-a mai arătat dorinţa ca Liturghia să fie slujită de către Papa.[239] 


La scurt timp, Papa supuse grecilor unsprezece întrebări privitoare la slujirea Sfintei 
Euharistii şi a Sfintei Mirungeri, la divorț şi la alegerea Patriarhului. Fiind socotit acum capul 
Bisericii Universale, socotea că are dreptul de a cere grecilor să ţină cu străşnicie randuielile 
Bisericii Romei. Dorothei, Mitropolitul Mitilenei, după cum însuşi ne spune, dădu răspunsuri 
multumitoare la toate întrebările latinilor, afară de două: cea despre divorț şi cea despre 
alegerea Patriarhului. Papa adresă aceste întrebări Împăratului. El îl întrebă de ce grecii 
îngăduie divorturile, cu totul potrivnic cuvintelor limpezi ale Domnului. Apoi ceru ca 
Episcopii Greci să aleagă un Patriarh dintre Episcopii prezenţi la Sinod, şi aceasta înainte de a 
părăsi Florenţa. ,,Noi,” spuse Papa, „avem un Patriarh al Constantinopolei ales de noi dintre 
latini, bărbat de vita aleasă, cinstit, bogat şi foarte bătrân.[240] Dacă-l alegeți pe el ca Patriarh 
al vostru, Biserica voastră va moşteni averile lui. Dacă aţi ales deja pe unul dintre voi, sunt 
gata să întăresc alegerea voastră şi să-l retrag pe candidatul meu.” Cererea sa a fost urmată de 
încă una, aceea ca Marcu să fie predat spre a fi judecat ca un potrivnic neînduplecat al unirii şi 
al hotărârii. 


Împăratul răspunse Papei prin Episcopii săi că Biserica Răsăriteană are destule pricini ca 
să îngăduie divorturile; refuză hotărât să numească un Patriarh cât se aflau la Florenţa căci, 
după obiceiul din vechime, Patriarhul Constantinopolei trebuie ales cu învoirea tuturor 
eparhiilor aflate sub jurisdicția sa şi trebuie hirotonit în Catedrala din Constantinopol. În 
privinţa lui Marcu al Efesului, Împăratul spuse că, fiind Mitropolit al Bisericii Răsăritene, el 
poate fi judecat numai de către Episcopii Rasariteni.[241] 

Însă când Papa stărui în cererea ca alegerea Patriarhului să aibă loc la Florenţa şi ceru 
Împăratului să-l trimită la el pe Marcu spre a primi cel putin o mustrare aparte, Ioan, la sfatul 
lui Grigorie impartitorul de pomeni (care se temea că Isidor va fi ales Patriarh), trimise pe 
câțiva dintre Mitropolitii mai vârstnici la Venetia şi apoi spuse Papei că în lipsa unora dintre 
Episcopi alegerea Patriarhului nu poate avea loc. Marcu al Efesului merse la Papa, care-l 
primi cu mustrări şi amenințări, aducându-i aminte de pedepsele statornicite de Sinoadele 
Ecumenice pentru cei ce îndrăznesc să nu se supună hotărârilor lor. Dar neînfricatul apărător 
al Ortodoxiei dădu un răspuns hotărât. „Sinoadele,” spuse el, „au osândit pe cei nu se supun 
Bisericii şi se alătură părerilor potrivnice învăţăturii sale. Eu nu infatisez părerile mele, nu 
aşez nimic nou în Biserică, nici apăr vreo erezie. Nu fac decât să păstrez în chip neclintit 
învățătura pe care Biserica, primind-o de la Hristos, Mântuitorul nostru, a tinut-o întotdeauna 
şi încă o tine. Această învăţătură a fost ținută şi de Biserica Romei dimpreună cu cea a 
Răsăritului până la începutul schismei. Voi înşivă ati incuviintat mereu această învățătură mai 
înainte, lăudând-o adeseori, chiar în timpul Sinodului de acum. Şi cine poate defăima ori pune 
capăt acestei învățături? Dacă stau neclintit în această învăţătură şi nu voiesc să mă lepăd de 
ea, cine cutează a mă judeca drept eretic? Mai întâi trebuie să judecaţi învățătura pe care o 
apăr, însă dacă ea este primită de către toți ca sfântă şi drept-slăvitoare, aşa cum şi este, cum 
oare sunt vrednic de judecată?” Papa, silit să recunoască în sine că nu e nici o nădejde să-l 
facă pe Marcu să se lepede de părerile lui, îl rugă să plece.[242] 


Întrucât cererile papale nu au fost îndeplinite, şi cele ale Împăratului au rămas fără 
răspuns. Este cea mai bună dovadă a lipsei de sinceritate şi adevărată dorinţă de împăcare la 
amândouă părţile în privinţa unirii. Deşi Împăratul îl recunoscuse pe Papa drept cap al 
Bisericii Universale şi poruncise ca numele său să fie pomenit la Liturghie,[243] totuşi el nu 
uită să afirme drepturile Bisericii Răsăritene asupra unor pământuri însuşite pe nedrept de 
Biserica Romei. Papei 1 s-a spus că aşa cum pacea din vechime fusese redată Bisericilor, tot 
astfel se cuvenea ca şi hotarele dintâi ale eparhiilor amânduror Biserici să fie reaşezate 
întocmai cum erau înainte de despărțirea Bisericilor. Din această pricină, urma ca Bisericile 
insulelor Rhodos, Corfu şi altele, pe nedrept luate în stăpânire de Biserica Romei, să fie 
întoarse Scaunului constantinopolitan. Pe deasupra, la cererea Mitropolitilor Monemvasiei, 
Rhodosului, Mitilenei şi a încă câtorva, Împăratul arătă Papei că trebuie să recheme pe 
episcopii latini din aceste eparhii. „Biserica Romei,” spuseră Mitropolitii, „trebuie să 
plinească sfintele pravile ce opresc ca doi episcopi să ocârmuiască aceeaşi eparhie, ca şi 
hirotonirea vreunui episcop într-o eparhie ce nu se află sub jurisdicţia episcopului care 
hirotoneşte.” 


Papa nu dădu răspuns cererii Împăratului. În ce priveşte rechemarea Episcopilor latini 
din eparhiile greceşti, el a răspuns: „Întrucât acum, după reaşezarea păcii în Biserică, nu mai 
sunt neînţelegeri între episcopii latini şi cei greci, ar fi nedrept să îndepărtăm fie pe episcopii 
greci, fie pe cei latini din eparhiile aflate acum sub jurisdicția lor, ci mai bine să lăsăm 
lucrurile aşa cum sunt. Să rămână deci doi episcopi pe acelaşi Scaun, dar dacă va muri cel 
latin, atunci să cârmuiască eparhia doar episcopul grec, iar urmaşii sai sa fie aleşi de către 
Biserica Răsăriteană. În acelaşi fel, dacă episcopul grec moare înaintea celui latin, să şadă 
doar cel rămas în viață pe Scaunul care de atunci se va socoti a fi sub jurisdicția Bisericii 
Romei.” O astfel de hotărâre nu putea, fireşte, să mulțumească indreptatitele cereri ale 
Episcopilor Greci, fiind pe deasupra şi primejdioasă pentru Biserica Răsăriteană. „Însă 
hotărârea Papei,” spune Siropulos, „a fost doar verbală, nefiind urmată vreodată.” 


Din toate întâmplările ce au urmat unirii Bisericilor se pot înţelege foarte bine 


rezultatele pe care avea să le aducă în viitor. Împăratul a căutat unirea şi s-a alăturat ei doar în 
nădejdea ajutorului făgăduit pentru nefericitul său Imperiu. 

La 6 iulie Papa Eugenie era recunoscut de către grecii Sinodului de la Florenţa drept cap 
al Bisericii, în vreme ce, cu numai zece zile mai înainte, Conciliul de la Basel, repetând mai 
vechea hotărâre privitoare la superioritatea Sinoadelor Ecumenice asupra Papei, îl osândea pe 
Eugenie ca eretic, pentru a nu fi recunoscut adevărul acestei hotărâri, şi îl scotea din Scaun. 
Grecii îl lăsară pe Papa să se descurce cum putea mai bine cu Conciliul şi cu celălalt Papă ales 
la Basel. Numai Isidor, împreună cu încă câţiva, rămaseră la Florența până ce (la 4 
septembrie) Eugenie îşi aruncă în mod public în Catedrală anatemele şi interdicțiile fata de 
Conciliul de la Basel.[244] La 18 decembrie Papa 1-a ridicat pe Isidor şi pe Vissarion la rangul 
de Cardinali, ca răsplată pentru sârguinţa lor în cauza unirii. În afara acestei cinstiri, Isidor fu 
numit Legat a latere în Polonia, Lituania şi Rusia.[245] 


Restul grecilor părăsiseră deja Sinodul în luna iulie. Cei ce plecaseră mai devreme au 
fost siliţi să-l aştepte pe Împărat la Venetia, întrucât acesta a părăsit Florenţa la sfârşitul lui 
august (în ziua de 26).[246] Împăratul era însoţit de Marcu al Efesului, de care s-a îngrijit el 
însuşi ca să aibă cele trebuincioase pe timpul întregii calatorii.[247] Papa îl binecuvântă pe 
Împărat şi-i făgădui să trimită o flotă şi o oaste la Constantinopol, însă numai dacă monarhii 
europeni se învoiau să-l ajute. Trei Cardinali şi mai multi clerici insotira pe Împărat până la 
hotarele Toscanei. Împăratul cu suita sa sosi la Veneţia la 6 septembrie. 


Înainte de sosirea Împăratului, Mitrofan, Mitropolitul Kizicului, săvârşind Sfânta 
Liturghie la una din mănăstirile venețiene, îndrăzni a pomeni numele Papei la slujbă, dar fu 
îndată mustrat de ceilalți Mitropoliti şi de Despot, care era de față. Împăratul, dorind să 
împlinească dorința Dogelui de a vedea o slujbă grecească, nu a putut convinge decât pe 
Mitropolitul Iracliei să slujească în Biserica Sf. Marcu, şi chiar şi pe acesta după multe 
staruinte. Până la urmă Mitropolitul se învoi, dar săvârşi slujba pe un antimis grecesc şi cu 
sfântul disc grecesc; numele Papei nu a fost pomenit iar Crezul a fost rostit fără Filioque.[248] 


Împăratul părăsi Veneţia la 19 octombrie, împreună cu fratele său, cu Episcopii şi 
ceilalți greci, în două corăbii de negutatori. Locuitorii ortodocşi din Corfu, din Methonia 
Peloponesului şi din Evvia, locuri în care se aflau atât episcopi latini cât şi greci, auzind de la 
greci despre rezultatele Sinodului, nu se sfiiră să-şi arate nemulţumirea fata de unire. „Până 
acum,” spuseră ei grecilor, „puteam să ne apărăm credinţa împotriva latinilor, dar acum 
trebuie să tacem şi să ne supunem lor în toate.” Bietii călători, aflați vreme de doi ani departe 
de casă, sosiră la Constantinopole la 1 februarie, 1440. Şi ca şi cum mâhnirea nu le-ar fi fost 
de ajuns, de îndată ce s-au întors la casele si familiile lor, Împăratul şi Despotul aflară că sunt 
vaduvi.[249] 

CAPITOLUL IX 
Reîntoarcerea grecilor acasă. Respingerea unirii florentine de către Biserica 
Ortodoxă Răsăriteană. 


De îndată ce călătorii păşiră pe țărm, locuitorii Constantinopolului îi copleşiră pe 
Episcopi cu întrebări: „Cum s-a încheiat Sinodul? Am izbândit?” Cei ce fuseseră siliți la unire 
sau 1 se alăturaseră din interes, dar nu erau lipsiţi de conştiinţa nelegiuirii lor, nu ascunseră 
adevărul. Simtindu-se acum slobozi în pământul de baştină, între fraţii lor ortodocşi, ei 
răspunseră cu adâncă întristare: „Ne-am vândut credința, am schimbat Ortodoxia cu 
heterodoxia şi, pierzându-ne credința curată de mai înainte, ne-am facut azimiti. Tăia-ni-s-ar 
mâinile ce au semnat nelegiuita hotărâre! Smulge-ni-s-ar limbile ce au rostit învoirea cu 
latinii!”[250] Iată dar care au fost întâile cuvinte ale bunilor, dar slabilor Pastori — Antonie al 
Iracliei, membrii mai vârstnici ai Sinodului şi alții. Vestea stârni un simtamant de groază 
poporului ortodox al cetăţii. Toţi îi ocoleau pe noii sosiți, chiar cei ce nu aveau nimic de-a 
face cu ei. Clericii rămaşi la Constantinopol nu voira nici să slujească cu cei ce, căindu-se de 
invoirea lor la unire, spuneau că fuseseră siliți să o faca![251] 


Împăratul, care nu se simtise niciodată prea înclinat spre a pune în aplicare cauza 
latinilor, iar acum, dezamăgit de Papa, jelind pierderea soţiei şi fiind necăjit de nemulțumirea 
publică fata de unire,[252] nu se mai ocupă multă vreme de treburile Bisericii. Trecusera trei 
luni de la întoarcerea grecilor iar Biserica din Constantinopol încă nu avea Patriarh. Până la 
urmă Împăratul porunci celor în drept să se gândească la alegerea unui Patriarh, alegere cu 
atât mai necesară, cu cât tulburările între clerici deveneau din zi în zi mai violente. Întrebarea 
era: pe cine să aleagă? Oare Patriarhul trebuia ales dintre cei ce arătaseră mai multă râvnă 
pentru cauza unirii, sau dintre apărătorii Ortodoxiei? Alegerea Patriarhului avea să hotărască 
soarta unirii proclamate la Florenţa. Împăratul, deşi prea puţin doritor să ţină partea latinilor, 
nu voia totuşi să rupă alianța cu Roma. lată de ce nu l-a ales pe Vissarion sau vreun alt zelot al 
unirii, cerând totuşi ca omul ales să fie un susținător al unirii. 


Scaunul patriarhal i-a fost propus mai întâi lui Marcu al Efesului, neclintitul apărător al 
Ortodoxiei, iar la refuzul său de a primi dregătoria, aşa cum era şi de aşteptat, s-au ales trei 
candidați dintre cei ce fuseseră la Sinod şi iscăliseră actul de unire, anume Antonie al Iracliei, 
Dorothei al Trapezuntului şi Mitrofan al Kizicului. Dar Antonie şi Dorothei, la fel cum se 
lepădaseră de unire, lepădară şi cinstea îmbiată lor. Adresându-se Soborului, Antonie a spus: 
„Am venit aici nu spre a fi ales, ci spre a-mi despovăra cugetul înaintea Soborului, lucru de 
care am mare trebuinta. Cum şi voi ştiţi, nu m-am învoit cu cei ce erau pentru unire, dar am 
iscălit hotărârea, deşi fără voia mea. lar de atunci cugetul meu m-a războit neîncetat. 
Plecându-mă la pământ cu mustrare de cuget, căutat-am mereu prilej spre a lepăda povara 
sufletului meu. Mulţumesc lui Dumnezeu că mi-a îngăduit să va vad pe toți laolaltă în sobor, 
fiindcă acum mă pot slobozi de povară spunându-vă tot ceea ce aveam de zis. Deci spun din 
nou că lepăd unirea, că găsesc hotărârea de la Florența potrivnică vechii predanii a Sfintei 
Biserici Soborniceşti şi mă predau judecății Bisericii ca vinovat de a fi iscălit ceea ce nu se 
cuvenea a fi iscălit.” 


Ca urmare, a fost ales Mitrofan care, la dorința dregătorilor împărăteşti, a făgăduit în 
scris că va susține unirea florentină. El urcă pe Scaunul patriarhal la 4 mai, 1440. 


Chiar dacă făgăduiala lui Mitrofan a fost dată în taină — deşi nici atunci nu fusese vorba 
despre publicarea hotărârii Sinodului Florentin sau de pomenirea numelui Papei la slujbe — 
totuşi alegerea lui Mitrofan (care la Veneţia, prin slugarnica linguşire a Papei, se arătase a fi 

un tradator) si purtarea neprotocolara fata de el a episcopilor prezenti la hirotonirea sa ca 
reprezentanţi ai Papei, ca şi dezamăgirea aşteptărilor tuturor ca noul Patriarh să pună lucrurile 
în rânduiala lor de mai înainte — toate acestea laolaltă au făcut ca cei mai multi dintre 
ortodocşi să se înstrăineze de Patriarh. Mulţi dintre episcopi nu slujeau împreună cu el; iar 
când Împăratul a încercat să-i silească să o facă, Marcu al Efesului şi Antonie al Iracliei au 
părăsit în taină Constantinopolul (14 mai).[253] 


După această întâmplare Împăratul începu să se poarte cu şi mai multă băgare de seamă 
— mai ales atunci când fratele său, Dimitrie, care nu primise unirea florentină, folosindu-se de 
răceala poporului fata de Împărat fiindcă tinea partea Bisericii Latine, i s-a împotrivit pe fata; 
astfel încât Papa l-a invinovatit pe Ioan de slăbiciune şi nepăsare fata de cauza unirii,[ 254] iar 
Mitrofan chiar a ameninţat că-şi va părăsi Scaunul. Însă, la stăruința Împăratului, el a rămas 
pe loc şi a început a lucra în folosul unirii, numindu-şi prietenii în eparhiile vacante, iar când 
Dimitrie s-a împrietenit din nou cu Împăratul, a cerut de îndată o unire deplină cu Biserica 
Romei, pe temeiul hotărârii aprobate la Florența. Dar în vreme ce Episcopii se adunau la 
Constantinopol spre a discuta mijloacele de a-şi aduce la îndeplinire planurile, Mitrofan muri 
(1 august, 1443).[255] Moartea Patriarhului părea să îndreptăţească straşnica osândire a 
faptelor sale făcută la Ierusalim de către ceilalți trei Patriarhi. 


Patriarhii Răsăriteni cunoşteau deja feluritele planuri ale latinilor de a-i supune pe greci 
dintr-o scrisoare a lui Iosif, Patriarhul Constantinopolului, scrisă fie la Ferrara, fie la Florenţa. 
Curând după ce fură instiintati de către Papa despre încheierea discuţiilor, primiră o invitație 
de a se alătura unirii Bisericilor convenită la Florenţa, unde li se ascundeau cu grijă condițiile 
în care avusese loc unirea. Patriarhii ajunseră să afle condiţii cu pricina de la cei întorşi din 
Italia. Plin de osârdie fata de Ortodoxie, în ciuda prigoanei turcilor, unul dintre Păstorii din 
Răsărit răspunse Papei, spunându-i că era gata să se alăture unirii cu Biserica Romei dacă 
acea Biserică primeşte toate vechile hotărâri ale Sinoadelor Ecumenice şi învățăturile întărite 
de ele şi de Sfinţii Părinţi. „De este aşa, primim Sinodul de la Florenţa şi nu ne împotrivim a 
pomeni la slujbe numele Papei. Dar de este dimpotrivă, lepădăm acest Sinod; osândim 
episcopii şi preoții ce îl primesc să fie scoşi din cinul lor, iar mirenii să se afurisească.” 
Nemultumindu-se cu aceasta, acelaşi Patriarh Răsăritean scrise Împăratului Ioan:[256] „Dacă 
ati făcut loc latinilor doar pentru o vreme, cu nădejdea de a primi ajutorul lor pentru Împărăția 
voastră, iar acum vă lepădaţi de învăţătura lor şi vă intoarceti la credința ortodoxă a 
împărăteştilor voştri străbuni, atunci ne vom ruga pentru mântuirea Împărăției, şi mai ales 
pentru sufletul vostru, pentru ca Domnul să vă ierte toate păcatele. Dar de vă veţi îndărătnici 
şi veţi apăra o învăţătură străină Bisericii, atunci nu numai că vom înceta a vă mai pomeni in 
rugăciunile noastre, ci vă vom şi osândi la aspră canonisire, pentru ca boala străinei şi 
primejdioasei învățături să nu se întindă în Biserica lui Hristos. Nu putem cârmui Biserica 
Dreptslăvitoare ca nişte naimiti; ci pentru Hristos şi pentru Evanghelia Sa suntem gata a ne 
pune sufletul, trupul şi sângele, şi toate câte mai avem aici pe pământ.” 


Câteva luni mai târziu toți cei trei Patriarhi Răsăriteni s-au adunat la Ierusalim şi, fiind 
instiintati de către Arsenie, Mitropolitul Chesariei, despre hirotonirea de către Mitrofan a unor 
mitropoliți şi episcopi din rândul latinilor, osândiră pe nevrednicii păstori şi-i declarară scoşi 
din toate dregătoriile bisericeşti până ce un Sinod va cerceta ortodoxia lor. Dând lui Arsenie 
puteri depline de a lucra potrivit hotărârii lor în întregul Răsărit, Patriarhii — Filothei al 
Alexandriei, Dorothei al Antiohiei şi Ioachim al Ierusalimului — scriseră în epistola 
patriarhală: „Am aflat de la Mitropolitul Chesariei Cappadochiei despre tulburările din 
Constantinopol prilejuite de nelegiuitul Sinod de la Florenţa, Sinod unde grecii au primit 
dogmele latine potrivnice vechilor canoane ale Bisericii Ortodoxe. Acelaşi Mitropolit ne-a 
instiintat că Mitrofan al Kizicului, cel ce în chip nelegiuit a hrăpit Scaunul Constantinopolei, 
împarte eparhiile din Patriarhia Constantinopolei şi din tot Răsăritul apropiaților săi, care 

strică turma cu mincinoasa lor învățătură şi seamănă ispitele în Biserica lui Hristos. De-aceea 
noi, în numele de viata făcătoarei şi nedespărțitei Treimi, vestim prin acest Sinod tuturor 
Mitropolitilor, Episcopilor şi celorlalți din cinul preoţesc hirotoniți de Mitrofan că, făcându-se 
părtaş ereziei, se lipsesc de dreptul de a sluji şi de toate cinurile bisericeşti, până ce credința 
lor va fi cercetată de Sinodul Ecumenic. De nu se vor supune hotărârii noastre, părăsindu-şi de 
bună voie locurile pe care le tin in chip nelegiuit, să se afurisească de către Sfânta şi Deofiinta 
Treime, atât ei, cât şi cei ce cugetă asemenea lor.” Dând Mitropolitului Chesariei dreptul de a 
duce la îndeplinire hotărârea lor, Patriarhii i-au dat şi depline puteri să propovăduiască in 
public împotriva nedreptei uniri şi să vădească şi să îndrepte pe toţi cei cu gândire străină de 
Ortodoxie. Hotărârea a fost dată spre ştiinţă în luna aprilie, 1443.[257] 


Marcu al Efesului, bătrânul apărător al Ortodoxiei, împovărat de vârstă şi boală, dar tare 
cu duhul, nu a tăcut nici el. În epistolele sale către toți creştinii el îi roagă cu stăruință să iasă 
din unirea florentină, ca una ce era neplăcută lui Dumnezeu, înfățişând cu insufletire 
amestecul celor vechi cu cele noi, al celor ortodoxe şi patristice cu cele nou-născocite de către 
grecii latinizanti, aducând propria mărturisire de credință întemeiată pe învățătura curată a 
Bisericii.[258] „Aceşti oameni,” scria el, „recunosc împreună cu latinii că Duhul Sfânt 
purcede de la Fiul şi îşi trage existenţa de la El, căci aşa spune definiţia lor, şi în acelaşi timp 
spun împreună cu noi că Duhul purcede de la Tatăl. Cu latinii socotesc că adăugirea la Crez 
este legiuită şi dreaptă, iar când sunt cu noi nu vor să o rostească. Cu ei spun că azimele sunt 
Trupul lui Hristos, iar când sunt cu noi nu îndrăznesc a se împărtăşi cu ele. Oare aceasta nu 
este de ajuns spre a arăta că ei au venit la Sinodul Latin nu spre a cerceta adevărul, pe care 
cândva l-au avut şi apoi l-au trădat, ci doar spre a câştiga nişte aur şi a ajunge la o unire 
mincinoasă, iar nu la una adevărată? Mincinoasă, căci rostesc două crezuri, aşa cum au şi 
facut; săvârşesc două liturghii osebite, una cu pâine dospită, alta cu pâine nedospită; două 
botezuri, unul prin trei scufundări, iar celălalt prin stropire, unul cu Sfânta Mirungere, altul 
fără ea. În acelaşi chip, toate celelalte datini sunt osebite pentru ei, adică posturile, rânduielile 
bisericeşti, etc. Ce fel de unire este aceea ce nu se arată în afară? Cum pot sta împreună, 
păstrând fiecare al său? Mulţi,” urma Marcu, „au fost ispititi de gândul că se poate găsi o cale 
de mijloc între două învățături. Este adevărat, se pot găsi astfel de vorbe care, având două 
înțelesuri, pot totodată să infatiseze ceva aflat între cele două învățături. Dar o învățătură de 
mijloc între două învățături potrivnice despre acelaşi lucru este cu neputinţă; căci de-ar fi aşa, 
ar trebui să fie ceva între adevăr şi minciună, între incuviintare şi tăgăduire. Deci daca 
învățătura latină despre purcederea Duhului este dreaptă, atunci a noastră este mincinoasă. 
Cum poate fi aici o învățătură de mijloc?” La sfârşitul epistolei sale Marcu scria: ,,Ocoliti, 
fraților, asemenea dascăli şi orice părtăşie cu ei. Aceştia sunt apostoli mincinoşi, lucrători ai 
celui viclean prefacuti în apostoli ai lui Hristos... Nu Domnului lisus Hristos slujesc ei, ci 
pantecelor lor, înşelând inimile celor neştiutori cu dulcile lor vorbe şi blagosloviri. Ştiţi ce ne 
porunceşte Apostolul: Ci măcar şi înger din cer de va binevesti vouă afară de ceea ce am 
binevestit vouă, anathema să fie (Gal. 1, 8). Iar ucenicul cel iubit al lui Hristos zice: Oricine 
va veni la voi şi nu va aduce învăţătura aceasta, să nu-l priimiti in casă şi să nu ziceti lui: 
Bucură-te; că cela ce va zice lui: Bucură-te, se va face părtaş faptelor lui celor viclene (2 loan 
1, 10-11). Tineti dar predaniile primite de voi, atât cele scrise cât şi cele nescrise, ca să nu vă 
pierdeţi chezăşia dând cale învățăturilor viclene.”[259] 


Cuvintele lui Marcu şi trecerea de care se bucura avură multă înrâurire atât asupra celor 
neştiutori şi simpli, cât şi asupra celor învăţaţi, plecându-i către apărarea Ortodoxiei. Astfel 
Gheorghie Sholarios, care pentru o vreme înclinase către latini, fu acum întărit de către Marcu 
în adevărata credinţă, iar mai apoi se făcu unul dintre cei mai sârguincioşi apărători ai €i.[260] 
Fără Marcu al Efesului nici unul dintre cei ce se lepădaseră de unire nu ar fi intrat în dispute 
cu potrivnicii lor.[261] După pilda lui Marcu, fratele său Ioan Evghenikos a scris o respingere 
a hotărârii florentine;[262] Siropulos a pus în adevărata lumină toate cele petrecute la Sinod, 

la fel cum Amirutios a infatisat, deşi pe scurt, pricinile tăinuite ale grecilor de a se pleca către 
unirea cu Biserica Romei.[263] Un alt filosof, Ghemistos Pletho, care apărase învățătura 
ortodoxă la Sinod, a publicat şi el o apărare a învăţăturii ortodoxe despre purcederea Duhului 
Sfânt.[264] 


Vedem deci că din toate părțile s-au ridicat glasuri împotriva unirii florentine. Însă 
Împăratul păstra aceleaşi legături şi cu ortodocşii şi cu Biserica Romei. Gândindu-se la ideea 
sa favorită a scuturării jugului turcesc, el începuse deja negocieri cu Papa şi cu Vladislav, 
regele Ungariei, privitor la adunarea de oşti împotriva Imperiului Otoman. Ei plănuiau să 
stârnească o răscoală împotriva lui Amurath în Asia Mică şi, atrăgându-l acolo cu cea mai 
mare parte a oştilor sale, să-i taie întoarcerea spre Europa cu ajutorul unei flote puternice şi să 
recucerească toate oraşele din ţinuturile sale europene. Papa poftise deja pe monarhii europeni 
să-i ajute pe nefericitii greci. Cardinalul Cesarini îl convinse pe Vladislav să rupă tratatul de 
pace încheiat în urmă cu un an cu Amurath pe o durată de zece ani. Flota sosi în Hellespont. 
Dar Amurath reuşi să se întoarcă din Asia şi chiar să pună pe fugă oastea lui Vladislav, lângă 
Varna (10 noiembrie, 1444). Însuşi Vladislav împreună cu Cardinalul Cesarini căzură în 
bătălie.[265] Astfel pieriră toate nădejdile puse in unirea pe care Dumnezeu nu o 
blagoslovise! 


Însă chiar şi după aceea Ioan încă nu se putea hotărî să rupă toate legăturile cu Papa. 
Vreme de aproape trei ani după moartea lui Mitrofan Biserica din Constantinopol nu a avut 
Patriarh, iar scaunul vacant a fost dat lui Grigorie Mammas, duhovnicul Împăratului şi unul 
dintre cei mai sârguincioşi pricinuitori ai unirii de la Florenţa. El însuşi a scris obiecții la 
scrierile lui Marcu,[266] şi a pornit o dispută la Constantinopol între principalii apărători ai 
Ortodoxiei şi câțiva litterati latini.[267] Pentru osârdia sa întru cauza latinilor Papa l-a numit 
Patriarh şi al obştii latine aflate pe atunci la Constantinopol.[268] Dar cu toate silintele sale, 
cum scrie Papa însuşi, el nu a putut impune şi aplica hotărârea aprobată la Florenta.[269] Iată 
cât de puternică era aversiunea clerului şi poporului față de unirea cu latinii, la care se 
ajunsese prin jertfirea Ortodoxiei! Episcopii şi clerul din Constantinopol au cerut să se ţină un 
Sinod Ecumenic chiar la Constantinopol, spre a pune capăt tuturor relelor pricinuite de adepții 
unirii.[270] Dar Împăratul Ioan a murit (la 31 oct., 1448) înainte de a avea vreme să le 
împlinească cererile; în orice caz, înainte de moarte el s-a lepădat de orice fel de unire cu 
Biserica Romei.[271] Până la urmă dorinţele cele mai adânci ale păstorilor ortodocşi şi ale 
poporului s-au împlinit. La un an şi jumătate de la ajungerea lui Constantin pe tronul 
Bizanțului, cei trei Patriarhi Răsăriteni în numele cărora, deşi fără invoirea lor, fusese iscălită 
neortodoxa „hotărâre” florentină, anume Filothei al Alexandriei, Dorothei al Antiohiei si 
Theofan al Ierusalimului, s-au adunat la Constantinopol împreună cu o mulțime de Mitropoliti 
şi Episcopi, spre a aduce pacea tulburatei Biserici. Adunând un Sinod în Biserica Sfintei Sofii 
din Constantinopol, ei l-au scos pe Grigorie Mammas din Scaunul patriarhal, punând în locul 
său pe ortodoxul Athanasie, iar apoi, în numele întregii Biserici Răsăritene, lepădară hotărârea 
Sinodului de la Florenţa, pe care-l vădiră a fi lucrat potrivnic credinţei ortodoxe, invinovatind 
Biserica Romei de multe abateri de la vechile pravile şi rânduieli ale Bisericii 
Universale.[272] Curând după aceea Grigorie plecă în refugiu la Roma (august, 1451). 


S-ar fi putut crede că de acum s-a reaşezat în sfârşit pacea în Biserica Constantinopolei. 
Dar Constantin, voind să-şi scape tronul, în apărarea căruia abia de avea vreo cinci mii de 
ostaşi ai săi, ceru din nou ajutor Papei, pricinuind astfel noi tulburări în Biserică, care se 
încheiară doar o dată cu căderea Imperiului. Noul conducător al turcilor, crudul şi ambițiosul 
Mahomed al II-lea, îndată după urcarea sa pe tron (la 5 feb., 1451) începu a plănui cucerirea 
Constantinopolului. Auzind de aceasta, Constantin fu cuprins de spaimă şi trimise o solie la 
Roma cu o cerere de ajutor, făgăduind să îndeplinească tratatul florentin şi chiar poftindu-l pe 
Grigorie să se întoarcă la Constantinopol. 

Când se află, apărătorii Ortodoxiei fură cu totul năuciţi. În fruntea lor era atunci 
Gheorghie Sholarios (numit Ghennadie la tunderea în monahism). Marcu trecuse deja la cele 
veşnice, iar înainte de moarte lăsase moştenire prietenului său păstrarea vechii 
Ortodoxii.[273] Ghennadie, care pe atunci vietuia în Mănăstirea Pantokratorului, pe când 
tinea un cuvânt de învăţătură în timpul vizitei Împăratului la mănăstire, încercă să-l întoarcă 
de la unirea cu Roma, care de fapt nu prea îi mai era de nici un folos lui Constantin.[274] 
Urmaşul lui Eugenie, Papa Nicolae al V-lea, în loc de o oaste şi o flotă, a trimis la 
Constantinopol doar pe Cardinalul său Isidor, fostul Mitropolit al Rusiei (noiembrie, 1452). 
Negocierile cu el durară foarte scurtă vreme, dar puţini se învoiră cu unirea, ea fiind primită 
doar de trei Episcopi şi de câţiva clerici; nici chiar Împăratul nu a primit-o în chip sincer.[275] 
Cea mai mare parte a clericilor, şi îndeosebi călugării, refuzară hotărât să ia parte la orice fel 
de negocieri cu un grec apostat. 


Cu toate acestea, la 12 decembrie, 1452, cârmuitorii duhovniceşti şi cei lumeşti s-au 
adunat în Biserica Sfintei Sofii. Cardinalul Isidor a citit actul de unire (pentru întâia oară dupa 
proclamarea sa la Florenţa) şi, în semn de împăcare a Bisericilor, a slujit în chip solemn 
Liturghia împreună cu clericii greci şi latini, pomenind numele Papei Nicolae şi al fostului 
Patriarh Grigorie. Dar mulți dintre cei prezenţi la slujbă nu au vrut nici măcar să ia anaforă de 
la preoții slujitori. 


Între timp, pe când în Biserica Sfintei Sofii se desfăşura ceremonia pomenită, mulţimi 
de ortodocşi porniră spre mănăstirea unde era Ghennadie Sholarios, întrebându-l ce anume să 
facă. Ghennadie se încuie în chilie, pe a cărei uşă erau scrise proroceştile cuvinte: „O, grecilor 
vrednici de mila, de ce inca rataciti şi, lepădând orice nădejde în Dumnezeu, căutaţi ajutorul 
francilor? Cum de, împreună cu întreaga Cetate, care curând va cădea, pierdeţi Ortodoxia 
voastră? Milostiv fii mie, Dumnezeule! Aduc mărturie înaintea Ta că sunt nevinovat de 
această nelegiuire. O, bietii de voi, care vedeți ce se întâmplă în jurul vostru şi, în vreme ce 
robia vă este tot mai aproape, vă lepadati de credința părinţilor voştri şi primiți faradelegea! 
Nu mă voi lepăda nicicând de tine, iubită Ortodoxie, şi n-am să te ascund, Sfântă Predanie, 
câtă vreme duhul meu mai sălăşluieşte în trupul acesta.”[276] 


Cuvintele insuflate ale călugărului treziră cugetele norodului. Clericii şi mirenii afurisiră 
unirea şi pe toți susținătorii ei prezenți şi viitori. Peste tot răsunau strigătele: „Nu vrem ajutor 
de la latini, nu vrem unire, nu primim slujbele azimitilor.”[277] Clericii ortodocşi osândiră pe 
toți cei ce se împărtăşiseră cu unioniştii să fie puşi sub canonul Bisericii. Biserica cea Mare 
era aproape goală, căci ortodocşii nu mai intrau în ea; Ghennadie răspândea printre oameni 
pamflete pline de duşmănie împotriva latinilor, îndemnând pe cei ce erau pentru unire să-şi 
curețe constiintele de păcat prin aspră pocainta.[278] 


Tulburarea minţii locuitorilor a contribuit mult la izbânda armelor lui Mahomed. 
Locuitorii asediați, în loc să-şi îndrepte puterile rămase spre apărarea cetății, îşi continuau 
vrăjmăşiile religioase dintre ei. Ortodocşii şi latinii se anatematizau necontenit unii pe alții. 
Până la urmă Constantinopolul a fost luat de Mahomed (la 29 mai, 1453). Sultanul a lăsat 
credința grecilor neatinsă şi a pus drept cap al creştinilor robiti pe acelaşi Ghennadie care 
făcuse atât de mult pentru Ortodoxie chiar şi în ultimele vremuri de tulburări. El şi urmaşii săi 
au fost buni şi neclintiti Păstori Ortodocşi ai mult-împovăratei dar totuşi neprăbuşitei Biserici 
Greceşti. În Imperiul cucerit, Biserica Răsăriteană ne înfăţişează minunata pildă a unui neam 
ce-şi păstrează statornic curata învățătură a părinților săi, ca şi a credinţei ce păstrează neamul 
de-a lungul a patru veacuri nespus de grele. La fel ca iudeii în robia vaviloniană, grecii, 
căzând în mâinile turcilor, ajunseră încă şi mai puternic legaţi de vechea lor credință; lipsiţi de 
libertate politică şi de multele foloase ce decurg din ea, ei şi-au aflat singura mângâiere în 

Biserica lor Ortodoxă. Papii, lăsând să piară capitala creştinismului răsăritean, nu au făcut 
decât să sporească ura grecilor fata de papistasie. 


Biserica Rusiei s-a arătat a fi o vrednică fiică a Bisericii Ortodoxe Răsăritene în ce 
priveşte unirea florentină. 


La încheierea Sinodului, Isidor s-a întors din Italia cu titlul de Legat Apostolic al tuturor 
țărilor din miazănoapte, nădăjduind să atragă Rusia la unirea cu Biserica Romei. Din capitala 
Ungariei el a trimis circulare eparhiilor Lituaniei, Rusiei şi Letoniei, aflate atunci sub 
jurisdicția sa, instiintand pe creştinii de credință latină şi greacă despre unirea ce avusese loc 
între creştinii apuseni şi cei răsăriteni. Isidor scria: „Voi, bunilor creştini ai Bisericii 
Constantinopolitane, primiţi unirea cu duhovnicească bucurie şi cinstire. Vă rog să nu vă 
osebiti cu nimic de creştinii Romei. lar voi, semintii latine, nu ocoliti pe greci, care au fost 
incuviintati de Roma ca adevărați creştini; rugati-va în bisericile lor, cum şi ei se vor ruga 
într-ale voastre. Mărturisiţi-vă păcatele la preoții din amândouă părțile: primiţi de la oricare 
dintre ei Trupul lui Hristos, la fel de sfânt în pâinea dospită şi în cea nedospită. Aşa cere de la 
voi Sinodul cel ţinut la Florenţa.” 


În ţinuturile ruseşti supuse puterii latine heterodoxe Isidor a putut să găsească mai uşor 
oameni gata să primească unirea, decât în Rusia de sine stătătoare. Însă chiar şi în primele 
ținuturi sarguinta sa s-a lovit de o oprelişte, datorită faptului că Marele Duce al Lituaniei, 
Casimir, nu se declarase în favoarea Papei Eugenie, ci a Conciliului de la Basel şi a Papei 
Felix, ales de acesta.[279] În Volhînia, Isidor l-a hirotonit episcop pe Daniil, care primise 
unirea, iar apoi a încercat prin mijlocirea unei grammata să-i apere pe clericii latinizanti de 
ura pe care o simțeau ortodocşii fata de e1.[280] La Kiev, Cneazul Alexandru i-a dat lui Isidor 
o gramma, ca unui „părinte al său, Mitropolit” peste întregul său cnezat. Manuscrisele kievene 
afirmă totuşi că Isidor a fost alungat din Kiev.[281] 


În primăvara lui 1441 Isidor a venit la Moscova, aducând o foarte curtenitoare scrisoare 
a Papei către Marele Cneaz. Preoţii şi mirenii îl aşteptau cu nerăbdare pe Mitropolit în 
Catedrala Adormirii Maicii Domnului. Isidor veni înconjurat de câţiva nobili, cu crucea latină 
în fata. Întemeindu-se pe simplitatea şi nestiinta turmei sale, el a acţionat în chip mai hotărât 
decât fraţii săi din Constantinopol. Încă de la prima Liturghie s-a pomenit numele Papei, iar la 
sfârşitul slujbei arhidiaconul lui Isidor a citit din amvon hotărârea florentină. Toate aceste 
veşti, nemaiauzite până atunci în Biserica Rusă, uimiră foarte mult atât pe preoți cât şi pe 
mireni. Nimeni nu ştia ce să creadă despre cele văzute şi auzite. Dar Marele Cneaz Vasili 
Vasilievici, plin de râvnă pentru curata învăţătură a Bisericii, în chip solemn şi în aceeaşi 
biserică îl vădi pe apostatul Isidor, numindu-l păstor mincinos, stricător de suflete şi eretic, 
poruncind la urmă ca nevrednicul Mitropolit să fie scos din Scaunul său; şi închizându-l în 
Mănăstirea Ciudov, adună un Sobor de Episcopi şi de slujitori bisericeşti din cinurile mai 
înalte spre a cerceta hotărârea Sinodului de la Florenţa. Când acesta a fost aflat potrivnic 
vechii învățături ortodoxe şi când Arsenie, insotitorul lui Isidor, a arătat felul cum s-au 
petrecut lucrurile la Florența, Marele Cneaz le-a poruncit să stăruie în a-l întoarce pe Isidor la 
pocăință. Dar totul a fost zadarnic. Rămânând închis toată vara, pseudo-Mitropolitul fugi în 
toamnă de la Moscova la Tver, foarte probabil cu nădejdea de a întâlni acolo o mai bună 
primire, întrucât Cneazul din Tver trimisese pe unul dintre boierii săi cu el la Sinod. Dar nici 
la Tver nu a fost primit mai bine. Marele Cneaz al Tverului l-a întemnițat. Însă Isidor izbuti să 
scape şi fugi la Novgorodok, în Lituania, iar de acolo la Roma, cu vestea proastă despre 
zădărnicirea planurilor papale. Astfel Sinodul de la Florenţa, în loc să împace Biserica Marii 
Rusii cu Roma ori să o facă să se depărteze de Ortodoxie, nu a făcut decât să-i dea prilejul de 
a-şi arăta sila față de papistăşie. 

CAPITOLUL X 


Câteva cuvinte despre Sinod. 


După ce am arătat din cuvintele Patriarhilor Răsăriteni şi ale Sinodului de la 
Constantinopol care era părerea Bisericii Ortodoxe despre nelegiuitul Sinod de la Florenţa, 
este necesar acum să mai facem câteva observaţii spre a justifica această părere. Va fi de- 
ajuns să aruncăm o scurtă privire asupra celor ce s-au făcut la Sinod şi asupra felului cum s-au 
făcut. Din Actele Sinodului şi din împrejurările de mai înainte şi de după aceea, vedem cât se 
poate de limpede că motivele care-i mânau pe oamenii de frunte ce au acționat la Sinod nu 
erau insuflate de Duhul Sfânt, că la temelia unirii nu se aflau principiile cerute de Duhul lui 
Dumnezeu şi că pentru întărirea unirii Bisericilor nu s-au folosit mijloacele potrivite cu 
credința şi cu frica lui Dumnezeu. Ca urmare, lucrarea s-a sfărâmat, ca una ce era lucrare 
omenească, neblagoslovită de lisus Hristos, Capul Bisericii, indreptatind astfel zicerea din 
vechime: De va fi de la oameni sfatul acesta sau lucrul acesta, se va risipi (Fapte 5, 38). 


Cercetând împrejurările de dinainte de Sinodul Florentin care i-au netezit calea, vedem 
încă le la întâia privire că nu dorinţa sinceră şi sfântă pentru pace în Biserică, ci pricini străine 
şi lumești i-au împins pe Împărat şi pe Papă să pornească la reasezarea vechii păci dintre latini 
şi greci. Împăratul nădăjduise ca prin unire să dobândească ajutor de la capul creştinătăţii 
apusene împotriva turcilor, care nu-i mai lăsaseră aproape nimic în afara zidurilor 
Constantinopolului. Papa, pe de altă parte, atunci când propusese Împăratului să adune un 
Sinod în Italia, era departe de a dori ca pricina neintelegerii dintre Biserici să primească o 
cercetare legiuita din partea unui Sinod; aceasta era doar dorința grecilor la care, cum el însuşi 
zice, s-a invoit din bunăvoință. 


Însă chiar când a îngăduit ca la Sinod să aibă loc discuţii şi controverse asupra dogmelor 
credinţei, Papa nu avea de gând cu nici un chip să se învoiască cu grecii, chiar dacă ei ar fi 
dovedit indreptatirea învăţăturii lor. El a negociat cu ei doar în nădejdea de a pune mâna pe 
Biserica Răsăriteană şi a convocat Sinodul de la Ferrara doar cu scopul de a-l opune celui de 
la Basel. Invitându-i pe greci, el a dat Sinodului înfăţişarea de Ecumenic, lipsind astfel 
Sinodul ce i se împotrivea de acest titlu, căci nu se puteau ţine două Sinoade Ecumenice în 
acelaşi timp. Şi câtă viclenie au folosit amândouă părțile ca urmare a părerilor potrivnice pe 
care le nutreau! Papa, spre a-şi împlini planurile, se foloseşte de consimțământul silit al părții 
mai slabe de la Conciliul din Basel. Legatul papal îi asigură pe greci că Conciliul de la Basel 
s-a împăcat cu Papa. La sosirea corăbiilor Conciliului de la Basel, legatul papal şi legatul de la 
Basel încearcă să se întreacă unul pe altul cu cele mai ispititoare fagaduinte pentru a-i atrage 
pe greci de partea lor. De asemenea, şi grecii au luat măsuri spre a asigura la Sinodul ce urma 
o izbândă prielnică părerilor Împăratului. Dorind a da Sinodului înfăţişarea unuia Ecumenic, 
Împăratul ia cu el în Italia pe vicarii Patriarhilor Răsăriteni, dar el însuşi le spune pe cine să 
aleagă, le cere scrisori de acreditare nu prea stricte iar apoi le schimbă de mai multe ori 
numirile după cum îi vine la socoteală. Poate fi oare blagoslovită şi sfințită de harul Duhului 
Sfânt o lucrare începută din astfel de pricini şi săvârşită cu asemenea mijloace? 


Încep apoi lucrările Sinodului, negociate întâi aparte, apoi cu şedinţe solemne. Grecii 
dovedesc că învățătura latină despre purgatoriu este greşită şi că adăugirea la Crez nu este 
indreptatita, ca şi învăţătura cuprinsă în ea. Spre a-şi dovedi cuvintele, ei înfăţişează cele mai 
limpezi cuvinte din Sfânta Scriptură, mărturiile Sinoadelor Ecumenice şi ale Părinților 
Bisericii, respingând argumentele latinilor şi vadind interpolările făcute în mărturiile 

Părinților înfăţişate de latini. Toate sunt în zadar. Latinii contestă chiar şi cele vădite, 
împingându-i pe greci să primească lucruri anatematizate de Sinoadele Ecumenice. Oare nu 
este limpede strădania de a face ca Biserica cea una, sfântă şi Sobornicească să se contrazică 
pe sine însăşi? 


Disputele publice iau sfârşit. loan Paleologul cedează îndărătnicilor săi potrivnici, apar 
mijlocitorii unirii, iar părerea respinsă de către greci devine piatra din capul unghiului 
acesteia. Câte strădanii trebuie să se fi făcut, câtă şiretenie s-a folosit spre a se dobândi o pace 
nesigură pe o temelie atât de şubredă! Grecilor li se drămuiesc mijloacele de întreţinere, pe 
care Papa le luase în mâinile sale; Împăratul este copleşit de făgăduieli pe care nimeni nu se 
gândeşte ori poate să şi le țină; se alcătuiesc tot felul de formule, astfel încât învățătura 
controversată să poată fi exprimată în chip multumitor pentru amândouă părțile; se înfăţişează 
mărturii patristice măsluite; uneori li se îngăduie să voteze unor persoane cărora altădată li se 
ia acest drept; grecii potrivnici unirii sunt convinşi prin făgăduieli, rasplati sau batjocuri; 
latinii nu se zgârcesc la bani. În sfârşit, folosind tot felul de înşelătorii, latinii par să-i supună 
pe greci, cu ajutorul a trei trădători ai Ortodoxiei.[282] Are oare dreptul a se numi Ecumenic 
un astfel de Sinod? Oare aşa se petreceau lucrurile şi se luau hotărârile în Sinoadele 
Ecumenice? Poate un astfel de Sinod să dea hotărârilor sale puterea de cuvinte ale Duhului 
Sfânt, precum adevăratele Sinoade Ecumenice? Dacă se doreşte ca vrednicia de Ecumenic a 
acestui Sinod să se întemeieze pe împrejurarea că la el au fost de fata reprezentanții a cinci 
vechi Scaune patriarhale, trebuie de asemenea să nu uităm că în timpul vieţii Patriarhului trei 
dintre vicarii celor trei Scaune patriarhale nu s-au învoit cu unirea şi numai doi din cei cinci 
şi-au dat votul în favoarea ei. După moartea lui losif nu a fost însărcinat nimeni ca să voteze 
în numele Patriarhului Constantinopolei; apostatul Antiohiei a avut un potrivnic neclintit şi un 
martor al adevărului în persoana lui Marcu al Efesului. Deci chiar şi formal, nu a existat 
vreodată un adevărat consens al tuturor Scaunelor patriarhale față de unirea cu Biserica 
Romei. Însă chiar şi numai glasul lui Marcu este de ajuns spre a dovedi neecumenicitatea 
canoanelor Sinodului Florentin: căci Marcu nu vorbea întru apărarea propriilor păreri, care ar 
fi putut fi greşite, ci avea de partea sa mărturiile Sinoadelor Ecumenice. 


Lucrarea începută in chip nelegiuit, aproape că s-a destrămat la Florenţa. Încăpăţânarea 
ambelor parti când s-a discutat despre autoritatea şi drepturile Papei era cât pe ce să-l 
lipsească pe Eugenie de cea mai mare izbândă, care-l costase atât de scump. În clipa unirii, 
însăşi părțile reîmpăcate se ocoleau una pe alta; răceala reciprocă şi neîncrederea îi dezbinau 
la fel ca mai înainte. Reîntorcându-se la Constantinopol, Episcopii nu şi-au ascuns aversiunea 
față de presupusa unire bisericească. Împăratul Ioan, în timpul ultimilor ani ai domniei sale, 
nu s-a ostenit să proclame actul de unire către popor, cu toate că doi patriarhi ai 
Constantinopolei au fost prielnici unirii. Alegând astfel de patriarhi, aparent el a păstrat unirea 
cu Biserica Romei, având motivele sale politice pentru aceasta, dar în acelaşi timp nu a 
introdus unirea în Imperiul său. Ortodocşii nu voiau nici să audă de ea. Marcu al Efesului şi 
partizanii săi i-au arătat nelegiuirea. Patriarhii Răsăriteni au osândit unirea, mai întâi la 
Ierusalim, apoi la Constantinopol. Jalnica strădanie a ultimului Împărat al Constantinopolului 
de a proclama unirea în cetatea sa nu a fost un act al Bisericii, fiind nimicit de către 
Dumnezeu. 


Iată deci că unirea Bisericilor proclamată la Florenţa a fost (a) înfăptuită fără ca grecii să 


fi fost incredintati de indreptatirea învățăturii latine, (b) a fost aprobată în chip nelegiuit şi (c) 
lepădată cu totul legiuit. 

NOTE 


[1] Titlul lucrării lui Siropulos a fost dat de către editor. Începutul Istoriei s-a pierdut, astfel că 
adevăratul ei titlu a rămas necunoscut. În secțiunile Istoriei sale, Siropulos îşi numeşte 
lucrarea ' Amouvnuovevuara, Edit. Hagae Comit, 1660, in folio. Textul grecesc are o 
traducere latinească, deşi nu foarte corectă, făcută de Creighton. 


[2] Sir. ix, 14. Prin Dascăli ai Bisericii grecii înțelegeau pe acei membrii ai clerului a căror 
principală îndeletnicire era propovăduirea în Biserică. 


[3] Acest lucru se vadeste din cuvintele sale. 

[4] Sir. xi, 4. 

[5] Sir. iti, 1. 

[6] Sir. v, 5. 

[7] Sir. ui, 8. 

[8] Sir. ix, 9-10. Cf. Synod. Flor., pp. 610-611. Vezi şi Sir. viii, 14, 17, 19. 

[9] Sir. viii, 12, ca şi in multe alte locuri ale lucrării sale. 

[10] Sir. vi, 23-24. 

[11] Sir. ix, 6. 

[12] Sir. x, 8. 

[13] Această istorie s-a publicat sub titlul S. Gener. Florentina Synodus, in 4to., două cărți. 
Numele autorului nu este pomenit. Allatius o atribuie lui Theodor Xanthopulos, dar Bertram, 
în lucrarea sa Abhandlung vom Dorotheo von Mitylena einem ungenanten Geschichtschreiber, 


Halle, 1759, in 4to., a dovedit că autorul ei este Dorothei al Mitilenei. 


[14] „Istorisire despre cel de-al Optulea Sinod,” publicată în Sofian Vremennik — ediţia lui 
Stroev, P. ii, p. 18; de asemenea în Cronica lui Nicon, P. v. Vezi şi „Călătoria lui Isidor la 


SA 


9 A 


70. „Călătoria lui Simeon din Suzdal în Italia,” în ediţia lui Saharov din Călătoriile ruşilor in 
străinătate, St. Petersburg, 1837, P. ii, pp. 87-112. 


[15] Vezi ultimul sfat dat de Manuil fiului său, în Hist. iii, 13, Edit. Bonn, p. 178. 
[16] Negocierile datează încă din anul 1415. Manuil şi-a trimis legatul în Italia din Morea, 
unde supraveghea ridicarea unor întărituri (examilion, un zid de şase mile lungime). Synod. 


Flor. tom. i, p.551. Evdemon a fost prezent la alegerea lui Martin în Scaunul papal (Sir. ii, 5). 


[17] Sir. ii, 8. 

[18] Fleury, Hist. Eccles. ci, 51. Papa a cerut 6000 de florini de la fiecare Arhiepiscop (cii, 7). 
[19] Sir. ii, 10-11; Fleury, cii, 6, 7; Dupin, Nouv. biblioth. des auteurs eccl. 


[20] Fleury, cii, 8; Dupin, tom. xii, pp. 28-29; Sir. ii, 10. Răspunsul a fost trimis la 14 
noiembrie, 1442. Din 10 iulie pana in 6 septembrie Constantinopolul a fost asediat de Murad. 
Pacea cu el s-a incheiat in februarie, 1424 (Phranza, i, 39-40). 


[21] Fleury, cii, 12-13; Dupin, tom. xii, p. 29. 


[22] Sir. ii, 12. Chiar in acest loc al istoriei lui Siropulos lipsesc câteva pagini. Cu toate 
acestea, ceva mai jos Siropulos pomeneşte rezultatele întrevederii Împăratului cu Sigismund 
(i, 34 şi iii, 13): „Dacă săvârşeşti unirea Bisericilor,” a spus Sigismund, „atunci vei pricinui şi 
reformarea Bisericii Latine. Creştinii din Răsărit au mai multă rânduială decât noi, căci ai 
noştri s-au abătut în multe lucruri de la vechea rânduială.” Călătoria lui loan a durat din 15 
noiembrie, 1423 până în octombrie, 1424. 


[23] Sir. ii, 12-13. 

[24] Adica al insulei Rhodos. 

[25] Sir. ui, 14-15. Ei s-au întors de la Papa în august, 1430 (Phranza ii, 9). 
[26] Sir. ii, 19-20. 

[27] Fleury cii, 33-34. 


[28] Pomenind de negocierile sale anterioare cu grecii in vremea Papei Martin, Andrei spune: 
„Nec audita vobis, Patres, pronuncio, sed quae vidi et quae praecepta ejusdem praesulis (P. 
Martini) ipse contrectavi et publica stipulatione concluseram.” Despre ultimii trimişi ai lui 
Ioan Paleologul la Eugenie spune: ,,Legati Graecorum Pontificem adierunt et coram 
Romanorum Rege, domino Sigismundo, pro unionis negotio Imperator et Patriarcha 
Constantinopolitanus voluntatem et vota triginta sex articulis patefecerant. Scio quod verum 
loquor et quod hae manus litteras obsignates explicuerint et quae illic continebantur, ex 
Graecis Latina feceram.” Cuvantarea a fost rostita de Andrei la Sinod, la 22 august, 1432. 
Binii Concil. t. viii, p. 234. 


[29] Sir. ii, 21. 

[30] Scrisorile Patriarhului si ale Împăratului (datate 15 octombrie, 1433) se află între Actele 
Conciliului de la Basel, Binii Concil. t. viii, pp. 57 şi 297. Împreună cu Isidor au mai fost 
trimişi marele stratopedarh Dimitrie Paleologul şi loan Dishipatos. 

[31] Sir. ii, 22. Binii Concil. t. viii, p. 300. Papa mai scrisese şi Împăratului Trapezuntului, 
cum se vede din răspunsul Împăratului către Papa (18 oct., 1434); de asemenea, lui Boleslav, 
Marele Cneaz al Livoniei. O scrisoare aparte a fost scrisă de către Papă lui Grigorie, 
Mitropolitul Moldovlahiei. Le Quien, Or. Christ., t. I, p. 1252. 

[32] Binii t. viii, p. 55 et seq. 


[33] Sir. ii, 23-24. 

[34] Weissenberg, Die grossen Kirchenversammlungen xv und xvi Jahrh., 2 Band, S. 363- 
364. 


[35] Vezi discursurile legatilor de la Basel în Actele Sinodului, Binii, t. viii, pp. 220-222 şi 
Sir. ii, 23. 

[36] Sir. 11, 25-27. 

[37] lată textul hotărârii: „Hujus S. Synodi ab initio suae congregationis praecipua cura fuit, 
recens illud Bohemorum antiquumque Graecorum dissidium prorsus extinguere.” Foarte 
probabil că in traducerea grecească a hotărârii cuvântul dissidium era redat prin airesiV. 
Oricum, compararea grecilor cu husitii in ce priveşte erezia era cu adevărat o jignire fata de 
toți ortodocşii. 

[38] Sir. ii, 28, 30, 32, 35. Cuvintele lui Siropulos sunt atestate de actele existente ale 
Sinodului: 1. Articuli Imperatoris Constantinopolitani; 2. Articuli responsorii Ambassadorum 
Concilii; 3. Promissiones factae per Ambassadores S. Concilii. Binius, Concil. t. viii, pp. 219, 
223. 

[39] Cf. Scrisorile adăugate Actelor, Binii t. viii, pp. 301-302. 


[40] Hotărârea se găseşte în Actele Sinodului de la Basel, şedinţa a douăzeci şi patra. Bin. 
Conc. t. viii, p. 68. 


[41] Sir. iii, 2. Înainte de plecarea la Sinod, Marcu, Vissarion şi Dionisie au fost ridicați la 
rangul de Mitropoliti. 


[42] Sir. iii, 3-4. 

[43] Nil Cavasila, Mitropolitul Thessalonicului, a trait în prima jumătate a veacului al 
patrusprezecelea. A lăsat o mulțime de lucrări scrise împotriva Bisericii Latine, cum ar fi: 1. 
Despre pricinile dezbinarii din Biserică; 2. Despre atotstăpânirea papală (amândouă lucrările 
sunt publicate în greceşte); 3. Mai multe lucrări ce cuprind respingerea învăţăturii latine 
despre Duhul Sfânt. Primele două lucrări, precum şi câteva dintre ultimele, se întâlnesc şi în 
manuscrisele slavone traduse în vechime. 

[44] De la Muntele Athos au sosit doar doi călugări ca deputaţi la Sinod. 

[45] Sir. iii, 5-7. 

[46] Dupin, xii, pp. 37-38. 

[47] Sir. iii, 8-9. Legatul a sosit cu galerele la sfârşitul lui septembrie, 1437. 

[48] Scrisoarea este anexată la [storia lui George Phranza, Ingolstadt, 1604, pp. 325-331. 

[49] Sir. iii, 11-14. 

[50] Sir. iii, 15. 


[51] Sir. iii, 20. 

[52] Gregor. Protosyncel, Apologia in Marci confessionem, apud Allat., De Cons. Eccles., p. 
934. 


[53] Ejusdem responsio ad epist. Marci in Synod. Flor., t. 11, p. 455. 

[54] Informatia privitoare la viata lui Marcu al Efesului se afla in lucrarea lui Manuil Ritorul 
(1590), numită Adyog mepi Mdpxou Tou Mnrpomoiirov Edéoou Kai tng Ev PAwPEVTiA 
ovv650v, manuscris din Biblioteca Sinodului din Moscova, nr. 393 în catalogul lui Matthiae, 
p. 112. 

[55] Sir. v, 5. Împăratul, citind cele două răspunsuri către latini, unul scris de Marcu iar 
celălalt de Vissarion, l-a preferat pe primul pentru tăria argumentelor sale, dar a găsit mai 


multă artă ritoricească în ultimul (Sir. v, 14). 


[56] Vezi mărturia lui Amirutios care, împreună cu alti învățați greci, a fost de fata la Sinod, 
cuprinsă în scrisoarea sa către Prințul Dimitrie (Allat., De Cons. Eccles., p. 884). 


[57] Sir. v, 16. 
[58] Sir. iii, 16. 
[59] Sir. iii, 15. 
[60] Sir. vi, 10. 
[61] Sir. vii, 8. 
[62] Gennadius und Pletho, von Gass, Breslau, 1844, $27. 


[63] Sir. iv, 1. Cu acest prilej a fost alcătuită o ectenie deosebită: „Încă ne rugăm pentru 
pacea, izbânda, buna-sporire şi unirea Bisericilor Creştineşti” (Sir, 111, 18). 


[64] Binii Concil. t. viii, p. 274. 

[65] Vita B. Nicolai Albergati in Act. 35 Maii, t. i, p. 467 et seq. 

[66] Fleury, cii, 92. 

[67] Binii Concil. t. viii. Basiliens. secc. xxix, XXXi, XXXil. 

[68] În acest sens, iată ce scria Æneas Sylvius, mai apoi Papă al Romei sub numele de Pius al 
II-lea: „Risit Oriens Latinorum insaniam, qui, sibi ipsi dissentientes, aliorum unionem 
perquirerent.” 


[69] Sir. iv, 12-14. 


[70] Sunt chiar cuvintele lui Dorothei al Mitilenei, istoricul Sinodului de la Florența (Synod. 
Flor., p. 6). 


[71] Sir. iv, 17; Synod. Flor. viii, 11. 
[72] Sir. iv, 18-21. 

[73] Sir. iv, 22-23; Synod. Flor., pp. 14-15. 
[74] Sir. iv, 25-26. 


[75] Papa acordă Împăratului o leafă lunară de 30 de florini, Patriarhului 25, Despotului 20; 4 
florini dregătorilor curții imperiale şi patriarhale şi 3 florini slujitorilor. 


[76] Sir. iv, 27-29. Siropulos, care primea de la foştii vicari vechile ypáupaTa şi dădea altele 
noi celor nou numiţi, cu semnăturile Patriarhilor, nu ne spune de unde făcea rost de 
yp&uuara. Dionisie, Mitropolitul Sardisului, a murit la 13 aprilie, cum se vede din epitaful 
alcătuit de Vissarion al Nikeii. Le Quien, t. 1, p. 666. Siropulos (v, 1) pomeneşte ziua de 24 
aprilie ca zi a înmormântării lui Dionisie. 


[77] Există felurite păreri în ce priveşte numărul Episcopilor latini la Sinod. Dorothei al 
Mitilenei, înainte de a descrie deschiderea Sinodului, socoteşte 150 de Cardinali şi Episcopi 
(p. 17); dar când descrie deschiderea însăşi, numeşte 200 (p. 20). Siropulos pomeneşte 11 
Cardinali şi 150 de Episcopi ca fiind de faţă la deschiderea Sinodului (v, 3). Însă actul de 
unire a fost semnat doar de 141 de membri; între ei era Papa însuşi, Împăratul, vicarii 
patriarhali, Cardinali şi Episcopi latini şi greci, igumeni, abati şi ieromonahi. Gheorghie al 
Trapezuntului numără 400 de Părinţi (Graec. Orth. 1, 579), dar nu ne putem încrede in 
cuvintele sale, întrucât el socoteşte că doar numărul răsăritenilor s-ar fi ridicat la 200. 


[78] În descrierea rusească a misiunii lui Isidor la Florenţa găsim următoarele cuvinte: „şi 
apoi aducând pe sfinţii Petru şi Pavel făcuţi din argint aurit, i-au aşezat pe podea.” (Vechea 
Bibliotecă Rusească, op. cit., p. 52.) 

[79] Sir. iv, 31 şi v, 1; Synod. Flor., pp. 15 şi 29. 

[80] Weissenberg 1, p. 372. Synod. Flor. p. 297 et seq. 

[81] Synod. Flor., p. 29 

[82] Aici există o mica deosebire între istorisirea lui Siropulos şi cea a lui Dorothei. Unul zice 
că s-au ținut trei şedinţe pe săptămână, celălalt vorbeşte doar de două. Primul zice că au fost 
aleşi câte zece membrii de fiecare parte; cel din urmă pomeneşte doisprezece, cuprinzând şi 
pe cei doi notari. Unul zice iarăşi că întâlnirile urmau a se tine în biserica mănăstirii Sf. 
Andrei; celălalt, în biserica Sf. Francisc; dar se poate ca această din urmă biserică să fi fost în 
mănăstirea Sf. Andrei. Sir. v, 3; Synod. Flor., p. 29. 

[83] Sir. v, 3. 

[84] Sir. v, 2. 

[85] Sir. vii, 8. 

[86] Ioan Spaniolul, numit si Turrecremata, un abate dominican ce şi-a facut educația la 
Universitatea din Paris şi, pentru zelul său pentru cauza Bisericii Romane a primit de la Papa 
rangul de Cardinal şi titlul de ,,Fidei defensor et protector.” (Cave, Hist. Lit., t. xi; App., p. 
143.) 

[87] Sir. v, 7-8; Synod. Flor., p. 30. 

[88] Sir. v, 13; Synod. Flor. p. 30. 


[89] Sir. v, 13. Cuprinsul răspunsului lui Marcu, nepublicat în greceşte, este pomenit de Le 
Quien într-unul din tratatele sale precedând lucrările Sf. loan Damaschinul editate de către el 
(Disser. Damas., v, p. 65 et seq.). Siropulos, povestind împrejurările legate de această dispută, 
îşi trimite cititorii la actele şi însemnările Sinodului despre purgatoriu (mpakTtTıkà 
Urouvruora mepi TOO mvpyaropiov, Sir. v, 5); dar acestea nu se află publicate separat şi 
nici nu sunt de găsit în manuscrisele greceşti. Răspunsul Părinților Greci la problema 
purgatoriului, dat la 14 iunie, 1438 (nu la Basel, ci la Sinodul Florentin), este pomenit in 
cartea lui Martin Kruze, Turcogrecia, p. 186. 


[90] Synod. Flor. pp. 33-35. 


[91] Se socoteşte îndeobşte că răspunsul grecilor este lucrarea Ilepi Tod radaprnpiov 
tittog BiBAtov év, editată împreună cu lucrările lui Nil Cavasila şi ale călugărului Varlaam, 
fără numele autorului (Nili Archiep. Thessalon. de primatu Papae, Edit. Salmasii, Hanov. 
1603). Întrucât numele celui ce a scris răspunsul nu e pomenit, el este uneori atribuit lui Nil 
Cavasila şi călugărului Varlaam, deşi manuscrisul nu dă motive pentru aceasta (vezi Fabric. 
Bibl. Graec., Ed. Harl., t. xi, pp. 384 şi 678). Din lucrare se vădeşte că a fost scrisă (1) nu în 
numele unei persoane, ci al mai multora, ce făcuseră o călătorie foarte îndelungată, nuiv 
TOvov VTOOTĂOL KATA TaVTNv &moSnuiov TO0005Tov; (2) că a fost scrisă pentru nişte 
oameni ce s-au ocupat de sosirea grecilor la Sinod: Upiv Te T60ov ô’ vnep THC 
TpoketutvnG NUwV ovveievocodou mpokataßaivovpévois omovâfic; (3) că a fost scrisă 
chiar la începutul discuţiilor Sinodului, înainte de punerea celorlalte probleme. Iată pricina 
pentru care persoanele ce au alcătuit lucrarea încearcă să dea o soluţie paşnică nu numai la 
această problemă, ci şi, de ar fi cu putinţă, la toate celelalte, ok emi ToO mpoketuEvov vvvi 
TOVTOv ĠnTÁLaTOG, GAAd kai Emi Tavtwv lows Tv aAAdv. *AAA’ ekeivwv pev EiveKa 
WéAEL Oecd kai pEAroEt...; (4) că este scrisă ca răspuns la apărarea (aToAoytav) învăţăturii 
romane despre purgatoriu. Toate acestea ne indreapta atentia catre disputa despre purgatoriu 
ce a avut loc la Ferrara, iar nu spre vreo alta cunoscută noua. Scriitorul /storiei Sinodului 
Florentin, Dorothei al Mitilenei, spune că latinii, în al doilea răspuns al lor, au adus multe 
mărturii de la sfinţi, cu exemple şi argumente, folosind în acest scop şi cuvintele Apostolului 
— se va mântui, însă aşa ca prin foc (Synod. Flor., pp. 35-36). Toate acestea se găseau şi în 
apărarea cu pricina, la care grecii au înfățişat răspunsul pe care l-am cercetat. Siropulos spune 
că răspunsul la apărarea latinilor ar fi fost scris de Marcu al Efesului (v, 15). Dar acest 
răspuns, la fel ca şi primul, nu este publicat. Le Quien, cercetând ambele răspunsuri în sus- 
pomenita sa disertaţie, citează principalele idei cuprinse în al doilea răspuns al lui Marcu. 
Aceleaşi idei, şi în aceeaşi ordine, se pot găsi şi în lucrarea „Despre focul curatitor,” ca şi 
cuvintele citate de Le Quien din al doilea răspuns al lui Marcu, Ti yap Kotvov adéoet TE kai 
KaOdpoet Să muvpoc kai koidoewg (Dissert. Damasc. v, pp. 8-9, 66-67). Toate aceste 
argumente ne îngăduie să tragem încheierea că lucrarea despre focul curatitor a fost fie in 
întregime, fie în cea mai mare parte alcătuită de către Marcu al Efesului, şi că ea a fost 
înfăţişată de către greci ca răspuns la apărarea învățăturii latinilor despre purgatoriu. 


[92] Sir. v, 16-18; Synod. Flor., pp. 35-37. 
[93] Synod. Flor., 37-39. 


[94] Este demn de observat că atunci cand grecii, văzând împotrivirea plină de îndărătnicie a 
latinilor fata de adevăr, voiră a pune capăt tuturor discuţiilor, Vissarion fu singurul care stărui 

să continue, schimbându-se doar subiectul. „Putem spune încă o mulțime de lucruri frumoase 
(TOAAG rai koA%),” fură cuvintele lui (Sir. vii, 6). 


[95] Marcu a fost cel însărcinat să scrie latinilor un răspuns asupra purgatoriului, iar nu 
Vissarion; însă Vissarion a prezentat totuşi şi răspunsul său. 


[96] Sir. v, 14-17. 

[97] Sir. iv, 29. 

[98] Sir. iv, 32. 

[99] Sir. vii, 10. 

[100] Sir. v, 14. 

[101] Sir. v, 15. 

[102] Prima zi de plata a grecilor a fost 2 aprilie, cand li s-au dat 691 de florini in contul unei 
luni, desi li se datora plata pe o lună şi jumătate (Sir. iv, 28). In a doua zi de plată (12 mai) au 
primit 689 florini (Sir. v, 9); in a treia (30 iunie), 689 florini; la 21 octombrie, 1218 florini 
pentru doua luni. A cincea si ultima zi de plata la Ferrara a fost 12 ianuarie, 1439, cand li s-au 
plătit 2412 florini pentru patru luni (Sir. vii, 14). Deci între a treia şi a patra zi de plată 
trecuseră trei luni şi douăzeci de zile, şi tot atâta între a patra şi a cincea. 

[103] Sir. vi, 1-2. 

[104] Sir. vi, 3. 

[105] Karamzin, [storia Imperiului Rus, Ed. lui Ernerling, t. v, pp. 161-165. 


[106] Weissenberg, op. cit., S. 379. Chiar si Siropulos pomeneste de aceasta solie si de 
dezamăgirea Papei în privinţa Franţei. 


[107] Sir. vi, 5. 
[108] Sir. vi, 9-10. 
[109] Sir. vi, 12. 
[110] Sir. vi, 13. 


[111] Siropulos, ecclesiarhul, fusese numit între vorbitorii din partea grecilor dar, la cererea sa 
stăruitoare, i s-a îngăduit să se retragă (Sir. vi, 13). 


[112] Sir. vi, 13; Synod. Flor., pp. 43-44. Vezi şi Oudini comment. de Scriptor. Eccles., t. iii, 
p. 2342, despre Ioan de Monte Nigro, faimosul teolog al vremii sale şi Provincial al 
Lombardiei. Tot acolo sunt înşiruite şi cuvântările sale rostite la Sinodul de la Florenţa, în 
traducere grecească. 

[113] Sir. vi, 14. Dorothei al Mitilenei ne dă o altă pricină pentru care Papa a refuzat să 
deschidă Sinodul în Catedrala de la început, anume faptul că Papa era atunci bolnav de gută 
(Synod. Flor. p. 41). 


[114] Aici Siropulos şi Dorothei se deosebesc putin în privința timpului şi numărului 
şedinţelor Sinodului, ca şi în privința felului cum s-au desfăşurat lucrurile în timpul 
şedinţelor. Siropulos socoteşte că au avut loc două şedinţe înainte ca Marcu al Efesului să 
înceapă să citească hotărârile Sinoadelor Ecumenice asupra Simbolului Credinței; Dorothei 
numără patru şedinţe. Siropulos spune că prima întâlnire a avut loc în 6 octombrie, a doua în 
13 a aceleiaşi luni; pe când după socoteala lui Dorothei, prima s-a ținut in 8, a doua in 11, a 
treia şi a patra în 14 şi 15 octombrie. Siropulos spune că Sinodul a fost deschis de cuvântările 
Episcopului latin Andrei al Rhodosului; Dorothei pune acest cuvânt pe seama Arhiepiscopului 
grec Vissarion al Nikeii şi zice că Andrei şi-a rostit cuvântul la a doua şedinţă. Siropulos 
spune că Marcu al Efesului a ţinut şi el un cuvânt de început în timpul primei şedinţe; 
Dorothei aşează acest cuvânt în a treia şedinţă. Însă în acelaşi timp ei sunt de acord unul cu 
celălalt când zic că citirea actelor Sinodului a fost începută de către Marcu, la 16 octombrie, 
ziua celei de-a treia şedinţe, după Siropulos, şi a celei de-a cincea, după Dorothei. Răspunsul 
lui Andrei este pus de către Siropulos în următoarele trei şedinţe: a patra, a cincea şi a şasea; 
iar de către Dorothei doar într-a şasea şi a şaptea, cu aceleaşi date fixate de Siropulos pentru 
ultimele două şedinţe. În afară de numărul şedinţelor, nu găsim alte deosebiri între istorisirile 
lui Siropulos şi Dorothei; cea de-a şaptea şedinţă de la Siropulos corespunde cu a opta de la 
Dorothei, a opta cu a noua şi aşa mai departe. Apoi iarăşi, a unsprezecea şedinţă a avut loc, 
după Siropulos, la 18 noiembrie, iar cea corespunzătoare la Dorothei, a douăsprezecea, în data 
de 15 a aceleiaşi luni. Care este pricina nepotrivirii dintre ei? Cel mai probabil ea trebuie 
căutată în inexactitatea şi incorectitudinea Notelor Sinodului, folosite de amândoi scriitorii, 
cum se poate vedea din faptul că amândoi pomenesc cuvântările de la Sinod cu cuvinte 
absolut identice. Spre a fixa data şedinţelor am putea recurge la notele despre data şi numărul 
lor păstrate în memoriile ruseşti despre al 8-lea Sinod, scrise foarte probabil de către unul din 
însoțitorii ruşi ai lui Isidor (Vechea Bibliotecă Rusească, op. cit., pp. 37-38). Scriitorul rus 
socoteşte cu o şedinţă mai putin decât Siropulos, întrucât nu pune la socoteală şedinţa privită 
de Siropulos ca fiind a patra. În celelalte note despre data şedinţelor el este de acord cu 
Siropulos, cu excepţia datei primei şedinţe, pe care, la fel ca Dorothei, o aşează la 8 
octombrie. 


[115] Synod. Flor., pp. 44-49. 
[116] Sir. vi, 14; Synod. Flor., pp. 60-75. 


[117] Sir. vi, 18; Synod. Flor., p. 84. Dorothei spune ca întâlnirea din apartamentul 
Patriarhului a avut loc la 15 octombrie, iar Siropulos pe data de 14 a aceleiaşi luni. 


[118] AvayvwoOrtwoav v Taig VUETEPALG DLVOTAOEOLV, WG VUETEPOV Sikatov, OU uT]V 
WC Amd KOLVAG n nuerepac Beiroewc, au fost cuvintele lui Ioan atunci când Părinţii s-au 
adunat să fie martori la citirea Canoanelor Sinoadelor (Synod. Flor., p. 36). 

[119] Sir. 1, 19. 

[120] „Oprim,” scria Sf. Chiril, „orice fel de schimbare in Mărturisirea Credinței întocmită de 
sfinții Părinţi de la Nikeia. Nu ne îngăduim nici nouă înşine, nici oricui altcuiva să schimbe 


ori să lase un cuvânt sau silabă din acel Crez” (Binii Concil, t. i, par. 2, p. 430). 


[121] Binii Concil., t. xi, par. 1, p. 252. 

[122] „Trebuie să ţinem,” a spus Patriarhul, „sfântul Crez întocmit de Sinodul de la Nikeia 
prin harul Duhului Sfânt, primit de către Sinodul de la Constantinopol şi întărit de către cel de 
la Halkidon” (Binii Concil., t. ii, par 1, p. 732). În cuvântul lui Marcu se spune că citatul a fost 
luat din actele celui de-al Cincilea Sinod Ecumenic. 


[123] „Noi am ţinut întotdeauna,” zice Evtihie, „şi încă ţinem credința desluşită de către 
Părinţii ce au fost de faţă la cele patru Sinoade, şi urmăm întrutotul acelor Sinoade.” În 
cuvântul lui Marcu, epistola este citată după Papa Virgilie, fiind cuprinsă în întregime in 
epistola Papei şi fiind aprobată de către el (Binii Concil., t. xi, par. 2, p. 48). 


[124] Syn. Sext. Act. xviii; Binii Concil. t.iii, par. 1, p. 182. 


[125] Binii Concil., ibid., p. 25. Într-o altă epistolă Papa Agathon scrie: „Scaunul Apostolic 
păstrează credinţa Sobornicească şi Apostolească. Noi credem în Dumnezeu Tatăl, în Fiul Său 
cel Unul-născut, şi în Duhul Sfânt, Domnul de Viaţă Dătătorul, Carele din Tatăl purcede, Cela 
ce împreună cu Tatăl şi cu Fiul este închinat şi slăvit” (Binii Concil., ibid., p. 46). 


[126] Binii Concil., ibid., pp. 685-693. 
[127] Siropulos zice: ZAAnViKdc Exov TA TPAKTIKa. 


[128] Unii cred că Giuliano s-a referit la Martin, un polonez, Episcop de Gnesen, care spune 
în Istoria sa că al Doilea Sinod de la Nikeia a hotărât să admită purcederea Duhului Sfânt de 
la Tatăl şi de la Fiul (Zoernikov, Tractatus de process. Spiritus S., 1774, par. 1, p. 199). Acest 
Martin a trăit în veacul al XIV-lea, pe când Sinodul se tinuse la sfârşitul veacului al VIII-lea: 
ce greutate poate avea o asemenea mărturie, când ea este contrazisă de multe alte copii în care 
adaosul Filioque nu apare? Pe deasupra, se pot aduce încă multe alte argumente spre a dovedi 
că Crezul nu a fost atins sau preschimbat la Sinodul al Şaptelea Ecumenic: (1) cum se putea 
face o adăugire la Crez fără să existe măcar o aluzie în înseşi actele Sinodului asupra pricinii 
unei asemenea fapte? (2) Părinţii celui de-al Şaptelea Sinod Ecumenic semnalează înainte de a 
începe citirea Crezului că „nu preschimbă nimic, nu adaugă sau scot nimic din învăţătura de 
credință, şi cu multă grijă păstrează Crezul predanisit lor de către Sinoadele de mai înainte.” 
(3) Chiar în Biserica Romei s-a rostit Crezul fără adăugire încă foarte multă vreme după al 
Şaptelea Sinod Ecumenic. Sub această formă (adică fără adăugire) a fost gravat din porunca 
Papei Leon al III-lea pe table de argint, in greceşte şi latineşte, cum vedem din mărturia lui 
Fotie, în epistola sa către Episcopul Akileii, şi chiar la scriitorii latini, Anastasie Bibliotecarul, 
Petru Damian şi alții (Zoernikov, ibid., p. 391). Chiar învățații latini mărturisesc că Biserica 
Romei nu a îngăduit rostirea la Liturghie a Crezului adăugit mai devreme de veacul al zecelea 
sau începutul celui de-al unsprezecelea (Le Quien, Dissert. Damasc., i, pp. 13-15). (4) Cele 
mai vechi copii latine ale actelor celui de-al Şaptelea Sinod Ecumenic nu cuprind adăugirea la 
Crez. În biblioteca lui Petru Pitheus s-a păstrat o astfel de copie luată după o traducere făcută 
în veacul al nouălea de către Anastasie Bibliotecarul, dar fără adaosul Filioque (Pithaeus, 
Hist. controversiae de process. Spirit. S., Paris, 1609). Asupra acestui subiect vezi Zoernikov, 
op. cit., pp. 198-202; Theofan Procopowitz, Theologia Orthodoxa, t. i, pp. 1072-1074. 


[129] Sir. vi, 19; Synod. Flor., pp. 85-117. 
[130] Sir. vi, 19; Synod. Flor., pp. 114-115. 


[131] Anume şedinţa a şasea şi a şaptea dupa socoteala lui Dorothei, sau a patra, a cincea şi a 
şasea la Siropulos. Pentru cuvântarea lui Andrei vezi Synod. Flor., pp. 136-183. 

[132] Sf. Chiril spune (in Johann. Lib. 9, t. iv, p. 810): „Şi eu voi ruga pre Tatăl şi alt 
Mângâietor va da vouă (Ioan 14, 16). Fiul, fiind părtaş fiintialelor bunatati (âyaOâv) ale lui 
Dumnezeu Tatăl, are şi pe Duhul Sfânt, întocmai aşa cum se înțelege aceasta despre Tatăl — 
nu ca o adăugire ori ceva din afară (căci a cugeta astfel ar fi lucru prostesc şi chiar nebunesc); 
ci la fel ca oricare dintre noi, El are Duhul Său în Sine, pe care El îl scoate în afară din Sine 
Însuşi. Iată pentru ce Mântuitorul nostru L-a suflat în afară trupeşte, arătând prin aceasta că, 
aşa cum răsuflarea iese din gura omului in chip trupesc, tot aşa şi Duhul (TÒ €& avTo0) este 
suflat afară din ființa Dumnezeiască în chip vrednic de Dumnezeu.” Cuvintele acestea arată 
(1) că Duhul Sfânt, în ce-L priveşte pe Fiul, nu este nicidecum ceva străin Lui, ci este în chip 
fiintial unit cu El, fiind deofiinta cu El; (2) că, purcezând din ființa Dumnezeiască, El este 
revărsat de către Fiul. Aşadar nu se spune nici un cuvânt despre veşnica Sa purcedere din Fiul. 


[133] Sf. Vasilie cel Mare (Ep. 38, ed. Garnier) scrie: „Cel ce vorbeşte despre Duhul, vorbeşte 
despre El aşa cum este în Sine, ca şi despre Cel al Căruia Duh este, avându-L în acelaşi timp 
în gândurile sale şi pe Fiul. Iar cel ce L-a primit pe Cel din urmă nu desparte pe Duhul de 
Fiul, ci adevereşte propria credință în Trei, urmându-şi unul altuia în ce priveşte orânduirea, 
dar în chip fiintial uniți întru Una. Cel ce vorbeşte doar despre Duhul, cuprinde în mărturisirea 
sa pe Acela al Căruia Duh este. Şi întrucât “Duhul este al lui Hristos” şi ‘al lui Dumnezeu,” 
cum zice Apostolul (Rom 8, 9), înseamnă că la fel cum omul ce apucă de capătul unui lant 
trebuie in chip firesc să tragă cu sine şi celălalt capăt, la fel şi cel ce atrage Duhul, prin El 
atrage deopotrivă pe Tatăl şi pe Fiul.” Este vădit că Sf. Vasilie vorbeşte aici despre necesitatea 
unei reprezentări concrete a Persoanelor Sfintei Treimi în ce priveşte fiinţa lor, dar nu în orice 
alt caz: altfel ar trebui să se atribuie Întruparea nu numai celei de-a Doua Persoane a Treimii, 
ci tuturor Persoanelor. Deci cuvintele Sf. Vasilie nu se pot folosi spre a dovedi ideea că dacă 
Duhul Sfânt purcede de la Tatăl, aceasta implică în chip necesar purcederea sa şi de la Fiul. 
Aceeaşi observaţie este valabilă şi pentru celelalte cuvinte ale Sf. Vasilie luate de către Andrei 
din Cuvântul despre Credinţă. 


[134] Problema admiterii de către Părinţii Răsăriteni ai Bisericii a purcederii Duhului Sfânt de 
la Fiul a fost cercetată în şedinţele de mai târziu ale Sinodului. Din această pricină nu ne vom 
opri asupra tăriei acestui argument, căci în răspunsul dat de Vissarion la cuvântul lui Andrei el 
a fost omis şi lăsat până când aveau să aibă loc disputele următoare. 

[135] Binii Concil., t. iii, pars 1, sec. 1, pp. 27-28. 

[136] Jbid., p. 151. 

[137] Şedinţele s-au ţinut la 1 şi 4 noiembrie (Sir. vi, 21; Synod. Flor., pp. 183-216.). 

[138] Binii Concil., t. 1, pars 2; Conc. Ephes., pars 3, p. 433. 


[139] Synod. Flor., pp. 216-217; Sir. vi, 21. Amândoi istoricii greci sunt de acord asupra 
acestui lucru. 


[140] Synod. Flor., pp. 218-242. Textul nu cuprinde sfârşitul cuvantarii lui loan. 


[141] Synod. Flor., pp. 242-297. Aceste dispute au avut loc în şedinţele din 11 şi 15 
noiembrie. Ele au reînceput in 4 şi in 8 decembrie (Synod. Flor., pp. 300-304); însă în Istoria 
lui Siropulos ele nu sunt descrise foarte amănunţit. Una din cuvântările lui Giuliano în 
apărarea adaosului Filioque a fost publicată mai pe urmă separat de către Abatele Rudesino 
Andosilla la Florenţa, în 1762. 

[142] Synod. Flor., pp. 287-289; Sir. vi, 22. 
[143] Sir. vi, 23. 

[144] Sir. vii, 3-6. 

[145] Sir. vii, 6-7. 

[146] Synod. Flor., pp. 306-307; Sir. vii, 9-11. 


[147] Pe vremea aceea se afla în fruntea Republicii Florentine Cosimo Medici, un om renumit 
pentru bogăţia sa şi dragostea fata de ştiinţă. Papa începuse negocierile cu Florența printr-un 
abate florentin, Amvrosie Traversari, protejatul familiei Medici şi mare favorit al Papei (Sir. 
vii, 1). 


[148] Împăratul l-a trimis mai întâi la Florenţa pe ieromonahul Macarie, sub cuvânt că dorea 
ca acesta să-i găsească acolo nişte manuscrise prețioase, iar apoi pe Ioan Disipatos (Sir. vii, 
11). 


[149] Sir. vii, 12; Synod. Flor., pp. 308-315. Ultima adunare s-a ţinut la 2 ianuarie, 1439. 
[150] Sir. vii, 14. 

[151] Cf. Synod. Flor., p. 316. Siropulos spune că ciuma încetase (Sir. vii, 14). 

[152] Synod. Flor., pp. 322-340; Sir. viii, 1. 


[153] Vezi Oudin., Comment. de Scriptor. Ecclesiasticis., t. iii, în tratatul său; Ambrosius 
Camaldulensis, p. 2434. Hallam, în Istoria literaturii europene, semnalează incorectitudinea 
traducerilor sale (pt. i, pp. 79-80). 


[154] În ediţia operelor Sfântului Epifanie de iezuitul Petavius locul acesta sună în felul 
următor: TOv YLOv kads Tov ¿E abTOO TO de Aytov Ilveuua To map’ apdoTtépwv, & 
póvov TOTEL vodueva nò TOV åyíwv (Opp. S. Epiph., Ancoratus., t. ii, p. 75). 


[155] Iată cum sună, în aceeaşi ediţie, locul acesta complet: Ei totvuv napă tod Matpdc 
EKmOpeveTat, Kai Ek TOO Euoi, $noiv ó Kuplos, Apertar, Ov yap TedTIOV OvdEic Eyvw 
Tov Ilarâpa ei ur 6 Yidc, oġôé Tov Yidv ei pn ô IloTrip, o5TwG TOAUG AéyeEtv, STL CBSE 
TO IveGpa ci ur) 6 Matrp ka 6 Yidc, map’ ob Exmopeverat Kal Tap’ oÔ AauBavet, Kai 
ovdé TOV YiGv kai Tov Hatépa ei ur) TO Ilvedua TO “Aytov, TÒ S0GdCov GANnOdc, TO 
d51ddokov TÀ TIavTa, TO HAPTUPOOV mepi TOO YioÕ, 6 Tapa TOO Tlatpds kai ¿k TOO Ytod 
(ibid., p. 78). Luând aceste cuvinte în deplinul lor înțeles, putem vedea că adăugirea verbului 
este la ultimele cuvinte (Care este de la Tatăl şi de la Fiul) nu are nici un rost, precum şi 
înțelesul cuprins în aceste cuvinte. Sf. Epifanie se foloseşte peste tot de cuvintele Scripturii, 
sau cel putin vorbeşte întemeiat pe autoritatea ei. El spune la început de la Tatăl purcede 
(mapa Tod Ilarp6g éxtopevetat) şi în chip vădit vrea să spună acelaşi lucru la sfârşit prin 
cuvintele Care de la Tatăl (6 mapă tod Ilarpoc). Şi iarăşi, după ce spune El va primi de la 
Mine, zice Domnul (¿k Tod ¿oð Anwetat), exprimă acelaşi lucru la sfârşit, zicând kai ek tou 
Uiou. Altfel, este cu neputinţă să se explice pricina folosirii de către el a unor prepozitii 
diferite precum para şi ek dacă ar fi dorit să exprime doar ideea de purcedere. Este vădit că el 

a împrumutat aceste prepozitii din textul evanghelic, care deci trebuie să slujească pentru a 
defini sensul cuvintelor. 


[156] Synod. Flor., p. 470. 


[157] Explicarea acestor pasaje din lucrările Sfântului Epifanie şi observaţii asupra 
interpolării lor în versiunile latine târzii se pot găsi în lucrarea lui Zoernikov, Tractatus 
Theolog., pp. 314-318. 


[158] Vezi in ruseşte Operele Sfinţilor Părinți, an iv, cartea I, p. 199. Vezi şi Zoernikov, op. 
cit., p. 26. 


[159] Synod. Flor., pp. 341-375. Nu pomenim aici aceste dispute, ce au foarte puţin de-a face 
cu subiectul — cercetarea învățăturii vechilor Părinți ai Bisericii asupra purcederii Duhului 
Sfânt — dispute ce explică prea putin învățătura, chiar în forma înfăţişată de teologii scolastici 
ai Evului Mediu, şi deci nu arată defel cum anume erau privite rationamentele lor de către 
dascălii ortodocşi ai Bisericii Răsăritene. În loc de aceasta, vom trimite la o lucrare aparte a 
lui Marcu al Efesului, intitulată Ilepi tod Exmopevoewg Tov Aytou Tveupatoc, 
OVĂAOYLOTIKOA KEdadata, publicată în greceşte împreună cu traducerea grecească a lucrării 
lui Zoernikov, t. xi, pp. 709-741. Aici, în cincizeci şi şapte de capitole, învățatul Păstor din 
Efes foloseşte aceleaşi arme dialectice, cum foloseau îndeobşte latinii, împotriva lui Thomma 
din Aquino ş.a. Tot acolo găsim şi câteva răspunsuri mai răspicate la rationamentele lui Ioan, 
deşi acesta nu e pomenit cu numele. 


[160] Synod. Flor., pp. 375-406. 


[161] Mai apoi s-a infatigat Sinodului o altă copie a cuvintelor Sf. Vasilie împotriva lui 
Evnomie, unde pasajul citat a rămas tot în forma sa coruptă. Marcu, uitându-se la această 
copie, a descoperit că era scrisă de aceeaşi mână ca şi prima (Synod. Flor., p. 414). 


[162] Operele Sfinților Părinţi, an iv, cartea I, p. 127. În diferitele ediţii ale operelor Sf. 
Vasilie pasajul acesta se găseşte sub forma citată de Marcu: Par. 1618, t. ii, p. 78; Venet. 
1535, fol. 87; Basiliae, 1551, p. 676; 1565, p. 139; 1566, p. 339; Paris, 1566, p. 218. Vezi 
Zoernikov, op. cit., p. 219 et seq. Aceeaşi variantă se află în ediția benedictină, socotită cea 
mai bună, Paris, 1730 şi 1839. Pe deasupra, eruditul editor observă că, din cele şapte copii 
folosite de el, numai una cuprindea varianta apărată de loan la Sinodul de la Florenţa. În 
manuscrisul Bibliotecii Sinodale din Moscova (in Matthiae cat. No. 23, cent. xi) pasajul este 
identic cu textul lui Marcu al Efesului (Operele Sf. Părinți, an iv, cartea I, p. 129 şi note). 
Varianta coruptă se găseşte pentru prima dată în lucrarea latină a lui Hugo Eterianus 
împotriva grecilor, de la mijlocul veacului al doisprezecelea; tot la aceasta face aluzie şi 
Vissarion, cum se vede din versiunea grecească a lucrării (Allat., De Cons. Eccles., p. 654), şi 
de asemenea din ediția următoare (in Maxima Biblioth. Patrum, t. xxii, p. 1176). Dar Nichita, 
Mitropolitul Thessalonicului, care în acelaşi veac a scris o respingere a lui Eterianus, chiar 
dacă şi el învăţa greşit asupra purcederii Duhului Sfânt, citează totuşi cuvintele Sf. Vasilie cu 
sensul lor autentic. Acest lucru e dovedit şi de către Nil Cavasila în cartea sa împotriva 
învățăturii latine despre purcederea Duhului Sfânt (Vezi Allatius de Nilis, mepi tToO Ayiou 
Tlvebuarog Adyog Aativwv, Fabr. Bibl. Gr. ed. vet. ad calcem, t. v, p. 65). În sfârşit, 
Ghennadie Sholarios, Patriarhul Constantinopolei, în veacul al cincisprezecelea indică de 
asemenea varianta corectă a pasajului din lucrarea lui Nichita din Thessalonic (Op. Sf. Par., 
an iv, cartea I, p. 132 şi note). 

[163] 'Eori èv åváykn Kat Kata Ti TErox0a Ta Oeia Ilp6owma. Yidg pdvoc 
uovoyevâig Ek TOU &yevvr00Tov þwTòç EkAdubac, HET AUTOV ddeiAEL &piOusiodor, Kal 
KATA TOOTO TpiTov dadheiAret &piOueiodou TÒ IlveGua TO “Aytov Íva pe TTAPATĂTTONEV 
700 Yio, 56En kai abTO Yidc eivat (Synod. Flor., p. 430). 


[164] Sf. Athanasie, Opp., Ed. Montfaucon, t. iii, pp. 206-230. În lucrările Sfântului 
Athanasie nu citim Ex ty ovoiă Too Matpdc Kai Tod Ytoo, ci ei ov £ori THs TOO Matpdc 
Kat To Yiod ovoiac, „de nu este de o ființă cu Tatăl şi cu Fiul.” Se socoteşte însă că 
lucrarea aceasta nu aparţine lui Athanasie. 


[165] Locul acesta este desluşit mai deplin în lucrarea lui Zoernikov, op. cit., pp. 759-761). 


[166] În omilia despre deofiintimea Fiului şi Duhului Sfânt cu Tatăl, împotriva savellienilor 
(Opp. Sf. Athanas., op. cit., t. iii, pp. 37-48). Editorul găseşte o izbitoare asemănare între 
aceasta omilie şi un cuvânt al Sf. Vasilie, îndreptat tot împotriva savellienilor (Ed. Garnier, 
Omil. xx1v), şi de aceea o aşează între lucrările îndoielnice ale Sfântului Athanasie. 


[167] Se socoteşte că omilia aceasta nu aparține Sf. Vasilie. 


[168] Cuvintele greceşti sunt: ov5e yàp amd Tod Ilvevuaroş Tiva AauBovouev, kað? dv 
TpOnov amd Tod Yiod IIveGya. Ioan traduse cuvintele citate astfel: „Noi nu primim de la 
Duhul, precum Duhul de la Fiul.” Ca răspuns la traducerea sa, Marcu spuse foarte nimerit că 
(1) nu se spune AapBavet to IIvevuo, ci doar kað’ Ov Tpónov ånò Tod Yioð Ilvevua, deci 
verbul rămâne acelaşi, Aauf&vouev; (2) că traducerea, prin însuşi înţelesul ei, nu corespunde 
scopului propovăduitorului, care dovedeşte că este un Tată, un Fiu şi un Duh Sfânt. De cel 
dintâi nu se îndoieşte nimeni; al doilea e dovedit prin aceea că Duhul, deşi purcede de la 
Tatăl, nu este Fiul, şi se numeşte Duhul Sfânt; al treilea, prin aceea că noi nu primim pe 
nimenea de la Duhul, precum primim de la Fiul pe Duhul Sfânt cu Dumnezeieştile Sale 
daruri. Ordinea însăşi a cuvintelor cere să se dea o asemenea tâlcuire. Dimpotrivă, 
traducătorul latin introduce o idee cu totul străină, ce nu are legătură reală cu ideile de mai 
înainte. lată însă ce fel de înțeles dădu loan cuvintelor citate: Duhul primeşte firea 
Dumnezeiască de la Fiul, iar noi darurile harului. Cea dintâi nu este creată, spuse loan; 
celelalte sunt create. 


[169] Sir. v, 18. 

[170] Pentru tăcerea sa cu acest prilej Marcu a fost pe nedrept defăimat de către Papa şi de 
către alții (de pildă Iosif Metho, în obiecțiile sale la epistola lui Marcu). Vom vedea în 
continuare că grecii nu discutau acest subiect nici măcar după ce se învoiseră cu unirea cu 
Roma. 

[171] Sir. vii, 1. 

[172] „Despre Teologie”, iii, in Op. Sf. Par., op. cit., pt. II, p. 54. 


[173] Trebuie amintit că autenticitatea acestei cărți apocrife nu era contestată pe atunci de 
către latini. 


[174] De div. nominib, II, 5. (Pt. trad rom. cf. Sf. Dionisie Areopagitul, Opere complete, trad. 
D. Stăniloae, Ed. Paideia, Bucureşti, 1996, p. 141.) 


[175] Despre Duhul Sfânt, către Amfilohie, cap. XVIII. 

[176] Canonul VII. În loc de „sau,” Marcu al Efesului a folosit cuvântul toutésti. 

[177] Canoanele Bisericii, Hammond, p. 69. 

[178] Osoioyia. Părinţii din vechime foloseau acest cuvânt pentru învățătura legată 
nemijlocit de Dumnezeire, spre a o deosebi de învățătura despre Intrupare sau despre 
iconomia mântuirii omului. 

[179] Synod. Flor., pp. 511-550. 

[180] Synod. Flor., pp. 492-493. O Yidc k tod Matpdc Aaufăvei Kai TO eivat Kai To 
TPOBGAAELV TO TIveOua OK EF EaUTOD GAA’ EF Exeivov; KATĂ TOUTOV Tdv Adyov 
G&pxveiSwg Kai ATADS attiov TOO IlvevuaTO 6 Tlatrp. 

[181] Ideea lui Maxim este exprimată astfel: add’ Iva kai 5” abtToO Tpotevat Kal TOUTTĂ 
TO ovvațtc Tr dTAPAAAGKTOV TapaoTrowol. Înţelesul cuvintelor citate poate fi lămurit de 


traducerea şi explicaţia scriitorului latin Atanasie Bibliotecarul (ix, c), cf. Zoernikov, p. 409. 


[182] Synod. Flor., pp. 550-554. Dorothei confirmă şi el că cei doi Episcopi au fost opriți să 
se mai arate la Sinod. 


[183] Synod. Flor., pp. 555-562. 

[184] Synod. Flor., p. 563. 

[185] Sir. viii, 5. 

[186] Sir. viii, 7. 

[187] Synod. Flor., pp. 590-595. 

[188] Sir. viii, 4. 

[189] Allat., De perpet. consens., pp. 705, 930. 
[190] Sir. ix, 5. 

[191] Sir. viii, 4. 

[192] Sir. viii, 7; ix, 1. 

[193] Sir. viii, 6; 1x, 2. Atunci li s-au dat 1208 florini pentru două luni. 
[194] Sir. x, 3-17. 


[195] De la ultima şedinţă a Sinodului (24 martie) pana la Paşti (5 aprilie) nu erau mai mult de 
douăsprezece zile. 


[196] Synod. Flor., op. cit., p. 562. 

[197] Mihail, Patriarh al Constantinopolei spre sfârşitul veacului al doisprezecelea, scrie: „Ar 
fi drept să-i anatematizăm pe latini şi să-i numim eretici. Dar Părinţii Ortodocşi au uşurat 
osanda; ei n-au făcut decât să-i îndepărteze pe latini şi să se lepede de ei, dar nu i-au numit pe 
fata eretici, nici 1-au pus întru aceeaşi osândă cu ereticii” (Allat., De consens. Eccl., p. 617). 


[198] Synod. Flor., pp. 563-568; Sir. viii, 2. 


[199] Este adevărat că Dorothei pomeneşte faptul că în timpul celei de-a treia întruniri în 
apartamentele Patriarhului toţi cei de față aproape că se învoiseră cu propunerea lui de unire 
cu latinii, pe temeiul mărturiei Părinților Latini şi al cuvintelor lui Tarasie, Patriarhul 
Constantinopolei. Dar aceasta vine în contradicție cu faptul că după aceea Împăratul a cerut 
Papei să-i arate unele mijloace de împăcare (Synod. Flor., p. 569). 


[200] Synod. Flor., pp. 566-569. Siropulos pomeneşte doar acele întruniri ce s-au ţinut in 
prezența Împăratului. 


[201] Synod. Flor., pp. 569-574; Sir. viii, 8. 


[202] Synod. Flor., t. ii, pp. 187-274. Spre a înţelege corect pasajele luate de Vissarion din 
scrierile Părinților Bisericii Răsăritene trebuie să-i trimitem pe cititorii nostri la lucrarea lui 
Adam Zoernikov. Acolo autorul dovedeşte că Părinţii Apuseni ai primelor opt veacuri au 
învățat deopotrivă cu cei Răsăriteni că Duhul Sfânt purcede doar de la Tatăl (Tractatus, iv). 


[203] Avem în vedere cele trei cuvântări puse pe seama lui Gheorghie Sholarios, aflate de 
obicei în Apendicele la Actele Sinodului de la Florenţa sub forma unei singure cuvântări 
(Synod. Flor., t. ii, pp. 28-186). În ce priveşte epistola ce precede cuvântările, atribuită tot lui 
Sholarios, ea este vădit neautentică. Vide disertatia lui Renaudot, De Ghennadio Scholar., 
Fabr. Bibl. Graec., Ed. Harles, xi, pp. 364 şi 371. 


[204] Mai apoi, când Vissarion începu să-l ponegrească pe Marcu că se învoia cu învățătura 
latină, cerând doar scoaterea adăugirii la Crez, Marcu dădu o explicaţie cu totul potrivnică 
acestei idei (Sir. viii, 16). 


[205] Synod. Flor., pp. 580-583; Sir. viii, 11-12. 


[206] Foarte probabil Siropulos citează atât acest act cât şi răspunsul grecilor în forma 
originală, iar st. Sinodului Florentin doar în rezumat. Pe deasupra, Siropulos pomeneşte 
obiecțiile latine la răspunsul grecilor. Autenticitatea actelor citate de Siropulos este 
recunoscută de Le Quien, Dissert. Damasc. 1, 27. 


[207] De Fide Orthod., Lib. I, cap. xii, Ed. Le Quien, p. 148. 


[208] Lucrarea poartă numele de Emtypadat. Este tipărită de către Allatius in Graec. 
Orthodoxa. t. ii, p. 522. Pasajele la care se face aluzie se găsesc la începutul cărții, pp. 525- 
526. 


[209] Tò IlveGua Emopevâuevov èv Ex TOO Tlatpdc, i51ov È TOO YioÕ kai ¿E avTood 
&vaBivstov. În actele Sinodului de la Nikeia pasajul arată astfel: *Exmopevâuevov uèv Tod 
Tlatpoc, t5ov dé Ov TOO Yio. “Ori 6£ ¿E adtoO ruiv dvaPAvCov £07i, OAVEOTATA Ev 
evayyeAioig £5i6a5ev atòs 6 Kuptoc... Deci anablizon nu implică vesnica purcedere a 
Duhului Sfânt de la Fiul, ci trimiterea Sa la noi. Vekkos omite umin. Vezi Zoernikov în 
traducerea greacă, t. i, pp. 218-219. 

[210] Lib. I, de adoratione, p. 9. Vezi explicarea pasajului la Zoernikov, Tract., p. 836. 


[211] Potrivit amintirilor rusului nostru, aceasta ultima intrunire a avut loc la 2 mai (Vechea 
Bibl., t. vi, trat. 42). 


[212] Sir. viii, 13-16; Synod. Flor. pp. 583-588. 


[213] Synod. Flor., pp. 589-601; Sir. ix, 1-6. In Istoria Sinodului de la Florenta multe dintre 
întrunirile ţinute între 2 şi 28 mai nu sunt pomenite. Insă Siropulos vorbeşte despre ele, dar şi 
el, la rândul său, nu vorbeşte despre cuvântarea Papei către Episcopi. 


[214] In ce priveşte amănuntele acestei întruniri şi a celor următoare, în care s-a hotărât unirea 
cu Biserica Romei, ne-am călăuzit în principal după Siropulos. Istoria lui Dorothei este vădit 
părtinitoare fata de latini. Insă amândouă istorisirile se potrivesc destul de bine în punctele 
esențiale. 


[215] Nici Siropulos şi nici Dorothei nu pomenesc exact cuvintele luate din scrierile vreunuia 
din aceşti Părinţi. lată de ce nu putem arăta aici cât de parțială a fost redarea pasajelor, în care 
nu se spunea nimic în folosul latinilor. Lista pasajelor se poate vedea la Zoernikov. 


[216] Sir. ix, 9. Vide Ist. Sinod. Flor., 3 iunie. 


[217] Siropulos spune limpede că părerea Patriarhului a fost consemnată cam in această forma 
(ix, 9). Şi Istoria Sinodului de la Florența o citează cuvânt cu cuvânt, întărind mărturia lui 
Siropulos că părerea lui a fost consemnată în scris. Avem motive să credem că Siropulos este 
mai exact când aşează întâmplarea în prezenta şedinţă, iar nu în cele dinainte. 


[218] Sir. ix, 12; Synod. Flor., pp. 601-620. Vom da cititorilor noştri câteva amănunte despre 
tristul eveniment, citând chiar cuvintele preacinstitului Marcu al Efesului. În Epistola asupra 
Sinodului Florentin el scrie: „Trădătorii propriei mântuiri nu s-au mulțumit până ce nu au 
dobândit o mărturisire publică a Crezului Latin într-o adunare convocată şi cinstită de 
prezența Împăratului, Patriarhului şi Despotului. Înfăţişând unele locuri din lucrările 
Dascălilor Apuseni şi ale marelui Sfânt Chiril, prielnice, chipurile, latiniei, după ce mai 
înainte se năpustiseră unul câte unul asupra mea cu sofismele lor, întrebară apoi pe cei de fata 
la Sinod ce cred despre locurile înfăţişate şi dacă mărturisesc pe Fiul drept Cauză a Duhului 
Sfânt. Cei de față răspunseră că nu se îndoiau de autenticitatea pasajelor, încrezându-se în 
Epistola dumnezeiescului Maxim; dar cei mai multi dintre membri nu voiră să primească pe 
Fiul drept Cauză a Duhului (după cum ziceau acele locuri), fiindcă şi înțeleptul Maxim are 
aceeaşi părere despre locurile cu pricina. Dar cei ce cutezară a zice că ceva este rău, ispititi cu 
tot felul de făgăduieli deşarte, nu mai voiră să audă nimic, zicând că Fiul este Cauza Sfântului 
Duh — lucru nici măcar pomenit în citatele latine. Cuvintele lor fură întărite de jalnicul 
Patriarh, care le era prielnic de la început şi aştepta acum cu nerăbdare să scape, însă zadarnic, 
căci era sortit morţii. Eu mi-am scris părerea sau mărturisirea de credință, căci ne învoisem ca 
fiecare să-şi dea părerea în scris. Dar când am văzut că toți erau foarte aprinşi pentru unire şi 
că tovarăşii mei de mai înainte căzuseră în aceeaşi greşală cu ei şi că toţi uitaseră să-şi scrie 
părerile, mi-am ţinut inscrisul pentru mine, temându-mă ca nu cumva eu însumi să mă 
primejduiesc stârnindu-le mânia. Dar cu îndrăznire mi-am desluşit părerea prin viu grai, 
arătând că cuvintele Părinților Răsăriteni şi Apuseni se pot împăca unele cu altele numai prin 
desluşirea dată lor în Epistola lui Maxim, cum că Fiul nu trebuie socotit Cauză a Duhului. Pe 
deasupra, în ce priveşte adăugirea, i-am instiintat că nu o incuviintez în Crezul Latin, fiind o 
adăugire făcută fără temei îndestulător. După care ei şi-au văzut de treabă; iar eu, lăsându-i în 

voia lor, m-am ţinut şi mă tin departe de toate, spre a-mi dărui tot timpul Sfinţilor Părinți şi 
Dascăli.” Scrisoarea sa e prezentată fragmentar în răspunsul dat ei de către Iosif Metho 
(Synod. Flor. t. xi, pp. 345-357). 

[219] Sir. ix, 13. 

[220] Synod. Flor., pp. 621-624. 

[221] Synod. Flor., pp. 620-626. 

[222] Sir. ix, 16. 


[223] Cronica lui Nicon, v. 145, ed. lui Stroev, part. a ii-a, § 30. In Vechea Biblioteca, vi, 60, 
ziua lunii este aceeaşi dar, in loc de iunie, este scris din greşeală aprilie. 


[224] Hist. Chronolog. Patriarcharum Constantinopolitanorum in Actis SS. Augusti., t. i, p. 
185, n. 1119. 


[225] Sir. ix, 16. 
[226] Allat., De consensu Eccles., p. 908. 


[227] Din câte stim, pe lângă menţionarea actului în Istoria Sinodului de la Florenţa, el mai 
este menționat în replica lui Iosif Metho la epistola lui Marcu (Sinod. Flor., t. ii, p. 353). Iosif 
a trăit în a doua jumătate a secolului al XV-lea (Fabr. Bibl. Gr. xi, Ed. Harl., p. 458; Allat., 
De consensu, p. 933). 


[228] Synod. Flor., pp. 631-638. 
[229] Sir. x, 3. 
[230] Sir. x, 2. 
[231] Synod. Flor. pp. 539, 641. 


[232] Synod. Flor., pp. 647-652; Sir. x, 5. Hotărârea a fost scrisă in latineşte de către 
Amvrosie Traversari şi tradusă în greceşte de către Vissarion. 


[233] Sir. x, 4. 
[234] Sir. x, 19. 


[235] Sir. ix, 12; x, 8. Într-unul din manuscrisele Bibliotecii Sinodale din Moscova (N. xili), 
între iscălituri nu se află cele ale Mitropolitilor Trapezuntului şi Kizicului. Foarte probabil ca 
omisiunea se datorează neglijentei copistului. De asemenea, nu se găseşte niciunde între 
iscăliturile grecilor numele episcopului rus Avramie al Suzdalului, care îl însoțea pe Isidor; 
iată de ce Amirutios scrie: oute tou RwsiaV taiV upografaiV sungemenou (Allat., De 
consens., p. 908). Dar iscălitura lui Avramie se află în manuscrisul florentin al Actelor 
Sinodului (Vide Saharov, Călătoriile ruşilor, St. Petersburg, 1837, pt. 11, p. 85). În descrierea 
călătoriei lui Isidor se spune că Avramie a fost silit să iscălească, după ce fusese întemnițat o 
săptămână întreagă de către Isidor. În orice caz, este de-ajuns să menţionăm că în Apus se 

găsesc vreo zece copii originale ale hotărârii, pe când la Sinod s-au scris doar cinci (Gieseler, 
Lehrbuch der Kirchengeschichte, ii, § 544). 


[236] Sir. x, 8-9. 

[237] În timpul Liturghiei, când Papa îşi spăla mâinile de trei ori, apa i-a fost adusă a doua 
oară de către unul din trimişii ruşi, probabil Toma din Tver, la cererea lui Isidor, din respect, 
cum zicea el, față de rangul Cneazului rus (Sir. x, 10). 

[238] Synod. Flor., pp. 653-670. 

[239] Sir. x, 11. 


[240] Este vorba de Cardinalul Francisc Condolmier, nepotul Papei (Chalcedon, L. vi, p. 159; 
Le Quien, Or. Chr., t. iii, pp. 834-835). 


[241] Synod. Flor., pp. 670-675; Sir. x, 12. 


[242] Sir. x, 15-16. Istoricul bizantin Dukas, deşi tine partea latinilor, observa totuşi cu 
indreptatire că Marcu este kavwv kai oTÁáðuN &mapErraTrog (c. xxxi, p. 119). 


[243] Sir. x, 12. 
[244] Vechea Bibl. Rusa vi, § 44. 


[245] Cf. grammata papală către Isidor, republicată in tom. I din Hist. Rusiae Monumenta, Nr. 
121. 


[246] Synod. Flor., p. 676; Sir. x, 17; Vechea Bibl. Rusa vi, § 44. 

[247] Sir. xi, 2. 

[248] Sir. xi, 1-4. 

[249] Sir. xi, 5-10. 

[250] Dukas, c. xxxi, pp. 120-121, Ed. 1649. 

[251] Sir. xii, 1; Coll. Cruci. Turco-Graecia, |. i. 

[252] Căci în multe biserici numele Împăratului nici nu se pomenea la slujbe (Sir. xii, 2). 


[253] Sir. xii, 2-5. Cf. cap. IL. Între scrierile lui Marcu se află una intitulată De Fuga mea 
(Fabr., xi, p. 675). 


[254] Într-o scrisoare către Constantin, un alt frate al Împăratului, despre care Papa primise 
veşti mai favorabile de la Episcopii săi din Constantinopol, Papa scria: „In ea causa (unione) 
per carissimum in Christo filium nostrum Johanem Palaeologum Romanorum Imperatorem 


hactenus satis tenue et tepide est processum.” 


[255] Sir. xii, 11. 

[256] Scrisoarea a fost scrisă în luna decembrie, indictul al 6-lea, ceea ce corespunde anului 
1442. Numele Patriarhului nu este pomenit în epistolă, care se găseşte în Allat, De consen., 
pp. 942-945. 


[257] În acelaşi indict ca şi cea precedentă. Ea se află în Allat., De consensu, pp. 939-941. 


[258] Cunoaştem existenţa (a) unei epistole circulare a lui Marcu, în care îşi spune părerea 
despre Sinodul de la Florenţa. Este publicată, împreună cu obiecțiile scrise de Iosif din Metho, 
în Actele Sinodului de la Florența, tom ii, pp. 274-361. (b) Altă epistolă, cu acelaşi cuprins, 
publicată împreună cu obiecțiile scrise de Grigorie Protosinghelul, pp. 326-475. (c) 
Mărturisirea lui Marcu al Efesului, pregătită mai întâi pentru a fi înfăţişată Sinodului de al 
Florența şi publicată apoi într-o formă mai cuprinzătoare. Ea se păstrează în greceşte, în 
manuscris. Obiectiile împotriva ei au fost scrise tot de Grigorie; ele nu dovedesc decât că 
cuvintele lui Marcu erau foarte primejdioase pentru potrivnici sai. (Cf. Fabr. Bibl. Graec., Ed. 
Harles, xi, pp. 393, 673 et seq.) 


[259] Synod. Flor., t. ii, p. 369 et seq. 


[260] Se păstrează o scrisoare a lui Marcu către Gheorghie Sholarios, în care îl mustră pentru 
inutila grabă de a primi împăcarea Bisericilor. Vezi Fabr. Bibl. Graec., Ed. Harles, t. xi, pp. 
364-365. Acelaşi lucru este mărturisit şi de către Manuil Ritorul în lucrarea sa Marcu al 
Efesului şi Sinodul Florentin (Manuscris din Bibl. Sinodului, n. 396). 


[261] Vezi cuvintele hartofilaxului Mihail Valsamon în darea de seamă către Împăratul loan 
Paleologul (Allat, De cons., p. 924). 


[262] Publicată de Dosithei, Patr. de la Ierusalim, ev Touw katañdayng 


[263] Extrase din epistola sa către Dimitrie, despotul Nafpliei, la Allat, De cons., p. 882 et 
pass. 


[264] Fabr. Bibl. Graec., Ed. Harles, t. xii, p. 100. Extrase din ea sunt publicate în Allat, De 
cons., p. 908 et pass. 


[265] Le Beau, Livr. 118, § 5-16. 


[266] Am pomenit mai sus obiecțiile lui Grigorie. Pe lângă acestea, Grigorie a trimis şi o 
apărare a învăţăturii latine Împăratului din Trapezunt (Orthod. Graec., t. 1, pp. 419, 468) şi i-a 
cerut lui Vissarion să scrie unele obiecții la silogismele lui Marcu împotriva învățăturilor 
latine (Fabr., xi, p. 394). 


[267] Controversa lui Marcu al Efesului şi a lui Gheorghie Sholarios cu Vartholomei, 
Episcopul Coronei, este bine cunoscută, fiind pomenită de către Antonie Florentinul în 
manuscrisul său din anul 1445 (Cf. Zoernikov, p. 1042). Din dispută au rezultat cele două 
cărți ale lui Sholarios despre purcederea Duhului Sfânt. Amândouă au fost scrise pentru 
Împăratul Trapezuntului. Prima a fost publicată în greceşte la Londra, în 1624, deşi sub un alt 
nume: XUvTrayua, Eniypoț6uevov OpOo56&ov rarațyytov. Cealaltă se păstrează în 
manuscris. Vezi Fabr. Bibl. Graec. xi, 384 et seq. 392; Le Quien, Dissert. Damasc. 1, p. 30. 
Despre Vartholomei, Episcopul Coronei, vezi Le Quien, Or. Chr., t. iii, pp. 900 şi 1040. 


[268] Le Quien, Or. Chr., t. iii, p. 835. Aşa scrie Papa Pius al II-lea, dându-i lui Isidor, fostul 
Mitropolit al Rusiei, titlul de Patriarh al Constantinopolei (in 1459) după moartea lui Grigorie. 

[269] Papa Nicolae al V-lea scria în 1451 Împăratului Constantin Paleologul: Et ecce jam tot 
anni transiere, ex quo ista facta sunt, et tamen apud Graecos unionis hujusmodi decretum 
silentio tegitur, nec ulla spes elucet ut violetur, qui ad hane unionem amplectendam dispositi 
esse videantur (Zoernikov, p. 1046). 


[270] Vezi darea de seamă (&vaţopd) a episcopilor şi clericilor din Constantinopol din cartea 
lui Nestorie, Patriarhul Ierusalimului, despre autoritatea papală, tipărită la Iasi in 1682, pp. 
233-236. Data acestei dări de seamă se poate determina din următoarele împrejurări: (a) 
părerea Patriarhilor Răsăriteni despre unire era deja cunoscută; (b) Constantinopolul avea un 
Patriarh, a cărui ortodoxie doreau să o dovedească episcopii şi clericii. Poate fi vorba fie de 
ultima perioadă a cârmuirii lui Mitrofan, fie de vremea lui Grigorie. 


[271] Drept dovadă — pe lângă mărturiile scoase de Zoernikov din Actele Sinodului din 
Constantinopol, 1450-1451 (Zoernikov, p. 1044) — putem infatisa chiar cuvintele lui 
Gheorghie Sholarios (Împotriva adăugirii la Crez), citate de Patriarhul Dosithei în Istoria 
Patriarhilor Ierusalimului scrisă de el (Cartea 10, pt. 1, cap. 13, § 9): „În ce-l priveşte pe 
acest loan, ştim cât se poate de bine cum cugeta despre treburile de la Florența şi cu câtă 
băgare de seamă asculta răspunsurile noastre, cum nu a silit pe nimeni şi ne-a îndemnat să 
păstrăm învăţătura Părinților; cum a incuviintat pe cei ce au făcut astfel şi i-a disprețuit pe toți 
cei ce cugetau împotrivă. Toţi suntem martori la aceasta; fiecare dintre noi a auzit-o chiar de 
pe buzele lui. Totuşi la început - temându-se de frică acolo unde nu era frică — nu a îngăduit să 
se facă public acest fapt atât de mântuitor pentru sufletul lui” (p. 932). Manuil Ritorul atribuie 
lămurit întoarcerea lui loan Paleologul la Ortodoxie staruintelor lui Marcu al Efesului: Tov 
èv ETTAVAKTNHOGUEVOG, kai aUTOV 6fjra TOV aiStoiuov BaoiAéa (Cod. Mo. Synod. Bibl. 
sec. catal. Mathaei n. 393, p. 119). 


[272] Allatius este cel dintai care a dat informatii despre acest Sinod in addenda la cartea sa 
De Ecclesiae Orientalis et Occidentalis perpetua consensione, pp. 1380-1389. Allatius se 
indoia de existenţa acestui Sinod, găsind în actele sale unele nepotriviri de date şi contraziceri 
cu istoria contemporană. Mai apoi Patriarhul Ierusalimului, Dosithei, a publicat actele 
Sinodului în lucrarea sa T6uog ayánng, într-o formă mai corectă, iar în [storia Patriarhilor 
Ierusalimului el a respins obiecțiile lui Allatius (tom ii, cartea 10, cap. 9, pp. 915-917). La fel 
şi Zoernikov, necunoscând copia mai corectă a acestor acte, a încercat să rezolve obiecțiile lui 
Allatius (tom 11, pp. 1052-1058). Nu toate neînțelegerile au fost lămurite, motivul fiind, pe cât 
se pare, faptul că copia originală a actelor, aşa cum se spune în pagina de titlu, nu a fost luată 
din codexul bisericesc, ci din biblioteca particulară a lui Constantin Laskaris, probabil sub o 
formă prescurtată şi nu cu totul exactă. Aceasta ne ajută să explicăm de ce, la Sinod, Macarie 
al Nicomidiei îl numeşte pe Mitropolitul Kievului Dorothei, când de fapt Mitropolitul de 
atunci al Kievului şi al întregii Rusii era lona. Aici vom nota doar că (a) Patriarhii Răsăriteni, 
în ypáppa dată Mitropolitului Arsenie în aprilie, 1443, amânaseră cercetarea ortodoxiei 
episcopilor hirotoniți de Mitrofan până la Sinodul Ecumenic (Gypic Gv ¿&etráoðn ñ 
evotBera KOLVOG Te Kai oikovuevikc), că (b) Episcopii şi clerul din Constantinopol, în 
darea de seamă (&vaţop4) către Împărat, arătau şi ei necesitatea chemării Patriarhilor 
Răsăriteni la un Sinod în Constantinopol, făgăduind să le scrie (Nexrapiov, p. 235); că (c) 
Amirutios scrie că Patriarhii Răsăriteni prezenţi la Sinod au respins iscăliturile vicarilor lor 
(Oi Tlatpidpxyat TA; bToypaddcg THv oiketwv ETLTPONWV EVĂGYWG Kal DUVOSLKWG 
n9éTNHoav). Nu cunoaştem vreun alt Sinod în care să se fi făcut acest lucru, afară de Sinodul 
de la Constantinopol din 1450-51. Că (d) deşi numele Patriarhului Athanasie, ales în locul lui 
Grigorie, nu este pomenit în manuscrisele bizantine contemporane, totuşi în istorisirile ruseşti 
despre căderea Constantinopolului întâlnim adeseori un nume asemănător, viz. Anastasie, 
Patriarhul Constantinopolei (Manuscr. lui Nicon, t. v). 

[273] Ghennadie a rostit un panegiric la catafalcul acestui cinstit părinte (Fabr. xi, p. 392), iar 
fratele lui Marcu, loan Evghenikos, a alcătuit o slujbă pentru pomenirea morţii sale (ibid. p. 
653). Nestorie, Patriarhul Constantinopolei, spune că, potrivit mărturiei unui călugăr bătrân, 
pomenirea morţii lui Marcu era ținută la Constantinopol în fiecare an de către familia 
Evghenikos, din care se trăgea Marcu (Ilepi tfs &pxfic, p. 186). Testamentul lăsat de Marcu 
lui Sholarios e publicat de Renaudot, împreună cu Omiliile lui Sholarios asupra Euharistiei. 
Viaţa lui Marcu al Efesului, alcătuită de fratele său loan, e pomenită în Montfaucon manuscr. 
Bibl. Bibliothecarum, p. 778. 


[274] Fabr., xi, pp. 358-383. 

[275] Aşa cum scrie Dukas, partizan al Bisericii Romei (p. 142). 

[276] Această predică e cuprinsă în Istoria lui Dukas, p. 142, şi în manuscris, între operele lui 
Ghennadie (Fabr. Bibl. Graec. t. xi, p. 259). Ambele versiuni se potrivesc în punctele 
esențiale. Cităm aici cuvintele din amândouă. 


[277] Dukas, cap. 36. 


[278] Dukas, cap. 37. Despre lucrările lui Ghennadie din acea perioadă vezi Renaudot, Fabr. 
Bibl. Graec, pp. 358-359. 


[279] Weissenberg, op. cit., 11 Band, S. 434. 


[280] Despre Daniil vezi Istoria Imperiului Rus, t. v, p. 311, şi Documente istorice, publicate 
de Comisia Arheologică, t. i, n. 52. 


[281] Gramma din 5 febr., 1441, e tipărită în Documente istorice, t. i, n. 259. 


[282] Am putea cita aici părerea unui învățat latin, apropiat Papei Eugenie, anume Amvrosie 
Traversari. El scrie: „Cât am stat la Florenţa, am fost silit să aud şi să văd făcându-se lucruri 
ce nu se putea să mă lase nepăsător, lucruri ce s-au folosit dintotdeauna pentru cu totul 
altceva. Ca să spun drept, mai bucuros mi-aş petrece vremea cu țăranii de la mănăstirea 
noastră, decât cu stâlpii pământului, şi chiar cu Papa de la Roma” (xi, s. 423-424). 

